
श्री प्रकाशवती को 


ललमर १0) 





एक दृष्टिकोण 


'पल्मविनी' पहले-पहल सन १०४८ में प्रकाशित की रेई थी । इसमें 
श्री समित्रानंदन पंत की प्रथम छ रचनाओं अथान वीणा)... अंथि! 
'पतलनब', 'गंजन', ज्याकता' तथा यगांत' की चुनी हुई कबिताएँ संधहीत की 
गठ थीं। सन /९६५० म॑ प॑ंन जी की 'युगवाणी' प्रकाशित हुई थी जिसमें 
उन्हीं के शब्दों मे उन्‍होंने युग के गद्य का वाणी देने का प्रयत्न किया 
था। यहाँ गढ्य का अथ गद्य नहीं था, गद्य प्रतीक के रूप में अयुक्त हुआ 
था--और कबि को नए प्रतीक बनाने का अधिकार है--पंत जी का 
तात्पय था गद्य स--युग की समस्याओं से. युग की उलमनों से, यद्यपि 
धयुगवाणी' में युग का गद्य ही नहीं है, बहुत कुछ जीवन का पद्म भी है; 
आप मुझे ज्ञमा करें, में भी पद्म को प्रतीक के समान इस्तेमाल कर रहा 
हैं और इससे मरा मतलब है जीवन की सुंदरता से, जीवन के रस और 
रंग से । प्रसिद्ध है पुरानी आदतें ज़रा मुश्किल से छूटती हैं, फिर 
युगवाणी' की रचनाओं के विपय, दृष्टिकोण, अभिव्यंजना और शेली 
में पहले की रचनाओं स इतना अधिक अंतर था कि पारखियों का 
महज ही ऐसा आभास हुआ कि इस कृति के साथ पंत जी के काव्य 
जीवन का एक नया अध्याय खुल रहा है। इसके पूष अपनी रचना का 
'युगांत' नाम देकर मानों स्वयं उन्होंने इस बात का संकेत कर दिया था । 
इतना ही नहीं, उसके दो शब्द! में उन्होंन स्वीकार भी किया था कि 
'ग्रगांत' मे 'पब्लव' की कामलकांत पदावली का अभाव है और अब व 
एक नवीन क्षेत्र को अपनाने की चेष्टा कर रहे हैं | संभवत: इन्हीं कारणों 
से इस बात की आवश्यकता प्रतीत हुई कि उनकी थुगांत' तक की 

रचनाओं से एक ऐसा संकलन उपस्थित किया जाय जिससे उनके काव्य 
जीवन के प्रथम चरण का विकास-क्रम जानने और सममन में सुविधा हो 
सके । इस चरण में पंत जी की कल्पना न जिस भाव प्रदेश में विचर्ण 
किया है उसकी तुलना यदि परत से करें तो 'पत्लब' को उसकी सबसे 
ऊँची चोटी, में सबसे रम्य म्थली नहीं कह रहा हूँ, माननी होगी। 
संकलन के पललविनी” नाम देने में शायद यही धारणा काम कर 
रही थी । 

संकलन स्वयं पंत जी न किया था, कुछ रचनाओं में ज़रूरत समझकर 
उन्होंने कुछ काट-छोंट भी कर दी थी। रचनाओं का क्रम समयानुसार न 
रखकर विपयानुसार रक्खा गया था। संग्रह न एक विशेष आवश्यकता 
की पूर्ति की और काव्य रसिको ने उसे बहुत पसंद किया। इसका 
दूसरा संस्करण सन्‌ ?४५ में प्रकाशित हुआ । यह, प्रथम संस्करण का 
पुनर्म॑द्रण मात्र था । 

इस तीसरे संस्करण में रचनाएँ तो सब वे ही' रकस्ी गई हैं जो इसके 
पहले के संस्करणों में थीं, परंतु उनके क्रम में भारी परिवतन कर दिया 
गया है । पंत जी ते अब यह अनुभव किया है कि जो संग्रह विशेषकर 
उनके काव्य जीवन का क्रमिक विकास दिखलाने के उद्देश से तैयार 
किया गया है उसमें रचनाओं के कालानुक्रम की अवहेलना नहीं की 
जा सकती | फलस्वरूप 'परलबिनी' के इस संस्करण में, दोनग्क को 
छोड़कर शेष सब कविताएँ रचनाक्रम में रकखी गई हैं, परंतु समय की 
सीमा के सीतर भी, रचनाओं के स्थान में थोड़ा-मा उलट-फेर करके 
पंत जी ने उन्हें इस प्रकार रक्ख़ा है कि उनमें एक प्रकार का अद्भुत 
सामंजस्य आ गया है। 'पललबिनी” का यह रूप उसके पिछले रूप से 
कितना मधुर और निखरा हुआ है इसे बे ही जान सकेंगे जो उसके 

पहले संस्करणों से इसकी तुलना करेंगे। एक बात और ुई है 
वो-तीन कविताओं की काट-छॉट में कुछ ऐसे पद छोड़ दिए गए थे जो 
अपनी सरलता और सरसता के कारण मुझे; बहुत प्रिय थे। वे प्राय: 
लोगों की ज़बान पर थे और लेखों तथा आलोचनाओं में उद्धत भी 
किए जाते थे । मेरी प्रार्थना पर ऐसे कतिपय पदों को इस संस्करण में 
स्थान देकर उन्होंने मुझे बाधित किया है। मुझे विश्वास है कि थे पद 
ओऔरों को भी रुचिकर ग्रतीत होगे । 

'पतलविनी” के इस नवीन रूप के साथ प्रकाशक की इच्छा है कि 
एक भूमिका भी जोड़ दी जाय। पिछले संम्करणो में गंत जी लिखित 
गिनतो की केवल छ;: पंक्तियों का एक विज्ञापन मात्र था। उन्होंने यह 
काम मुझे सौंपा है। और इसकी गंभीरता और ज़िम्मेदारी क साथ ही 
साथ अपनी अर्पज्ञता और अयाग्यता जानत हुए भो जा मैन यह काय 
भार अपने ऊपर ले लिया है उसका मुख्य कारण केवल यह है कि झुभे 
पंत जी के बहत समीप आने का सौंभाग्य प्राप्त हुआ है और इस 
प्रकार मुझे उन्हें बहुत निकट से देखन का अवसर मिला हैं। में एक 
लैब, अरस से उनकी कविताओं से उनके व्यक्तित्व को और उनक 
जीवन से उनकी रचनाओं को सममने का प्रयत्न करता रहा हैँ. और 
एक बात जो में सत्र से पहले कह देना चाहता हूँ वह यह है कि 
जो उनकी कविता है वही उनका जीवन है और जो उनका जीवन है 
बही उनकी कविता है। उनकी कविताओं के विपय में कुछ कहने का 
मेरा केवल इतना ही अधिकार है कि मेन उन्हें उनके रचयिता के जीवन 
के प्रकाश में देखा है। अग्य कवियों के बिपय में यह बात लागू है 
या नहीं, किंतु पंत जी के विपय में तो यह बात बिलकुल ठीक है कि 
बिना उनके व्यक्तित्व को समझे उनकी रचनाएँ नहीं समभगी जा सकतीं । 

उनकी रचनाओ के बिपय में बहुत कुछ लिखा गया है; खद है उनके 
जीवन और व्यक्तित्व पर प्रकाश डालनेवाली चीज़ें नहीं के बराबर हैं । 
इस छोटी-सी भूमिका में, जिसे में एक दृष्टिकाश कहना अधिक पसंद 
करूँगा, में इस तरह के किसी प्रयास की बात भी नहीं साच सकता | 
फिर भी प्रयत्न करूँगा कि उनके जीवन-प्रंदिर का एक छोटा-सा बातायन 
खोल सके। इतना भी कर सका तो अपने को असफल नहीं समम्ूगा । 

यह सोचने के पहले कि में इस भूमिका में क्या लिखें, मेन इसपर 
विचार किया है कि में किनके लिए यह भूमिका लिख रहा हूँ । यद्यपि 
'पललविनी” का संकलन पंत जी की कविता के प्रथम चरण का विकास 
दिखाने के लिए किया गया है, तथापि उनकी कविता से परिचय करान 
के लिए यह बहुत अच्छी पुस्तक सिद्ध होगी और मेरा विश्वास है प्राय: 
लोग इसका यही उपयोग करेंगे भी । इसलिए मरे सामने इस समय वे 
ही लोग हैं जो पंत जी की कविता से प्रथम परिचय करन जा रहे हैं । 
पंत जी को समझने में अगर में उन्हें ठीक दिशा में लगा सका--और 
इसमें मेरी सीमा भी है, जिस में ठीक समभता हूँ--तो मेरा ध्येय पूरा हो 
जायगा । और लोगों के काम की कुछ बात इसमें मिल जाय तो में अपने 
को धन्य समभूँगा । 

पंत जी के बारे मे जो कुछ लिखा अथबा कहा गया है उस सबका 
विश्लेषण न तो मेरे लिए सुलम है और न उपयोगी । परंतु जो कुछ भी 
उनके विषय में लिखा अथवा कहा गया है उससे एक प्रकार का बाता« 
वरुण अवश्य बन गया है और प्रायः पाठक रचनाओं को स्वयं पढ़कर 
अपनी सम्मति निधारित करने के पहले इस वातावरण से कुछ अनोखी 
धारणाएँ लेकर आता है। समालोचना हमारे साहित्य का शायद 
सबसे कमज़ार अंग है। प्राय; जा एक कहता हैं. दूसरा उसे ले उड़ता 

है और लोग भी ऐसे सहज-विश्वासी हैं कि जो कुछ कहा जाता है उसे 
ही ठीक मान लेते हैं। सम्मतियों के इस वातावरण में पंत जी के विषय 
में कुछ बातें स्वत: सिद्ध और स्सान्य हो गई हैं और मेरी राय में इनमें 
तथ्य बहुत कम है। में अपने इन थोड़े से शब्दों में इस वातावरण को 
साक् करना चाहता हूँ । 

आज से लगभग द्स बरस पहले पंत जी की कविता पढ़नेत्ालों 
से कम और उनकी रचनाओं को बरीर पढ़े उनके विषय में बात करने 
बालों से ज्यादा, मैं यह्‌ बात सुना करता था कि पंत जी छायावाडी हैं 
ओर छायावाद पर किसी 'कवि-किकरः ने यह फ्रतवा दे दिया था कि 
बह सममभ में आने की चीज़ नहीं है और उसके अनुयायियों ने इसका 
इतना प्रचार किया था कि किसी रचना को -छायाबादी कह देने का 
मतलब था कि वह बिलकुल बे सिर-पर की है और उसपर और कुछ 
कहना दी संभव नहीं--समझकक से जो बाइर है। अस्पष्टता, कठिनता, 
निरथेकता, सब का सम्मिलित नाम था छायावाद। इसी अर्थ में 
मुहाबिरे की तरह भी इसका प्रयोग मैंने देखा है। अब, जो हिंदी कविता 
में कुछ रुचि रखता है और कविता पर अपनी राय देता है, पंत जी 
की चचो चलने पर पहला वाक्य यही कहता है कि वे प्रगतिवादी हो 
गए हैं और प्रगतिवादी प्रगतिवाद से क्या समभते हैं यह तो वे जानें | 
साधारण लोशों में प्रगतिबाद का जो अथ लिया जाता है वह यह 
है कि वह साम्यवादी दल की राजनीति का अनुयाथी है, माकू सवाद 
के दार्शनिक सिद्धांतों का पोषक है और साहित्य को प्रचार की 
मैशीनरी समझता है। और मेरी तुच्छ सम्मति यह है कि न पंत जी 
को तभी ठीक' समझा जा रहा था और न अभी ठीक समभा जा 


रद्दा है । 

युग, युग की घटनाओं, युग की विचार धाराओं का जो प्रभाव 
कला कृतियों पर पड़ता है उससे कोई इन्कार नहीं कर सकता। परंतु 
कलाकार का निजी व्यक्तित्व भी एक महत्ता रखता है। सच ता यह है 
कि अपने व्यक्तित्व में कुछ विशेष रखने के कारण ही वहा कलाकार 
होता है। फिर युग भी व्यक्ति को प्रभावित करके ही कला पर प्रभाव 
दिखला सकता है। युग के प्रति किसी विशेष व्यक्त की प्रतिक्रिया 
क्या होगी, इसका अनुमान कर लेना सहज नहीं हैं । कला और साहित्य 
के इतिहास में ऐसी क्रृतियों की कर्मी नहीं है जिनपर युग की 'स्वीक्ृत 
अथवा प्रमुग्ब प्रबत्तियों का कुछ भी प्रभाव नहीं है। युग साधारण 
व्यक्तियों को प्रभावित करता है लेकिन विशेष व्यक्तियों से ' प्रभावित भी 
होता है। जहाँ तक हिंदी साहित्य और साहित्य से जीवन के लिए 
प्रेरशा प्राप्त करनेबालों का संबंध है, मे यह बात निःसंकोच कह 
सकता हूँ कि पंत्‌ जी केवल ऐसे व्यक्तियों में ही नहीं हैं. जो युग की 
शक्तिमान प्रवृत्तियों के प्रति निजी प्रतिक्रिया रखते हैं; बल्कि वे उनमें 
भी हैं जो युग को प्रभावित करते हैं। जिस युग में पंत जी न अपनी 
रचनाएँ की हैं उसे समालोचकों न छायावाद का युग कहा हैं। कुछ 
आलोचकों ने युग का ऐसा आतंक खड़ा किया है कि हमें यह मानने 
के लिए मजबूर होना पड़ता है कि चूँकि पंत जी न छायावाद काल में 
लिखा है, इसलिए वे छायावादी हैं | और चूंकि अब कुछ समय से कुछ 
लोगों ने ढोल बजाकर आधुनिक युग को प्रगतिवादी युग घोषित कर 
दिया हैं इसलिए आज वे जो लिख रहे हैं उसमें ते प्रगतिवाद की 
प्रवृत्तियों अथवा प्रेरणाओं से प्रभावित हैं। छायावाद के प्रचलित अर्थ 
से मेरे लिए उनकी कविता बहुत दिन पहले से मुक्त हो गई थी। 
लैकिन बर्षों मेने इस बात पर अचरज किया है कि छायावाद का एक 

सांप्रदायिक रूढ अथ भी देकर पंत जी को लोग छायावादी क्‍यों 
कहते हैं | समालाचक गण प्राय: इस सीमित अर्थ में उसे रहस्यवाद 
कहने लगे हैं, परंतु साधारण जनता में दोनों शब्द पयोयबाची हैं। 
उनसें मुझ न ता कबीर की ही आवृति मिली, न जायसी की और न 
रवीन्द्रनाथ ठाकुर की ही । और आज जब में यह देखता हूँ कि उन्हें 
प्रभतिवादी घोषित करके किस प्रकार एक विशेष विचारधारा. के 
लोग अपन साहित्यिक मोर्चे को मज़बूत बना रहे हैं तो में सोचता हूँ 
कि दुनिया में साहित्यिक शाषण भी किस ह॒द तक जा सकता है। 
मरी समझ में तो इस श्रकार का शोषण आर्थिक शोषण से अधिक 
भयंकर और दुष्परिणामकारी है। स्लेर, कहने का मतलब यह है कि 
छायावाद के युग में भी वे पंत थे और प्रगतिबाद के युग में भी वे पंत 
हैं। वे छायावादी युग की उपज से अधिक उसके. निर्माता रहे हैं 
और वे जैसे प्रगतिशील हैं उनका उसी रूप मे स्वीकार करने के 
लिए प्रगतिबाद को किसी संकुचित दल विशेष के हाथों की कठपुतली 
होने से इन्कार करना पड़गा। पंत जी का अपना छायाबाद भी था, 
अपना प्रगतिवाद भी है और इसका कारण यह है कि उनका अपना 
व्यक्तित्व है जा किसी वाद अथबा युग के साँचे में बेठाया नहीं जा 
सकता । पंत जी की कविताओं का ठीक-ठीक सममने के लिए मेरे 
विचार से यह सबसे ज़रूरी बात है कि उन्हें किसी बाद के अंतर्गत 
रखकर न देखा जाय। संभव हो सकता है कि समालोचकों का 
अपने अध्ययन के किसी दर्ज पर पहुँचकर उनकी रचनाओं की साम्य- 
संगति किसी युग-बाद क साथ बेठानी पड़े । परंतु, ऐसे पाठकों से जा 
काव्य के सहज आनंद से आकर्षित होकर उनकी ओर जाते हैं, में यह 
कह देना चाहता हूँ कि पंत जी को वे ज्यादा अच्छी तरह समझ सकेंगे 

अगर बे, वादों के फेर में न पड़कर, उन्हें एक ऐसा संवेदन, मनन और 
चिंतनशील कवि समझें जो अपने और प्रकृति के, मानव जीवन और 
सानव समाज के, अपने देश, अपने युग और अपनी संस्क्ृति के तथा 
इन सब में परिव्याप्त और इन सब के ऊपर जो सत्ता है उसके प्रति 
चिर जागरूक है। अपने इस कथन की व्याख्या आगे चलकर उनकी 
एक-एक रचना को लेकर मैं करना चाहता हूँ । परंतु इसके पहले उनकी 
भाषा के विषय में जो अंतियाँ फेली हैं उन्हें दूर करना आवश्यक प्रतीत 
होता है । 

जैसा कि मैंने ऊपर कहा है प्राय: लोगों में यह जनश्रुति प्रचलित है 
कि पंत जी की भाषा कठिन होती है । यह जनश्रुति नहीं तो क्या है कि 
प्राय: लोगों ने बिना उनकी कविताओं को पढ़े यह मान लिया है कि वे 
कठिन लिखते हैं और इसी कारण वे उनकी रचनाओं को समभना 
अपने वश के बाहर की बात समभते हैं। तमाशा तो यह है कि ऐसे 
लोगों में कुछ इस तरह के भी लोग हैं. जिन्होंने अपनी तमाम उम्र जद 
साहित्य को पढ़ने में लगाई है और केवल हिंदी वर्णमाला जानने के 
कारणा-यह उम्मीद करते हैं कि जो कुछ वे अक्षर और मात्रा जोड़कर 
पढ़ लेंगे वह सब उनकी समम में आ जायगा। साहित्य का आनंद लेने 
के लिए भाषा के ज्ञान की आवश्यकता होती ही है। यह तो प्रारंभिक 
बात हुई। इसके पश्चात्‌ साहित्य की बृत्ति पहचाननी और उसके साथ 
संवेदना रखनी पड़ती है। तभी कोई साहित्य अपने रस की गाँठ खोलता 
है। यदि आप हिंदी में वही सब पाने की आशा करके आते हैं जो आप 
उर्दू में पाते रहे हैं तो में आप से यही कहूँगा, दूसरा दरवाज़ा देखिए । 
जो केवल दूसरों से सुनकर पंत जी की भाषा को कठिन मान बेठे हैं, 
उनसे मैं कहूँगा वे स्वयं उनकी कविताओं को पढ़े'। उनका आधा असम 


है 

ऐसा करते ही दूर हो जायगा। और आधे के लिए हमें अपने साहित्य 
ओर समय की ध्रृत्ति पहचाननी पड़ेगी । 

पंत जी की भाषा की कठिनता के संबंध में मेंने उनसे भी सुना है 
जो हिंदी के ज्ञाता हैं, साहित्यानुरागी हैं और पंत जी की कविता के 
प्रेमी हैं। पंत जी की भाषा जैसी है उसके लिए केबल पंत जी ही 
उत्तरदायी नहीं हैं | यह शिकायत पंत जी के सभी समकालीन कबियों 
की भाषा के संबंध में कम-ज्यादा रही है। इसके लिए हिंदी का एक 
युग ही जवाबदेह है | जानबूमकर कोई अपनी भाषा को कठिन नहीं 
बनाना चाहता। जैसे पंत जी की कबिता उनके जीवन का सहज 
उद्गार है वैसे ही उनकी भाषा उनके भावों का स्वाभाविक परिधान 
है। न तो उन्होंने कविता लिखने के लिए कविता लिखी है और न भाषा 
लिखने के लिए भाषा। में तो समभता हूँ कि उनको अपनी साहित्यिक 
परंपरा से जैसी भाषा मिली थी उसका उन्होंने सब से अच्छा उपयोग 
किया है। इतना ही नहीं उसकी उपयोगिता को उन्होंने कई शुना बढ़ा 
भ्री दिया है। 

भारतेंदु की स॒त्यु सनु १८८५८ में हुईं थी; उनके लिए गद्य की भाषा 
खड़ी बोली और पद्य की त्रज भाषा थी। पर भारतेंदु ऐसे प्रतिभाशाली 
व्यक्ति के लिए यह असंभव था कि उनका ध्यान इस विपयेय की 
ओर न जाय | अपने जीवन के अंतिम दिनों में उनके दिमाग़ में यह 
बात तो आई थी कि हिंदी गद्य और पद्म की भाषा एक ही होनी 
चाहिए पर जब उन्होंने इसे कार्यरूप में परिणत करना चाहा तो 
साहित्यिक परंपरा के अभाव में, त्रज भाषा में अति सरस छंदों की 
रचना करनेवाले और उद में भी 'रसा? के तखरजुस से अच्छे-खासे 
शेर कहनेवाले भारतेंदु जी, गिनती की तुकबंदियाँ, पहेलियाँ, मुकरियों 

और “चूरन का लटका” भर लिखकर रह गए थे। पंडित भहावीर प्रसाद 
दिवेदी की प्रेरणा से जिन लेखकों ने गद्य ओर पद्म की भाषा एक 
बनाने का प्रयत्न किया था उन्होंने पद्म का केवल गद्ममय कर दिया, 
क्रविता तो शायद ही किसी ने लिखी हो | इसी भाषा को पंत जी को 
काव्यमय बनाने का काम करना पड़ा। उन्होंने १०२१ से “उच्छास' 
ऐसी कबिता उपस्थित कर दी | इतना कवित्व इसके पृ कभी खड़ी 
बोली के साँचे में नहीं ढला था। और उसकी भाषा के संबंध मे 
पंडित शिवाधार पांडेय न फरवरी, १५२० की 'सरसम्वती' मे 'पावल ऋतु 
थी'' ” आदि पंक्तियों को उद्धृत करके लिखा था, “* भूधर राद के इस 
बणन में अक्षर-अक्षर अपने स्थान मे अनिमप खड़ा हुआ है--टस 
से मस नहीं हो सकता।' पंत जी के विषय में उन्होंने लिखा था, 
“ भाषा को वह भाव स बजाता है। संगीत को उँगलिया पर नचाता 
है। शब्दों को सूब-सूँच कर मन माना मधु चूसता है।' फिर भी जो 
पद्म में गद्य ही देखने के अभ्यासी थे उनके लिए काव्य की चसत्कारपूर्ण 
अभिव्यंजना और लाक्षणिकता ने भाषा के अतिरिक्त एक दूसरी 
कठिनता सामने रख दी । पढ़नवालों न सारा दोप भाषा के ही साथ सढ़ 
दिया । उन्होंने समझा सार दोष संस्क्रममयी पदावली का है । 

पर अब देखना यह है कि खड़ी बोली के लिए सूरत क्या थी। 
ज्रज भाषा और अबधी की तरफ़ से वह मुँह मोड़ चुकी थी । खड़ी बोली 
का जन्म उद को देवनागरी अच्षरों में लिखने के 'लिए नहीं हुआ था । 
उदे से अगर हमारे देश की संस्कृति अभिव्यक्ति पा सकती ता हिंदी 
का पुनरुत्थान ही न होता । उद एक ओर हाली की जबान पर चढ़कर 
उस साम्प्रदायिकता की ओर जा रही थी जिसकी चरम सीमा इंक़बाल 
में पहुँची और दूसरी ओर वह फारसी साहित्य की पुरानी परंपग से 


( ११ ) 
आए हुए मकतल, मेखाना, आशिक, माशूक का पहाड़ा पढ़ रहो थी । 
जिस समय भारतेंदु यह लिख रहे थे कि भाषा भई उदे जग की? उस 
समय सी उसकी व्यापकता की अवहेलना करके जो हिंदी उठी (उसका 
एक महत्त्वपूर्ण सांस्कृतिक कारण था । कहने का मतलब यह है कि 
ग्वड़ी बोली उद की ओर भी नहीं कुक सकती थी । ऐसी परिस्थिति 
में सिवा संम्क्रत की ओर जाने के दूसरा चारा नहीं था। प्रयोग 
बंगला में हो चुका था। माइकेल मधुसूदन दत्त और रवि बाबू 
बँगला को संस्कृत से अनुगप्राणित करके उसे शत-शत भाव विचारों 
की वाहिनी सिद्ध कर चुके थे। शरघंद्र ऐसे उपन्यासकार तक इस 
विचार के थे कि रवि बान्वू ने संस्क्रत की भरमार करके बँगला को 
चौपट कर दिया है। बँगला के अध्ययन से भी जा खड़ी बोली के 
कवियों ने लिया वह संस्क्रत की ही देन थी। खड़ी बोली संस्कृत पर 
निभर होने के लिए विवश थी और सचमुच पंत जी की विवशता 
खड़ी बोली की विवशता थी। इस विवशता को भी जो उन्होंने 
सुंदरता का रूप दिया यह उनकी कलात्मकता थी। उन्होंने कोष खोल 
कर संस्क्रत शब्दों को उधार नहीं लिया। पांडेय जी के शब्दों में उन्होंने 
संम्क्रत के विस्थृत शब्दों को भावों से ठोक बजाकर लिया है | सुरुचि से 
सूंघ-सूंघकर लिया है। कम से कम “युगांव” तक संस्क्रत शब्दों को लेने 
में उन्होंने बड़ी कलाप्रियता दिखलाई है। ज्यादा उदाहरण देने का 
स्थान नहीं है। युगांत' से ही दो दे रहा हूँ। पंक्ति है--..ुत कर। जगत 
के जीण पत्र' | दुत” में जैसे पत्ता हूटकर गिरना ही चाहता है । इसी 
प्रकार पंक्ति है---गा को किल बरसा पावक कण” | 'पावक कण! में दोनों 
'क' के लड़ने से ऐसा लगता है. जेसे आग अपने आप फूटकर भभकने 
ही वाली है । 'जल्दी' और 'चिन्गारी” शब्द से यह प्रभाव उत्पन्न करना 

असंभव है। 'पतलब”, 'गुंजन', जज्योत्स्ना में आए संस्कृत शब्दों को 
लीजिए, उनके स्थान पर दूसरा शब्द रखकर देखिए, पंक्ति का जादू 
गायब हो जायगा । यों तो पंत जी के समकालीन सब कवियों ने संस्कृत 
पदावली का अनुसरण किया है, फिर भी पंत जी ने उन्हें चुनने में जितनी 
कंलामय सतकता बरती है उतनी किसी अन्य ने नहीं । क॒द्दीं उसने रूप 
उपस्थित किया है तो कीं उसकी ध्वनि से पंक्ति संगीतमय हो गई है 
ओर कहीं उसने परंपरा से संबद्ध भावों के तारों को मनभाना दिया है । 
खड़ी बोली की व्यंजना-सामथ्य बढ़ाने की कम से कम यह एक दिशा 
तो थी ही और इसपर पंत जी इसे काफ़ी दूर तक ले गए हैं । 

पंत जी की कुछ व्यक्तिगत परिस्थितियों को भी नहों भूलना 
चाहिए। वे पहाड़ी कवि? हैं और उनकी मातृभाषा पहाड़ी है। आज 
भी उन्हें इस बात को कहने में संकोच नहीं है कि हिंदी मेरी मात्भाषा 
नहीं है, गोकि प्रत्येक पहाड़ी की शिक्षा हिंदी से ही आरंभ होती है। 
हमारे नगरों में उ् का प्रचार कई कारणों से बहुत रहा है, परंतु पहाड़ी 
भाषा अब भी उदूं के प्रभाव से मुक्त है। उसमें प्राय: संस्कृत के शब्द 
ही रूप बदलकर मौजूद हैं और आवश्यकता पड़ने पर वह, छदूं के 
बजाय संस्कृत की ही ओर भुकती है। दूसरे पंत जी ने संस्कृत साहित्य 
का अध्ययन लड़कपन से ही किया है और उसके सौंदय पर भुग्ध हैं । 
बँगला भी उन्होंने काफ़ी पढ़ी है और यद्यपि उसका प्रभाव उन्तकी 
रचनाओं पर बढ़ा-चढ़ाकर कहा जाता है, उन्होंने उससे केबल इतना 
सीखा है कि बँगला किस प्रकार संस्कृत के शब्दों को पाकर अपने 
अंदर शक्ति, रूप-रंग भर लेती है। उदूँ से वे अनभिज्ञ हैं, पर इसमें 
संदेह है कि वे उससे अभिज्ञ होकर भी उसके प्रवाह में बह सकते। 
कारण, हिंदी की सामयिक वृत्ति ही दूसरी ओर थी और कितने ही 

लेखक उदू से पूर्ण परिचित होकर भी उससे हिंदी को अछूता रख रहे 
थे। शायद्‌ हिंदी के व्यक्तित्व की स्थापना के काल में यही प्रवृत्ति 
अधिक उपयुक्त और लाभदायक थी। भाषा का संबंध केवल ऊपरी 
नहीं होता । हिंदी के कबि जो कहना चाहते थे शायद बह किसी और 
शब्दावली से कहा ही नहीं जा सकता था | 

अंत में एक बात में कहना चाहूँगा। पंत जी की कठिनता शब्दों 
की कठिनता नहीं है। और अगर हो भी तो उसका हल सरल है । 
उनकी कठिनता है उनकी नवीन अभिव्यंजना की, नवीन विचार -धारा 
की, नवीन चिंतन-दर्शन की । .ईनकी अभिव्यंजना का सौंदर्य पिछली 
पीढ़ी के लोगों ने नहीं देखा था, पर आज हम सब देख रहे हैं । पंडित 
महावीर प्रसाद द्विवेदी नहीं देख सके थे, पंडित रामचंद्र शुक्ल ने देखा 
है। हिंदी के व्यंजना-विकास और पंत जी के मानसिक विकास में होड़ 
सी लगी है, वे इतनी जल्दी आगे बढ़ रहे हैं कि भाषा उनका साथ नहीं 
दे पाती है। उनकी 'युगवाणी” लोगों की समझ में इसलिए नहीं, नहीं आा 
रही है कि उसके शब्द कठिन हैं, बल्कि इसलिए कि हिंदी पाठक उनकी 
विचार धारा से बिलकुल अपरिचित हैं। मुमे भय है कि आगे की 
रचनाओं में भाषा उनके चितन-दर्शन का साथ नहीं दे सकेगी। उनकी 
आगामी रचनाओं स्व किरण” और 'स्वर्ण धूलि' का शब्दा्थ जानकर 
भी बहुत संभव है उनकी चिंतन घारा लोगों के लिए अगस्य ही सिद्ध 
हो ।<टिंदी को जन्मते ही, विश्व के नव जागरण में भारत की आत्मा 
को, जो युगों स रूढ़ियो के दुर्दम तम में गड़ी हुई थी, व्यक्त और 
मुखरित करने का उत्तरदायित्वपूर्ण भार उठाना पड़ रहा है। उसके कंधे 
अभी कमज़ोर हैं, परंतु वह पीछे नहीं हटेगी और अपने ध्यय के 
अनुरूप अपने को सुगठित करेगी। पंत जी की वाणी जहाँ दुरूह और 

प्‌० ३ 

कठिन है वहाँ मी वह यही स्वस्थ आश्वासन देती सी प्रतीत होती है । 
पंत जी की कविता में मानो स्वयं हिंदी इस प्रयास में है कि बह जग 
और जीवन के सूक्ष्म से सूक्ष्म और गंभीर से गंभीर अनुभूतियों और 
विचारों को अपने पंखों पर लेकर सहज ही उड़ सके। वाणी को 
संबोधित करके उन्होंन आम्या? की एक कविता में कहा है, 
युग कर्म शब्द, युग रूप शब्द, युग सत्य शब्द , 
शब्दित कर भावी के सदृश्न शत मूक्क श्रब्द , 

ज्योतित कर जन मन के झोवन का अंधकार , 

तुम खोल सकी मानव उर के निःशब्द द्वार , 

वाणी सेरी'*''** 

मैने ऊपर लिखा है कि पंन जी न न तो कविता लिखन के लिए 
कविता लिखी है और न भागा लिखने के लिए भाषा। आप एक बार 
उनकी भावना अथवा विचार घारा से सहानुभूति स्थापित कर लें, फिर 
आप देखेंगे कि भापा आपके रास्ते में कोई रूकावट नहीं उपम्थित 
करती । जिस प्रकार उनकी कविता का आनंद रस उनके शब्दों के अपर 
होकर छलका करता है, मेने अक्सर उनके पाठकों से यह सुना है कि 
जहाँ कहीं उनकी कविता समझ में भी नहीं आती उसको पढ़न अथवा 
सुनने में एक प्रकार का आनंद जरूर आता है, उसी प्रकार उनकी 
विचार धारा, उनके आदर्शों और उनके स्वप्तों को समझे लेने पर अथ 
अपने आप ही उनकी पंक्तियों के ऊपर छलकता सा आपको ग्रतीत 
होंगा। अब उनकी रचनाओं की चर्चा करके में उसके इसी भाव जगत 
की ओर थोड़ा सा संकेत करना चाहता हैँ । 
पंत जी जन्म्र॒जात कबि हैं, उन्हें देखकर अक्सर मैंने अपने से पूछा 

है कि यदि वे कवि न होते तो और क्या हो सकते थे और हमेशा 

मेरे मन ने यही कहा है कि वे कवि छोड़कर कुछ और नहीं हो सकते 
थे | अपने समय और परिवार के वातावरण से प्रेरणा पाकर उन्होंने 
लड़ कपन से ही कविता लिखनी आरंभ कर दी थी। १९१८ से उन्होंने 
जो कुछ लिखा है वह समय-समय पर संग्रह रूप में प्रकाशित होता 
रहा है। उनके कहानी संग्रह को छोड़ दे', और उनके नाटक ज्योत्ख्राः 
को भावना प्रधान मान लें तो अब तक उनकी कविताओं की आठ 
पुस्तकें प्रकाशित हो चुकी हैं। 'बीणा” में सन्‌ १९१८-१९ की रचनाएँ 
हैं। ग्र'थि? गीति-पूर्ण खंड काव्य है और यह १९२० में लिखी गई थी। 
'पहलवः एक प्रकार का संकलन था और उसमें सब्‌ १९१८ से १९२५ 
तक की प्रत्येक ब्ष की दो दो तीन तीन कृतियाँ रख दी गई थीं। यद्यपि 
संख्या में तीन चौथाई और आकार में इससे कहीं अधिक कविता एँ 
१९०० के पश्चात्‌ की थीं। इसी प्रकार गंजन' में १९१९ से १९३२ तक 
की रचनाएँ थीं, गोकि ज्यादातर चीजें १९२० के बाद की थीं। ज्योत्ख्रा' 
यों तो कहने को नाटक है पर उसके अनेक मधुर गीतों के कारण हम 
उसे काव्य संग्रह ही मान लेते हैं। इसके गीतों को में पंत जी के 
सर्वोत्तम गीतों में मानता हूँ परंतु साथ ही मेरी यह भी राय है कि इनको 
इनके वातावरण से अलग कर लेने पर--जैसा कि इस संग्रह में किया 
गया है--इनका आधा सौंदय नष्ट हो जाता है। इसकी रचना 
सन्‌ १९३३ में हुई थी। “युगांत' में सन १९३०-३६ की रचनाएँ हैं। 
'युगवाणी” में सन्‌ १९३६ से १९३९ तक की, और ओआम्या में 
१९३९-४० में लिखी हुई कविताएँ संग्रहीत की गई हैं। इनके अतिरिक्त 
पंत जी की दो और रचनाएँ तैयार हैं। ये हें 'स्वण किरण” और 
'स्वर्ण घूलि!। ये दोनों १९४६-४७ की कऋृतियाँ हैं। स्वर्ण किरण' 
शीघ्र प्रकाशित होनेवाली है। इसे मैंने प्र: से पढ़ लिया है और 

स्वर्ण धूलि को में पांडुलिपि में पढ़ चुका हैँ । यह भी शीघ्र ही प्रेस 
में दी जा रही है । 

पंत जी की रचना उनके जीवन विकास की प्रतिच्छाया है और 
उनका जीवन विकास, जैसा कि प्राय; सभी विकासवान व्यक्तियों का 
होता है, इतना क्रमबद्ध है कि यह कहना कठिन है कि इस स्थान 
से अमुक प्रवृत्ति समाप्त होती है और अमुक आरंभ होती है । उनकी 
अंतिम रचनाओं में भी कोई ऐसी बात नहीं है जो बीज रूप से उनकी 
पहली रचना में मौजूद न हो, और उनकी पहली रचना में जो 
प्रवृत्तियाँ काम कर रही थीं उनके चिह्न उनकी अंतिम रचनाओं में भी, 
चाहे कितने ही सूक्ष्म रूप में क्यों न हों, पाए जा सकते हैं। जिस 
तरह यह जानते हुए भी कि न एक दिन में मनुष्य बालक से युवा होता 
है और न युवा से प्रौद, हम जीवन अवधि को वाल्याबस्था, युवावस्था 
आदि में बाँठकर उसके विकास को व्यक्त करते हैं, उसी प्रकार पंत जी 
की रचनाओं की प्रगति दिखलाने के लिए हम उन्हें तीन चरणों में विभक्त 
कर सकते हैं | कविताओं के विषय को थोड़ी देर के लिए मन से 
हटाकर अगर केवल उनकी शेली पर ध्यान दें तो पहला चरण 'बीणा' से 
आरंभ होकर थुगान्त' पर समाप्त होता है। दूसरे चरण में 'युगवाणी' 
और आस्या' आएँगी और तीसरे में स्वर्ण किरण! और 'स्वर्ण धूलि' । 
मैंने ऊपर लिखा है. कि पंत जी संवेदन, मनन और चिंतनशील कवि 
हैं। अपने काव्य जीवन के प्रथम काल में वे प्रधानतया संवेदनशील 
कवि हैं । 'युगवाणी” और '्राम्या? में वे मननशील हो गए हैं । 'स्वर्ण 
किरण! और 'स्त्र॒ण घूलि' में मुख्यतया थे चिंतन-दर्शन के कबि है । इसी 
को दूसरे शब्दों में हम यों कह सकते हैं कि “वीणा! से 'युगांतः बकरे 
प्रधानतया भावनाओं के, युगबाणी! और भराम्या? में बुद्धि अथवा 

विचारों के तथा अंतिम दो रचनाओं में आत्म-इर्शन के कवि हैं। 
संवेदनशील होना कवि का प्रथम गुण है, और यह संवेदनशीलता 
उनके मनन और चितन काल में भी उनका साथ नहीं छोड़ती यद्यपि 
तुलनात्मक दृष्टि'से मनन काल में चिंतन काल की अपेक्षा इसका स्थान 
अधिक नीचे और इस काल की रचनाओं में युगवाणी” में इसका स्थान 
मुझे सब से नीचे प्रतीत होता है | 

“आधुनिक कवि? की भूमिका में पंत जी ने रवयं लिखा है कि 'मैं 
कल्पना के सत्य को (जो केवल कवि सुलभ संवेदनशीलता से प्राप्त 
किया जा सकता है ) सब से बड़ा सत्य मानता हूँ और उसे ईश्वरीय 
प्रतिभा का अंश भी मानता हूँ ।! आगे चलकर उन्होंने कहा है कि 'बीशणा' 
से लेकर आम्या? तक, अपनी सभी रचनाओं में मैंने अपनी कल्पना 
को ही वाणी दी है ।” आधुनिक समय के कुशल कलाकार के समान 
उन्होंने अपनी कत्पना को अपने अध्ययन, विचार एवं चिंतन से 
अधिक स्वस्थ और पुष्ट बनाने का प्रयत्न भी किया है। मुझे कहना केवल 
इतना हैं कि -इस प्रयास में, एक समय पर, वे अपनी कल्पना के 
केन्द्र से किसी अंश में च्युत या बिलग हो गए हैं और तब उनकी 
रचनाओं पर उनके अध्ययन अथवा विचार का प्रभाव अधिक प्रबल हो 
उठा है| इस प्रसंग को,!बढ़ाना कम से कम 'परलविनी” के पाठकों का 
ध्यान रखते हुए अप्रासंगिक है, क्योंकि 'पललबिनी? की कविताएँ जहाँ 
तक हमें ले जाती हैं वहाँ तक कस्पना के सत्य की ही प्रधानता है, हृदय 
की संवेदनशीलता ही का स्वर सर्वोपरि है । 

शैली से विषयों की ओर आने के पहले मैं उस बात को एक बार 
फिर दुह्रा देना श्वाहता हूँ जिसे में ऊपर कह आया हूँ कि पंत जी अपने 
और प्रकृति के, मानव जीवन और मानव समाज के, अपने युग, अपने 


( १८ ) 
देश और अपनी संस्क्रति तथा इन सब से परिव्याप्त और इन सबसे परे 
जो शक्ति है उसके प्रति चिर-जागरूक हैं । 

'वीणा' में--और इससे मेरा तात्पर्य उन तमाम रचनाओं से है जो 
'वीणा' काल में लिखी गई हैं और 'पल्लव' तथा 'गुंजन' में भी पाई जाती 
हैं--पंत जी अपने और प्रकृति के प्रति सजग हैं । यहाँ कवि ने प्रकृति 
को विस्मय भरी आँखों से देखा है:-बह उसके सौंदर्य पर मुग्ध है, 
उसकी पावनता से अभिभूत | वह इसके सौंद्य को चित्रित करना 
चाहता है, उसकी पावनता से अपने को निर्मल बनाना चाहता है | वह 
प्रकृति के साथ इतना रम गया है कि उसे बालाओं की आनन-छवि 
और उनके काले कुटिल कुंतलों में कोई आकर्षण नहीं दिखाई देता । 
उसे बालाओं के बाल-जाल से हुमों की छाया अधिक अच्छी लगती है, 
उनके श्रू भंगों से इंद्रधलुप के रंगों में अधिक कठाक्ष दिखाई देता है, 
उसके प्रिय स्वर से कोयल के बोल अधिक कोमल लगते हैं. और उनके 
अधरामृत से किसलय दल पर सुधारश्मि से उतरा हुआ जल अधिक 
मीठा मालूम होता है। यह्‌ बह अवस्था है जब कवि सोचता है. कि 
प्रकृति ही सब कुछ है और बह जो कुछ भी पाना चाहता है. वह सब 
उसी की गोद में उसे मिल जायगा । 

'परथिः में कवि ने अपनी रागात्मिका प्रवृत्ति को जगाया है। उसके 
प्रथम दो अध्यायों का कथानक उसके अंतिम दो अध्यायों के हृदयोद्रेकों 
के लिए अवसर भर प्रदान -करता है। मुख्य वस्तु हैं ये उदगार जिनमें 
कवि ने अपने हृदय की कसक निकाली है । 

'पतलव” में भी कवि प्रधानतया प्रकृति का कवि है, परंतु अब वह, 
प्रकृति को उन आँखों से देखता है जो प्रेम के आँसुओं से धुल चुकी 
हैं। अब हर जगह प्रकृति के सौंदय पर कवि की भावनाओं की छाया- 

सी पड़ गई है और इसस उसका रूप ही बदल गया है। कहीं कवि की 
भावनाएँ अक्ृति में मूर्तिमान हो जाती है, कहीं प्रकृति कवि के हृदय में 
पैठ उसकी भावनाओं को व्यक्त करती है। इसके उत्कृष्ट उदाहरण 
'उच्छू[त” और आँसू में देखने को मिलेंगे । 
इस तरह मेरे चितेरे-हृदय की 
वाह्य प्रकृति बनी चमत्कत--चित्र थी। 


मेरा पावस ऋतु-सा जीवन 
मानस-सा उसड़ा अपार मन। 


साथ ही उसका रागी मन. जिसने एक दिन प्रकृति के सामन 
नाती की अबहेलना की थी गा उठता है, 
तुम्हारे रोम-रोम से नारि | 
मुझे है स्नेह-अपार ; 
पर॑तु पंत जी ने अपने को इस रागात्मिकता की धारा में बहने नहीं 
दिया | एक ओर तो उन्हें भोले बालापन की अबोध पावनता ने खींचा 
है जिससे उन्होंने कहा है 
मेरे यौवन के प्याले में 
फिर वह बालापन भर दो। 
ओर दूसरी ओर प्रकति-दशन (पापाशा8090 ?॥080909 ) के 
अध्ययन ने उनके सन पर यह' बिठा दिया है कि विश्व का सारा सौंदय 
नश्वर है और इसलिए वह कोई ऐसी चीज़ नहीं जिससे अपने को 
भुलाया जाय । जैसे वसंत के पीछे पतभाड़ छिपा है उसी तरह हर सुंदर 
शरीर के अंदर कंकाल, 

अखिल यौवन के रंग उभार 

हड्ियो के हिलते कंकाल ; 

कचों के चिक्रने, काले व्याल 

केचुली, काँप, सिवार ; 

हृदय की रागात्मिका प्रवृत्ति को दबाना सरल नहीं है । अनेक ओर 
से संयमित और नियंत्रित करने पर भी वह “गुंजन' के कई गीतों में 
फूट निकली है जेसे भावी पत्नी के प्रति, 'डोलने लगी मधुर मधु बात! 
या 'रूप तारा तुम पूर्ण प्रकाम” मे । संभवत: यही प्रवृत्ति थी जिसने 
पंत जी से बाँध दिए क्‍यों प्राण', शरद चॉदनी', “बज पायल छुम- 
छम-छम' आदि गीत लिखाए जिनकी चर्चा मेने अपन 'हलाहल' के 
क्ृति परिचय में की थी। मेरा विश्वास है कि पंत जी में यह प्रवृत्ति 
आज भी सजीव है और संभव है उनके किन्हीं सुकुमार क्षणों में 
(अपने लिए में 'दुबेल' लिखता ) ऐसे ही और गीतों की बौछार 
करा दे । 
ध|ंजनः में पंत जी प्रकृति और प्रेम के कवि के साथ ही साथ 

आत्म-साधना और मानव जीवन के कबि के रूप में भी उपस्थित 
होते है।आत्म-साधना पंत जी के लिए नया विषय नहीं है । इसके 
बीज वीणा की उन कविताओं में मिलेंगे जहाँ उन्होंने प्रकृति की 
सुंदरता और पावनता से स्वयं सुंदर और पुनीत बनने की कामना 
प्रकट की है। गुंज़न को आत्म-साधना में अधिक हृढ़ता है, अधिक 
संघर्ष है, अधिक तप है। अब वे अपने मन को तपाकर अकलुप, 
उज्ज्वल और कोमल बनाना चाहते हें--केवल मधुर और मोहन होना 
ही पयोप्त नहीं समझते | अधरों पर मधुर अधर धरकर जीवन मृदु 
स्वर में कहता है--बस एक मधुर इच्छा पर त्रिभुवन का घन-यौवन 

सब अपिंत है, पर॑तु उसी क्षण कवि का मन सचेत होकर कह पड़ेता 
है---ना, सुमे इष्ट है साधन ! 
अपने से बाहर जाकर मानव जीवन को देखने और समकने की 
इच्छा 'गुंजनः में नई चीज है। 


देखे! सब के उर की डाली 
किसने रे क्या-क्या चुने फूल 
जग के छुवि उपवन से अकूल ! 
इसमें कलि, किसलय, कुसुम, शल ! 

कई कविताओं में उन्होंने मानव के सुख, दुख, इच्छा, साधना, 
मुक्ति, बंधन आदि को भी सममने का प्रयल्ल किया है। इन कविताओं 
में जैसे 'परिवरतेन! द्वारा लाण और छाए गए ,घनाँधकार को दूर करने 
के लिए छोटे-छोटे दीपक-से जलाए गए हैं जो दाशनिक ज्ञान की ज्योति 
से जगमगा रहे हैं । 

'पललव” में प्रकृति जहाँ कवि की भावनाओं से अनुरंजित*हो गई थी 
वहाँ 'गुंजन” में बह दाशेनिक विचारों की प्रतीक बन गई है। आत्मा- 
मिव्यक्ति आत्मसाधना में बदल गई है, 'पललब? की नारी “अप्सरा' में 
निखरकर ( 5५०॥77४/४ होकर ) जैसे अधर में अंतधान हो गई है और 
उसका स्थान निदृह मानवता ने ले लिया है। प्रकृति, जग और जीवन 
में जो कुछ है उसका रहस्थ सममकर ही कवि अपने काय की इति श्री 
कर बेठा है । 


'ज्योत्स्ना! कवि पंत के काव्य-पथ पर एक नया और महत्त्वपूर्ण 
कदम है। इसमें हम पहली बार पंत जी को भावी के स्वप्न द्रष्टा के रूप - 
में देखते हैं । “ज्यात्स्ना! में कवि ने मानव समाज का नया स्वप्न देखा है। 


मुझे फिर लिखना पड़ता है कि ज्योत्स्ना' के गीतों की अलग से देखन 
पर उसका महत्त्व बिल्कुल गायब हो जाता है यह, पश्चिम के जड़बाद 
के शरीर में पूर्व के अध्यात्मबाद की आत्मा को स्थापित करके एक ऐसी 
विश्व संस्क्ृति को जन्म देने का स्वप्न है जिसमें 


स्वदेश. स्ृकाल, 
धर्म, जाति, वर्णजाल, 
हिलमिल सब हो विशाल 

एक हृदय, अगरित स्वर | 


'युगांत” में जैसे कवि को यह आभास हुआ है कि नए के निर्माण 


के लिए पुराने को नष्ट-श्रष्ट करना ज़रूरी होगा। यहाँ पर पंत का कोमल 
कवि परुष और पौरुष पूर्ण हो गया है । ये पंक्तियाँ स्वयं बोलती हैं । 
हुत भरो जगत के जीण पत्र 


कफ फ 


गा कोकिल बरसा पावक्त कण 


बढ़ी श्रमय विश्वास चरण घर 


गजेन कर मानव केशरि 


यहीं से पंत की संबेदनशीलता का आवेंग घद जाता है। इसके 
बाद ही शैली में परिवर्तन हो जाता है। भावनाओं का स्थान विचार ले 
लेते हैं। 'युगवाणी” को काव्य की दृष्टि से मैं मौलिक रचना नहीं मानता। 
'ब्योत्स्ना में , जो काव्यात्मक ढंग से कहा गया था उसी का विश्लेषण 
करके युगवाणी' में रक्खा गया है । 

आमस्या' में जैसे कवि ने उन्हीं विचारों के प्रकाश में!गाँबों की परीक्षा 
ली है। प्राय; उसे असंतोष!ही हुआ है, पर जहाँ कहीं यह असंतोष 
असह्य हुआ है बहाँ भविष्य के सुंदर स्वप्नों का निमोण हो गया है और 
इस दृष्टि से युगवाणी” की अपेक्षा आम्या' में संवेदनशीलता और 
कवित्व अधिक मात्रा मे मिलेंगे। इन दोनों रचनाओं में यद्यपि पिछली 
प्रवृत्तियों के चिन्ह भी मिलते हैं। कवि विशेषकर अपने युग और देश 
के प्रति जागरूक है । 

_“स्‍्वर्य-किरणः और 'स्वण-धूलि' में कवि को अपनी संस्कृति के 
प्रति विशेष आस्था हो गई है। बह सममभता है कि विश्व का कल्याण 
भारतीय संस्कृति :द्वारा ही होना है। इेश्वर १र चिर विश्वास उसे 
पहले भी था। इश्वर अब उसके विश्वास की वस्तु नहीं अनुभव की 
सत्ता है। इन दोनों रचनाओं मे यद्यपि चिंतन-दशेन ही प्रधान है, 
फिर भी संवेदनशीलता का बड़ा स्निग्ध प्रभाव हमें सब जगह दिखाई 
पड़ता है। अब वह प्रथम काल की चित्रमय कल्पना और मधुमय 
ध्वनियों को तो नहीं जन्म देती, परंतु उसकी सरसता का आभास हमें 
हर स्थान पर मिलता है। 

संक्षेप में यह है पंत जी की विचार धारा, उनका आदशे और 
उनका स्वप्न अथवा एक शब्द में उनका भाव-जगत या अंतर्जग । 
इस अंतर्जग का निर्माण किन वस्तुओं के द्वारा और केसे हुआ है इसे 
सममने का प्रयज्ष करना उनके जीवन और व्यक्तित्व को मॉकना है । 
ओर यहाँ मेरे अध्ययन की अपेक्षा मेरा सौभाग्य ही अधिक सहायक 
है--और बह है पंत जी की निकटता। उनसे मैंने जो सुना या जाना 
है और उनमें जो मैंने देखा और पाया है. उसने मुझे उनकी रचनाओं 
को देखने का एक विशेष दृष्टिकोश प्रदान किया है। यही दृष्टिकोण अब 

में आपके सामने रखना चाहता हूँ । मुके आशा ता करनी ही चाहिए 
कि यहाँ से आप उन्हें और उनकी रचनाओं को अगर ज्यादा अच्छी 
तरह से नहीं तो कम से कम एक नई तरह से तो ज़रूर देख सकेंगे । 

पंत जी के भाव जगत के निर्माण में सबसे पहला और मबस 
महत्त्वपूर्ण स्थान उनकी जन्मभूमि का है। वर्ड सबर्थ ने लिखा है कि 
मेरे जन्मस्थान को निश्चित करने में भी मेरा सौभाग्य काम कर रहा था 

एच 80९ते-0 ते जाए 80पो, काते | एएएफ पं! 

#क्रा/वे शरए 0५४ 9०घप/ए शा पे ॥ए छा ; 

पी (8ए०प्राएते गा गरज आफी। ॉबठ0, [ िसप७ ठिएएं | | 

[ मेरी आत्मा को अंकुरित होन का बहुत अनुकूल समय मिला, 

में प्रकृति के सुंदर और उग्र रूप से प्रतिपालित होता हुआ बढ़ा, 
मैं अपने जन्मस्थान में ही सौभाग्यमान था ।*] 

पंत जी भी शायद यही कहते, हाँ, एराछएव 0७ 9५ या $ 
00 |))५ 4७0" की जगह वे ज़रूर यह परिवतन कर देते ।'(४०००थे 
४६७ 0ए 0७४प५ धावे 99 |/०७9 | बजाय यह कहने के कि में प्रकृति 
की सुंदरता और उद्यता से प्रतिपालित हुआ बढ़ा। वे कहते में प्रकृति 
की सुंदरता और साधना से प्रतिपालित हुआ बढ़ा। सगर क्‍यों ? 

पंत जी का जन्म कौसानी में हुआ था। कौसानी का प्राकृतिक 
सौंदय का वर्णन करते हुए पंत जी नहीं थकते, परंतु हर बार जब-जब 
क्रौसानी की चचो छिड़ी है पंत जी ने कौसानी की पावनता और 
मिमलता का भी वर्णन अवश्य किया है। मुझे कबिवर नरेंद्र की 
'कौसानी? शीषक कविता स्मरण हो आई। कौसानी के सौंदय्य के इन 
दोनों पक्षों को उन्होंने देखा है--एक ओर तो कौसानी में ऐसा जादू . 
भरा है कि बह करूमोचल की पदरानी लगती है और दूसरी ओर-- 

यह तपोभूमि' कोसानी है 

तप की जीवित जागृत महिमा , 

है कोसानी में मूर्तिमान 

तप निरत साधनामयी उसा ! 
एक ओर जहाँ कौसानी अपने सौंदय से अप्सरा-सी लगती है वहाँ 
दूसरी ओर अपनी पावनता से तपस्विनी-सी | तभी तो एक ओर जहाँ 
उसने कबीन्द्र रवीन्द्र को इतना मोहित किया कि उन्होंने उसी की छाया 
में अपने शांति निकेतन की शाखा आरोपित करने की इच्छा प्रकट की, 
वहाँ दूसरी ओर उसने महात्मा गांधी को अनासक्ति-योग नाम से गीता 
का भाष्य करने की भी प्रेरणा दी । ऐसी है वह राग-विरागमयी कौसानी 
जिसने पंत जी को बचपन में धाय की तरह पाला है; और उसने अपने 
इन्हीं दो परस्पर विरोधी गुणों से पंत जी को समलंकृत कर उन्हें काव्य 
ऋौर जीवन के मार्ग पर छोड़ दिया है। 

(तु 8 ॥08 [७।|॥80 ०0 77॥, 
पंत जी के जीवन में कौसानी सजीव हुई है, पंत जी की कविता में 

कौसानी, मुखरित | पंत जी का हृदय राग और विराग का भरा हुआ 
्याला है | पंत जी का जीवन राग और विराग का संघष है। पंत जी 
की कविता में यही राग और विराग चिर-स्नेहालिंगन देकर बे हुए हैं. | 
इन्हीं राग और विराग की लहरों पर पंत जी का तन, मन, प्राण सदा 
लहराता रहा है। पंत जी की पंक्ति-पंक्ति में, कविता-कऋविता में, रचना-रचना 
में इसीं राग और विराग की लय (०४४७७) मौजूद है; और यही 
लय मौजूद है उनके जीवन की हर घड़ी में, हर अवस्था में, हर दशा 
में । मुझे इसी राग-विराग की लय, इसी के संयोग, इसी के संघर्ष और 
इसी के संतुलन में पंत जी के जीवन और काव्य की कुंजी मिली है । 

राग ने जहाँ उन्हें रूप-रंग-रस के संसार की ओर खींचकर कवि 
बनाया है वहीं विराग ने इससे दूर खींचकर उन्हें. संत भी बनाया 
है । शायद यह बात कम ही लोगों को मालूम है कि पंत जी का घर 
का नाम 'सैं! है जिसके अर्थ पहाड़ी में हैं. माई अथवा संत । कौसानी 
होकर बदरिकाश्रम जाते हुए साधुओं के प्रभाव में आकर एक बार 
लड़कपन में उन्हें घरबार छोड़ साधू बनन का विचार आया भी था। 
वह तो परा नहीं होने दिया गया, परंतु घरवालों ने इनकी जिस प्रवृत्ति 
को देखकर इनका नाम 'सें! रक्खा था उसके बीज इनसे बहुत 
हृढ़ता से जड़ जमा चुके थे | पंत जी ने रँंगे गेरुण बसन ता नहीं 
धारण किए पर आज भीवे अंदर सेसंत ही हैं। यहाँजोंगी न 
कपड़े न रँगाकर मन को ही रोँगा लिया है । बैरागी के बस्रों से ता 
उन्होंने अपने को बचा लिया पर उसकी जदा आज़ भी उनके रागी 
मन से सममौता-सा करके उनके घन, लहरे रेशम के बालों में उनक 
सिर पर मौजूद है । कवि पंत के प्रीक्षे एक दिव्य संत, ओर संत पंत 
के पीछे एक सरस कवि बैठा हुआ है । इसी संयोग ने उनकी सरसना 
को उच्छुंखघल और उनकी साधना को शुष्क होने से बचा लिया है । 


उनकी प्रारंभिक रचनाओं में कितनी ही ऐसी पंक्तियाँ हैं. जो संत 
वृत्ति पंत के मुख से निकली मालूम पड़ती हैं। एक समय उन्हें पढ़कर 
मुझे आश्रय हुआ था कि यह १८ ब्ष का युवक ऐसी बातें किस तरह 
कहता है | 
माया सागर सें डूबों का 
सोख-सोख रति रस दर दूँ-- 

जग की मोह तृषा को छल , 


सूखे-मरु से मा| शिक्षा का 
ल्रोत छिपा सम्मुख धर ूँ-- 


यह जग का सुख जग को दे-दे 
अपने को क्या सुख, क्या दुख 

इन पंक्तियों में माया को डुबाने बाला सागर समभनेवाला, मोह 
को मरँ में भटकानेवाली ठृषा माननेवाला और दुख और सुख से 
इस भाँति निर्लिप्त पंत का संत ही बोल रहा है। पंत जी को प्रायः 
सौंदर्योपासक कवि कहा गया है, पर उनके संत ने सौंदय को तब तक 
स्वीकार नहीं किया जब तक वह पावन भी न हो | कवि की रुचि पर 
सदा संत के संयम का अनुशासन लगा रहा है। वे जहाँ “उज्ज्वल तन! 
देखते हैं वहों “उज्ज्वल मन” भी देखते हें । कृष्णा को फेनोज्ज्वल बस्तर 
इसीलिए दिए गए हैं कि वह शुद्ध/ और स्वच्छ” रहे | शिशु के अधरों 
पर जो गीत है, वह 'मधुर” ही नहीं पुनीत” भी 'है। जब वे आओ 
संदर” कहते हैं तो आओ शिव” भी कहते हैं। प्रेयसी के लिए उनका 
प्रेम 'पावनः है। उसका संग उनके लिए पावन गंगा स्नान! है। 
त्रिश्रुर “-.ी प्रेयसी के पावन स्थान! को नहों-_र-पंदतों। 
नारी का सौंदय सकल ऐश्वर्यो की खान हो, पर उन्हें अभिमान उसकी 
'पावनता” का ही है। करुणावान अनंग से वे विश्वकामिनी की 
पावन छवि! दिखलाने की ही प्रार्थना करते हैं। वे शुश्र निमर के 
साथ उसका नाद भी “निर्मल' पाते हैं | गुलाब के हृदय में उन्हें दिव्य 
विकास! दिखाई देता है।वे अपने जीवन के प्रतिपल को सुंदर', 
'सुखकरः ही नहीं चाहते शुचितर'ः भी चाहते हैं।हिमाद्वि ने जो 

उन्हें रौशव में आशीबाद दिया था बह भी पावन था | उसके शिखरों 
की शीतल ज्वाला में गलकर उनकी चेतना 'निर्मेल' बनी थी ओर 
उन्होंने अपनी काव्य कल्पना को “उज्ज्वल” किरोट पहनाना चाहा था। 

रागी मन पर विरागी चेतना के नियंत्रण का परिणाम यह भी 
हुआ है कि सुंदरता पर कभी वे पूरी तरह से निछाबर नहीं हो सके, 
बलिहार नहीं गए, लह्दालोट नहीं हुए | जब इच्छाओं ने उन्हें माधुय 
की ओर खींचा है तब साधना ने उन्हें आदर्शों से बाँध दिया है.। राग 
और विराग के इसी संघर्प ने जीवन के अनुभवों से भी उन्हें दृर-दृर 
रक्‍खा है। वे अनुभवों की गहराई में नहीं पेठ सके, उससे भीग नहीं 
सके, उसकी तीव्रता अथवा दग्धता को मुखरित नहीं कर सके । जब 
उनके रागी 'भन ने अनुभवों की ओर उन्हें निमंत्रित किया हैं तो 
उनकी विरागी चेतना ने जैसे उसे बहलाने के लिए उसके आरो कल्पना 
के कुछ खिलौने फेंक दिए हैं। पंल जी के कवि मनन बस उसी से 
रीम-खेलकर अपने को संतुष्ट कर लिया है। और इस प्रकार उनकी 
बिरागी चेतना को उन्हें वास्तविकता की मलिनता से अछूता रखन की 
सफलता मिली है। साथ ही रागी मन भी बिल्कुल उपेक्षित नहीं रह 
गया, उसे अपने फो ठप्त करने का भी कुछ साधन मिल ही गया है। मेरे 
एक साहित्यालुरएगी_मित्र का विश्वास था कि, पंत की कतिपय 
रचनाओं के पीछे कोई सच्ची घटना अवश्य है। अवसर पाकर जब मैंन 
उनसे पूछा तो उत्तर मिला--कल्पना है। कबि होने के नाते मैंने बहुत 
दिनों से अपनी अनुभूति में करपना को सम्मिलित कर रक्‍्खा है, पर 
उसका स्थानापन्न नहीं माना । कल्पना के सत्य का, अनुमंत्र के सत्य 
से जो निकट संबंध है. उससे भी.में अनजान नहीं हूँ फिर भी दोनों 
के गायकों में मुझे विभेद करना होगा तो में यही कहूँगा कि पंत जी 

कल्पना के गायक हैं, अनुभूति के नहीं--इच्छा के गायक हैं, वासना, 
तीत्रतम इच्छा के नह 

हम पंत जी के अंतजंग को बनानेवाले तत्त्वो का निरूपण कर रहे 
थे । प्रथम तत्व तो उनकी जन्मभूमि है जिसने उनके हृदय को राग- 
विराग का क्रीड़ा अथवा कलह--यह भी एक प्रकार की क्रीड़ा ही है--. 
क्षेत्र बना दिया। दूसरा स्थान उनके अध्ययन का है । ऐसी परिस्थिति 
में जब उन्होंने अनुभव की पुस्तक नहीं खोली अथवा उसके कुछ पन्‍ने 
ही उलट-फेरकर छोड़ दी है, उनके अध्ययन की महत्ता बढ़ जाती 
है | यहाँ भी उनकी रागी और विरागी मनोबृत्ति उनका निर्देश करती 
हुईं दिखलाई देती है |/(एक ओर तो वे पढ़ते हैं. मेघदूत और शक्क॑तला 
और दूसरी ओर उपनिपद्‌ और गीता, एक ओर रीति कालीन कबियों 
की रचनाएं-'पललब” की भूमिका में इस अध्ययन की कितनी प्रति- 
ध्वनियोँ हैं--और दूसरी ओर स्वामी रामदीथ और विवेकानंद का 
वेदांत दशन । एक ओर कीद्स और टेनिसन की मंजुल रचनाएँ और 
दूसरी ओर ह्यूम और कांट की गूढ़ विवेचनाएँ। एक ओर रबीन्द्र 
कबीन्द्र की सरस क्ृतियाँ और दूसरी ओर योनीश्वर अरबिंद की ज्ञान 
गवेपणाएँ | यह कोई घटनात्मक बात नहीं है कि अबतक पंत जी की 
शांति निक्े/+ओर श्री अरविंद आश्रम के बीच कितदी ही यात्राएँ हो 
चुकी हैं । अभी कल की ही बात है कि पंत जी का मन घड़ी के पेंडुलम 
की भाँति मद्रास स्थित उदयशंकर के कला केंद्र और पांडीचेरी के साधना 
मंदिर के बीच डोल रहा था। इस कबि और विवेचक, रसिक और 
विचारक का सबसे स्पष्ट प्रतीक पंत जी का 'गुंजन! है। इसमें ऐसी भी 
कविताएँ हैं जो कवि के हृदय से उतरी हैं और ऐसी भी हैं जो विचारक 
के मस्तिष्क से उपजी हैं | ऐसी भी रचनाएँ हैं जिनको कवि ने आरंभ 

किया है और दाशनिक ने समाप्त किया है, ऐसी भी रचनाएँ हैं जिनका 
दाशनिक ने आरंभ किया है और कवि ने समाप्त किया है-क्रम से 
“बनबर-उपवन', क्या मेरी आत्मा का चिर धन”, 'नौका विहार', 'ें नहीं 
चाहता चिर-सुख' देखें। ऐसी भी कविताएँ हैं जिनमें पंत जी के रागी ने 
विराग के--विरुद्ध बिल्कुल विद्रोही होकर गीत गाया है, 

अधर उर से उर अधर समान, 

पुलक से पुलक, ग्रांण से प्राण, 

कहेंगे नीरव प्रणयाख्यान, 

प्रिये. प्राणा की प्राण | 

ओर ऐसी भी रचनाएँ हैं जिनमें उनके विशगी ने रागी को एकदम 

कुचल दिया है और उसे जब जीवन की च॑चल सरिता से मोतीवाली 
मछलो निमंत्रित' करती है तो बह सीधा-पूखा यह भीरू उत्तर भर दे 
सकता है, 

पर मुझे डूबने का भय है 

भाती तट की चल-जल-माली । 

कबि अभी राग-विराग के भूले में कूल ही रहा था कि नियति न 

उसे कालाकॉकर में लाकर रख दिया। कालाकॉकर के निवास का भी 
पंत जी के जीवन विकासे में बड़ा स्थाने है । थहा उन्होंत-््लभवन का 
बेभव देखा और उसी के विपरीत भोंपड़ियों का देनय भी | गॉंव उन्हें नरक 
के समान लगे, प्राम का निवासी उन्हें युग-युग से अभिशापित दिखाई 
दिया | उनका मन ज्ञाभ और सलानि से भर गया। आम उन्हें दश का 
प्रतीक लगा, देश मानवता का । अपने दुख-मुख, हपंशोक से व 'ऊपर 
उठ ही चुके थे, उन्होंने मानवता के भविष्य का स्वप्न देखना आरंभ 
किया | परिणाम “ज्योत्ख्राः थी। यहाँ कबि और दाशनिक का जो सरस 


( ३१ ) 
संतुलन देखने को मिलता है वह एक अभूतपूर्व वस्तु हे। विचारक ने 
जैसे रेखाएँ खींची हैं और कलाकार ने उनमें रंग भरा है। रागी ने 
भौतिकता को स्वीकार करके बाहर का संसार सजा दिया है। विरामी 
ने इसी विश्व-प्रासाद में अध्यात्म का प्रकाश कर दिया है। पंत जी के 
राग और विराग के संधि, संतुलल और समन्वय की इससे वढ़कर 
पंक्तियाँ और कहाँ मिलेंगी--- 


मत दो विरक्त जीवन से , 
अमनुरक्त न हो जीवन पर । 


' उनका कवि उनसे जीवन से विरक्त होने को मना करता है, उनका संत 
उनसे जीवन पर अनुरक्त होने की आज्ञा नहीं देता। फिर भी इन 
पंक्तियों में ऐसा लगता है कि हम यह दोनों काम साथ ही कर सकते हैं । 
पंत जी की यह पहली रचना है. जिसमें उनके चित्त की परस्पर विरोची 
वृत्तियों ने सहयोग करके एक सुंदर-शिब मार्ग की ख़ोज की है। निराला 
जी ने कुछ समझकर इसकी विज्ञापिका में लिखा था ज्योात्ख्रा में उनका 
( पंत जी का ) पहला, प्रिय, भावमय, श्वेत वाणी का कोमल कवि-रूप 
दृष्टिगोचर होता है ।' राग और विराग, काव्य और दशन, भावना और 
बुद्धि, भौतिकता और आध्यात्मिकता एक दूसरे के गले में बाहें डाले हुए 
मानव स्वप्तों के जिस ऊँचे शिखर तक पहुँच सकती थीं, “ज्योस्स्रा? ने 
उसे छू लिया है। इस संतुलन को प्राप्त करने के लिए पंत जी को जो 
संधष करना पड़ा था 'गंजन' उसी का साज्ञी है। 

पंत जी का राग पक्ष तो सदा से सकारात्मक और सहज साध्य 
रहा है, परंतु विराग पक्ष को अनुशासित, दीक्षित और सुसंसस्‍्कृत करने 
के लिए उन्होंने अनवरत साधना की है। जो एक सिरे पर नकारात्मक 


( ३० 9) 
आर पलायन प्रेरक था--जैसा कि हमारे आधुनिक साधुओं के जीवन 
में आज भी दृष्टिगोचर हो सकता है-- जिसने, जैसा कि में पहले बतता 
चुका हूँ एक वाए उन्हें अपने निम्न पथ की ओर खींचा भी था--बही 
उनके तप के आधार से ऊँचे उठकर चिंतक, विचारक, दाशंनिक, द्र॒ष्टरा 
ओर जग संगलाभशिलापी के रूप में परिणत हो गया है | हमारी स्वस्थ 
परंपरा का संत भी जग से भागा नहीं--उसने जग मंगल की कामना 
ही की है। 
मेरी धारणा है कि ज्योत््रा' के पश्चात रागी का पक्त दबता और 
विरागी का उभरता आया है। थुगांत” में, जिसमें पंत जी न स्त्रयं कोमल 
कांत पदावली का अभाव देखा था और वहाँ से नवीन क्षेत्र अपनाने की 
चेष्टा आरंभ की थी, मेरे दृष्ठिकोश के अनुसार चिंतक ओर कहीं-कहीं 
आवेशपृरत सधारक के रूप भे उनका विराग ही जोर पकड़ रहा है। 
युगबाणी' भे वही विचारक हो गया है। पआ्राम्या' मे रागी फिर ऊपर 
उभरा है। रण क्रिरए' और स्वर्ण घूलि! में रागी पीछे चला गया है 
ओर विरागी फिर दाशनिक और द्र॒ष्टा के रूप में आगे बढ़ा है। 'स्वर्ण 
किरण! में अभी कल ही 'द्वासुपणो! शीपक कविता पढ़ता हुआ में 
सहसा रुंक गया। डझ्रपनिपद के प्रसिद्ध मंत्र के आधार पर यह कविता 
लिखी गई है। विश्व वृक्ष पर दो पक्षी हैं--एक तो उसके फल का स्वाद 
लेता है और दूसरा उसपर केवल अंतर्लोचन होकर स्थित है। एक 
इनमें से जीव है दूसरा ब्रह्म, एक भोक्ता, एक द्रष्टा। पंत जी इसी चिरं- 
तन सत्य को मानव जीवन में उतारना चाहते हैं--वे पूछते हैं कि क्‍या 
मनुष्य अपने में ही संग-पंग दोनों पक्षियों के गुण को लेकर नहीं चल 
सकता जो जीवन वृक्ष पर नीड़ बनाकर उसके फल भी खाए और निमश्चल 
देखता भी रहे | और बे इन पंक्तियों में अपना विश्वास प्रकद करते हैं-- 


( रै३ ) 


ऐसा पक्षी, जिसमें हो संपूर्ण संतुलन 
मानव बन सकता है, निर्मित कर तरु जीवन । 
पंत जी का जीवन और काव्य स्वयं इसका प्रयोग है, इसकी साधना 
है। उनके हृदय नीड़ में राग और विराग के दो पक्ती सदा से बैठे रहे 
हैं। इन्हीं दोनों के गुणों में संतुलन स्थापित करने का प्रयत्र उनके 
जीवन और उनके काव्य का इतिहास है। इतिहास लंबा है--एक से 
दूसरे की मुठभेड़ भी हुई है, एक ने दूसरे पर अधिकार भी किया है, 
एक दूसरे के साथ कॉधे से काँधा मिलाकर चले भी हैं, और भी अनेक 
अवस्थाएँ रही हैं, वह सब मैं आपकी करपना पर छोड़ देता हूँ । यह 
निणय देना मेरा काम नहीं है कि उनके काव्य और जीवन में यह 
संतुलन आ चुका या नहीं । पर इतना में जानता हूँ कि यह दोनों आज 
भी उनमें सजीव और प्रबल हैं। मुँहलगा तो में उनका हूँ ही; अक्सर 
मैंने उनसे कहा है कि, 'साइई दा, एक दिन आप साधू हो जायँगे / 
उनका रागी, उनका भात्ता, उनका कवि इस बात को सुनकर काँप उठा 
है, में इस रूप-रंग के संसार को, इस नव-नव भावों से उच्छृसित 
जीवन को छोड़ कहाँ जा सकता हूँ | उनके मूँह से फूट पड़ा है। कभी 
मैंने उनसे कहा है, 'पंत जी, आपने विवाह क्यों नहीं किया, घर क्‍यों 
नहीं बसाया ?! और में उनके आगे अपनी कवि-पुखरता में सुखी य्ूहस्थ 
जीवन का एक नक़शा खींच गया हूँ । मेरे शब्दजाल के बागुर विषम 
को तुड्ाकर उनका मन संग, उनका विरागी, उनका दाशनिक, उनका 
संत दूर खड़ा हो गया है, वे बाल उठे हैं, “आज के समाज-संसार में 
यह बंधन है, बंधन / और मैंने कहा है, उनकी ही पंक्ति को उद्धत 
करते हुए--तेरी मधुर मुक्ति ही बंधन ।' उनका कवि मुसकरा कर चुप 
हो गया है । 


( ४४ ) 

क्षारांश में इसी गग-विराग की क्रिया-प्रतिक्रिया उनका जीवन है 
ओर जो उनका जीवन है वही उनकी कविता है। जो उनका जीवन 
है बही उनका दर्शन है। जहाँ उनके जीवन की समस्या का हल है, 
वहीं संसार की समम्या का हल है, कम से कम उनके अनुसार । अब 
आप को अधिकार है कि आप छायाबाद, रहस्यवाद, माक सवाद, 
साम्यवाद, प्रगतिवाद आदि-आदि को लेकर देख लें कि आप उन्हें 
अथवा उनकी रचनाओं को किस-किसके अन्तर्गत रख सकते हैं । मेरे 
लिए तो उन्होंने केबल अपने अंतर के द्वंद्ग, दहन, और प्रकाश को 
वाहर विखेर दिया है--इसी को बाबा तुलसीदास सम्वांतः सुखाय कहते । 
आप विचार करके देखेंगे तो पाएँगे कि जिसकी ग्वोज उन्होंने अपन 
हृदय के अंदर की है, उसी की खोज भारतीय संस्क्रति सदा से करती 
रही है | वे अपनी इस खोज में आत्मस्थ ( 774ए/प् ) भी हैं. और 
विश्वस्थ ( प्रा7०७'8॥ ) भी; चिर पुरातन भी हैं, चिर नवीन भी | थे 
अपनी उस साधना में परंपरा की शक्ति भी लिए हैं, प्रयोग का उनलास 

भी; प्रयोग की उत्सुकता भी और परंपरा का विश्वास भी | 
. पंत जी की कला पर केवल उनकी भापा के संबंध में लिखते हुए मैंने 
संकेत भर किया है| विस्तार से यहाँ भी नहीं कहना चाहता। जैसे 
उनकी रागी और विरागी वृत्तियों ने उनका विकास कलाकार और 
तक्त्ववेत्ता में किया है, उसी प्रकार उनके कलाकार की भी दो भ्रकार की 
अभिव्य॑जनाएँ हँ--..एक के पीछे उन घाटियों का संस्कार है जिनमें पत्रों 
का ममेर संगीत है, पुष्पों का रस-राग-पराग है, कोकिल का मादक गान 
है, नववय के अलियों का गुंजन है, चित्र-बिचित्र तितलियाँ उड़ी हैं, 
मुकुलों के उर में मदिर बास है, मलय समीर सौरम से अस्थिर है और 
जहाँ मरनों का टलमल-टलमल निनाद है। दूसरे के पीछे उन पर्षतों 


( २५ ) 


का संस्कार है जो भीमकाय ठोस चट्टानों से बन हुए है, जो अपनी 
शांति और नीखता में समाधिस्थ से लगते हैं, जिनके ऊपर वात, 
बा, विद्युत का कुछ भी श्रभाव नहीं पड़ता, जो स्वगोमिमुख होकर 
युगों से खड़े हुए हैं शक शीश पर प्क्ृति ने हिस का उज्ज्वल 
मुकुट पहना रक्खा है।*अब उनमें राग तत्त्व प्रधान होता है तब वे अपनी 
भावना को चाँदनी में नहला कर सुजात शिवपी के समान नव-तव 
वस्राभूषणों से सजा देते हैं; जब उनमें बिराग तत्त्व प्रधान होता है 
तब वे अपने विचारों के स्वस्थ शरीर को मल-दल धूप में खड़ा कर देते 
हैं और कहते हैं --तुम तो अपने आप ही सुंदर हो, यथा, 


तुम वहन कर सको जन मन में मेरे विचार 
वाणी मेरी, चाहिए तुम्हें क्या अलंकार । 


पंत जी के विचार में जिस प्रकार आदश संस्कृति मे, भीतिकता 
ओर आत्मिकता का सम्मिलन होगा, आदर्श मानव में आसक्ति और 
विरक्ति का संतुलन होगा, उसी प्रकार उनके आदश कलाकार में कवि 
ओर दाशनिक परस्पर सहयोगी होंगे और उनकी आदर्श कविता में 
भावना और विचार का-श्ृंगार और शक्ति का समग्वय होगा। किस 
जगह, कितनी, कैसी, और केसे इस प्रयास में उन्हें सफलता अथबा 
असफलता प्राप्त हुई है यह काम में सहृदय और सजग पाठकों पर 
छोड़ता हँ--मैन सहृदय और सजग--दो शब्द जान-बूभकर लिखे 
हैं, क्योंकि पंत जी का आदश पाठक भी वहीं हो सकता है जिसका 
हृदय और मस्तिष्क दोनों विकसित हो--जो स्वप्न की तरलता में बह 
सके और सत्य के ठोसपन से दक्‍कर भी ले सके। अंग्र जी कवि शेली 
ने कहा था, मेरी पत्नी वह खत्री हो सकती है जो कविता मे डूब सके और 

दर्शन में पारंगत हो सके ( 0 ठग 66. [0०7१ शाप प्रातेछ- 
४ंधावे 9॥08ण)9 )। अपने आदश पाठक से पंत जी भी यही 
प्रत्याशा रखते हैं । 

कवि से पाठक बड़ी-बड़ी प्रत्याशाएँ करता है--सत्य दो, स्वप्न दो, 
अनुभूति दो, कह्पना दो, संगीत दो, ऋंगार दो और न जाने क्या-क्या 
दो । सब की सीमाएँ हैं और कवि की भी। देखना पड़ेगा कि कौन 
कितना दे सकता है और कितना देता है। कवित्व का सेभव वरदान भी 
है और संधान भी । पंत जी को जो मिला है ओर जिसकी उर्नहोंन खोज 
की है बह सत्र उन्होंने काव्य को दान कर दिया है। उनकी कविता 
उनका आत्मदान है। 
/महाकवि मित्टन ने लिवा है किजों व्यक्ति उच्च विषयों पर 
सफलतापूषंक लिखने की आकांक्षा रखता है उसे चाहिए कि वह 
स्वयं एक परिपूर्ण कविता बने। इसी प्रकार पंत जी न अपनी 
ज्योत्स्ना में कुमार से कहलाया है, 'सच्चा कवि वह है, जो अपने 
स्जन प्रेम से अपना निर्माण कर सकता है। अपन का जीवन के 
सत्य और सौंदय की प्रतिमा बना लेता है।कवि का सबसे बड़ा 
काव्य स्वयं कवि है।! और उन्होंने जो लिखा है उसके उदाहरण वे 
खुद हैं | पंत जी का जीवन स्वयं एक कविता है। और उनकी कविता 
है उनके जीवन की परछाई । कवि से जो सबसे बड़ी चीज़ माँगी जा 
सकती है, वह है---उसकी सच्चाई और इंमानदारी | इसके अतिरिक्त बह 
कुछ और दे सकने के लिए बिल्कुल असमर्थ है। पंत जी की लेखनी से 
जो कुछ स्रवित हुआ है वह बहुत पहले उनके अंतर को भिगो चुका 
है, उनके कंठ से जो मुखरित हुआ है बह बहुत पहले उनके श्वास- 
प्रश्वास में स्पंदित हो चुका है. और जो भाव-विचार-ऋल्पनाएँ उनके 


( ३७ ) 

शब्द-छंदों में मूर्तिमान हुई हैं वे वही हैं--केवल वही हैं जो चिर काले 
तक उनके मन-प्राण का मंथन करती रही हैं| उनकी कविता केवल 
उनकी आत्माभिव्यक्ति नहीं, में फिर कहूँगा, उनका आत्मदान है । 

जिस कंवि ने अपने आप को ही अपनी कविता में रख दिया है, 
उसे अपने पाठकों से भी कुछ प्रत्याशा करने का अधिकार है। उनके 
व्यक्तित्व की एक भाँकी देने का प्रयत्न करके संभवत: मेंने इसका संकेत 
कर दिया है कि वह प्रत्याशा क्या हो सकती है। मेंने शुरू में ही कहा 
था कि उनके व्यक्तिव को सममे बिना उनकी कविता नहीं समझी जा 
सकती | यों तो अंग्रेज़ी में कहा जाता है & ॥॥00०7 8 #०वृण्पयाएथ्वे ६0 
ए्रणवेछ॥74 8 ॥॥0०7 अथोत मिल्टन ही मिल्टन को समझ सकता 
है। यह कहकर में आपको निरुत्साहित नहीं करना चाहता यद्यपि 
उसके सत्य को मैं पूर्ण रूप से मानता हूँ । आप इतना भी बहुत करेंगे 
यदि आप अपने हृदय और मस्तिष्क की भावुकता और सतकता को 
उन्हें अध्ययन करते समय सचेत और सजग रबखें | जिसके लिए 
कवि अथवा लेखक ने साधना की है उसका आनंद लेने के लिए पाठक 
को भी साधना करनी पड़ती है। कविता से सहज ही आनंद प्राप्त 
करने की मॉग बढ़ती जा रही है--बस, कविता तो ऐसी हो कि तीर 
की तरह दिल पर चोट करे। यह अस्वस्थ प्रवृत्ति हैं। पंत जी की 
कविता साधना माँगती है। मुझे अंग्रेज़ी के प्रसिद्ध आधुनिक समा- 
लोचक और अध्यापक एच० डब्ल्यू० गैराड का एक कथन याद आता 
हे । वे कहते हें, 

( ईे८ ) 
हम कविता से, यह उचित ही है कि आनंद माँगते हैं, लेकिन 
कविता, और यह भी ठीक ही है कि हम से साधना चाहती है । 
सौभाग्य की बात है कि पंत जी की कविता जिस विकसित हृदय 
आर मस्तिष्क की माँग पाठक से करती है, उसके निमोण में स्वर 
सहायता भी पहुँचाती है | 


अंग्रेजी विभाग,' 
विश्ववियालय, कक 
अ्याग | 


कृष्ण जन्माष्टमी, ४७। 

५९५ 
९६ 

पाक्ति 

सिखादो ना हे मधुप कुमारि ! 
सिसकते अस्थिर मानस से 
सुखमा की जितनी मधुर कली 
सुरपति के हम ही हैं अनु चर 
सदर मृदु मृदु रज का तन 
सुंदर हैं विहग सुमन 

सोओ सोओ तात ! 

स्तन्ध ज्योत्त्ना में 

हम कोमल सलिल हिलोर 

हम चिर अदृश्य नभचर 


१०० हम मारुत के मधुर ककोर 
१०१ हाथ, मृत्यु का ऐसा अमर 


पल्लविनी 


विनय॑ 


मा ! मेरे जीवन की हार 

तेरा मंजुल हृदय हार हो, 
अश्लुकणों का यह उपहार , 

मेरे सफल श्रमों का सार 

तेरे मस्तक का हो उज्वल 
अमजलरूसय मुक्‍कतालंकार ! 


मेरे भूरि दुखों का भार 
तेरी उर इच्छा का फल हो , 
तेरी आशा का शथ्गार , 
मेरे रति, कृति, व्रत, आचार 
मा ! तेरी निर्भयता हों नित 
तेरे पूजत के उपचार-- 
यही विनय हूँ बारंबार ! 


9०) 


जनवरी १९१८ | 


अभिलापषा 


मेरे मानस का आवंश , 

तेरी करुणा का उन्मेष , 
भीरु घनो सा गरज गरज कर 
इसको बिखर न जाने दें 
निज चरणो में पिघलछ पिघल कर 
स्नेह अश्रू॒ बरसाने दें 


| नसननअाल 


े. >मन्‍्न्यन्मोक 


भव्य भक्ति का भावन मेल , 
तेरा मेरा मंजुल' खेल , 
सघन हृदय में विद्युत सा जल , 
इसे न मा! बझ जाने 
मलिन मोह की मेथ निशा में | 
दिव्य विभा फेलाने दे! 
२ 


ह 


करें ैँ 


पल्‍लविनी 


विश्व प्रेम का रुचिकर राग , 

पर सेवा करने की आग, 
इसको संध्या की लालीसी 
मा! न मंद पड़ जाने दे | 
देष द्रोह को सांध्य जलद सा | 
इसकी छुटा. बढ़ाने दे' 


आकांक्षा 
तुहिन विन्दु बनकर सुदर , 
कुमंद किरण से सहज उतर , 
भा तेरे प्रिय पद पत्मों में 
अपंण जीवन को कर दू-- 
इस ऊषा की लछाछी में ! 


तरलू तरंगों में मिलकर , 
उछल उछलकर, हिल हिल कर , 
मा ! तेरे दो श्रवण पुटों में 
निज क्रीडा कलरव भर दू-- 
उमर अधखिली बाली में ! 
रजत रेत बन, कर झलमल , 
तेरे जल से हो निर्मल , 
माया सागर में डूबों का 
सोख सोख रति रस दर हे 
ओप भरी दोपहरी में! 
४ 


पल्लधिनी 


बन मरीचिका सी चंचल , 
जग की मोह तृषा को छल , 
सूखे मरु में मा ! शिक्षा का 
स्रोत छिपा सम्मुख धर दू-- 
यौवन मद की हछहरी में ! 


विटप डाल में बना सदन , 
पहन गेंरवे रंगे वसन, 
विहग बालिका बन, इस वन को 
तेरे गीतों से भर दू-- 
संध्या के उस शांत सम 
कुमुद कला बन कल हासिनि , 
अमृत प्रकाशिनि, नभ वासिनि , 
तेरी आभा को पाकर मा 
जग का तिमिर बास हर दू-- 
नीरव रजनी में निर्भय | 


४९१८ | 


अंतर 

बढ़ा और भी तो अंतर ! 
जिनको तूने सुखद सुरभि दी , 
मा जिनको छबि दी सुदर , 
पं उनके ढिग गई व्यग्र हो , 
फे दूँगने को सत्वर ! 


मध्‌ बाला बन मेने उनके 
गाए गीत, गज मुदुतर , 
पर में अपने साथ तुझे भी 
भूल गई मोहित होकर | 


_>दश 


काता बादल 


काला तो यह बादल है ! 
कुमुद कला है जहाँ किलूकती 
वह नभ जेसा निर्मल है, 
में वेसी ही उज्वल हुँमा ! 
काला तो यह बादल हे ! 


मेरा मानस तो शशि हासिनि ' 
तेरी क्रीड़ा का स्थल है, 
तेरे मेरे अंतर में मा! 
काला तो यह बादल हे! 


तेरी किरणो से ही उतरा 
मोती सा शुत्ति हिमजल है , 
मा | इसको भी छ दे कर से 
काला जो यह्व बादल है ' 


हि 


पल्‍्लबिनो 
तब तू देशंगी गेर। मत 
कितना निर्मल, निशछल ह , 
जब दग जल बन बह जावेगा 
काला जो यह बादल है ! 


१९१८ ] 


कष्णा 
“मा ! काले रँग का दुकूल नव 
मुभभको बनवा दो सुंदर, 
जिसमें सब कुछ छिप जाता है , 
रहती नहीं धूलि की डर ; 
जिसमें चिह्न नहीं पड़ते, जो 
नही दीखता है श्री हीन, 
लोग नहीं तो हँसी करेंगे 
देख मुझे मेैली औ” दीन!” 


“अरी, अभी तू बच्ची ही है 
कृष्णे ! निरी अबोध, चपल , 
में मलमल की साड़ी तुझको 
बनवाऊंगी फेनोज्वल ; 
दिखलाई दें जिसमें सबको 
तेरे छोटे से भी अंक , 
बार बार सहमे तू जिससे 


रहे शुद्ध औ' स्वच्छ, सशंक ! ” 
१९१८ | 


आशंका 

“मा ! अल्मोड़े में आए थे 

जब राजषि विवेकानंद , 

तब मग में मखलमल बिछवाया , 

दीपावलि की विपुल अमंद ; 

बिना पाँवड़े पथ में क्‍या वे 

जननि ! नहीं चल सकते हैं ? 

दीपावलि क्‍यों की ? क्‍या वे मा ! 

मंद दृष्टि कुछ रखते हैं?” 
“कृष्णे ! स्वामी जी दो दुर्गम 
मग में चलते है निर्भय , 
दिव्य दृष्टि हैं, कितने ही पथ 
पार कर चुके कंटकमय ; 
वह मखमल तो भक्ति भाव थे 
फले जनता के मन के, 
स्वामी जी तो प्रभावान है , 
वे प्रदीप थे पूजन के!” 


१७ 


निवेदन 
यह चरित्र, मा ! जो तूने हैं 
चित्रित किया नयन सम्मुख , 
गा न सकी यदि में इसको तो 
मुभको इसमें भी है सुख ! 
वह बेला जो बतल्लाई थी 
बे ' अरुणोदय में मौन , 


पा ४26०: तुभको 
में तब भी हँगी न विमुख ! 


वे मोती जो दिखलाये थे 
तूने ऊषा के बन में 
उन्हें लोग यदि लले लेंगे तो 
मलिन न होगा मेरा मुख! 
तू कितनी प्यारी हैँ मुभकों 
जननि, कौन जाने इसको , 
यह जग का सुख जग को देदे , 
अपने को क्‍या सुख,' क्‍या दुख ? 
१९१८ | 
१३६ 


मोह 
छोड द्रुमों की मुदु छाया , 
तोड प्रकृति से भी माया , 
बाले ! तेरे बाल जाल में कैसे उलझा दू' लोचन ? 
भूल अभी से इस जग को ! 
तजकर तरल तरंगों को , 
इंद्रधनूघष के रंगों को, 
तेरे भ्र्‌ भगों से कैसे बिंधवा दू' निज मृग सा मन ? 
भूल अभी से इस जग को ' 
कोयल का वह कोमल बोल , 
मधुकर की वीणा अनमोल , 
कह, तब तेरे ही प्रिय स्व॒र से केसे भरलू्‌ सजनि ! श्रवण ! 
भूल अभी से इस जग को ' 
ऊषा सस्मित किसलय दल , 
सृधारश्मि से उतरा जलू , 
ना, अधरामृत ही के मद में कैसे बहा लूँ जीवन ? 
भूल अभी से इस जग को ! 


१ 


कृषकबाला 


उस सीधे जीवन का श्रम 
हेम हास से शोभित हे नव 
पके धान की डाली में,-- 
कटनी के घूँघुर रुन भुन 
(बज बज कर मूृदु गाते गुन,) 
केवल श्रांता के साथी हे 
इस ऊषा की लहछाली में! 


मा! अपने जन का पूजन 

ग्रहण करो “पत्र , पुष्पम' , 
सरल नाल सा सीधा जीवन 
स्वर्ण मंजरी से भूषित , 

बाली से श्वंगार तुम्हारा 
करता हैं वय बाली मे! 


१२ 


पलल्‍लविनी 


सास-ननद भय, भूख अजय , 
श्रांति, अलस औ' श्रम अतिशय , 
तथा काँस के नव गहनों से 
अरचेन करता हैं सादर-- 
आश्विन सुषमाशाली में ! 


६४ 


अंधकार के प्रति 


अब न अगोचर रहो सुजान ! 

निशानाथ के प्रियवर सहचर ! 
ग्रेंघकार, स्वप्नों के यान ! 
किसके पद की छाया हो तुम ? 
किसका करते हो अभिमान ? 
तुम अदृश्य हो, दृग अगम्य हो , 
किसे छिपाये हो छंबिमान ! 
मेरे स्वागत भरे हृदय में 

प्रिय तम / आओ, पाओ स्थान ! 


जब तुम मुझे गभीर गोद में 
लेते हो, है करुणावान ! 
मेरी छाया भी तब मेरा 
पा सकती है नही प्रमाण ! 


१०५, 


पल्‍लविनी 


प्रथम रश्मि का स्प्शन कर नित , 
स्वर्ण वस्त्र करके परिधान , 
तुम आश्वासन देते हो, प्रिय ! 
जग को उज्वल और महान ! 


जब प्रदीप के सम्मुख में भी 
गई जलाने निज अज्नञान, 
तब तुम उसके चरणों में थे 
पाए हुए सुखद सम्मान , 
अपने काले पट में मेरा 
प्रिय ' लपेटकर मत्सर, मान , 
रंग रहित होकर छिप रहना 
मुझको भी बतला दो प्राण ! 


१६ 


लायां 


कौन कौन तुम परिहत वसना , 
म्लान मना, भू पतिता सी ? 
धूलि धूसरित, मुक्त कुंतला , 
किसके चरणों की दासी ? 
अहा ! अभागिन हो तुम मुभसी 
सजनि ! ध्यान में अब आया , 
तुम इस तरुवर की छाया हो , 


मं उनके पद की छाया ! 


विजन निशा में सहज गले तुम 
लगती हो फिर तरु:र के, 
आनंदित होती हो सरखि ! नित 
उसकी पद सेवा करके ! 
और हाय ! में रोती फिरती 
(हती हूँ निशि दिन वन वन , 
ही सुनाई देती फिर भी 
है वंशी ध्वनि मन मोहन ! 


१७ 


पलल्‍लविनी 


सजनि ! सदा श्रम हरती हो तुम 

प्थिकों का, शीतरू करके , 
मुभ पथिकिनि को भी आश्रय दो , 
मनस्ताप॑ मेरा हरके ! 


१८ 


विहंग बाला के प्रति 
अँगड़ाते तम में 
अलूसित पलकों से स्वर्ण स्वप्न नित 
सजनि ! देखती हो तुम विस्मित , 
नव, अलष्य, अज्ञात ! 
आओ, सुकुमारि बिह॒ग बाले ! 
अपने कलरव ही से कोमल 
मेरे मधुर गान में अविकल 
सुमुखि! देखलो दिव्य स्वप्न सा 
जग का नव्य प्रभात ! 


हैँ स्वर्ण नीड़ मेरा भी जग उपवन में , 

में खग सा फिरता नीरव भाव गगन मे ; 

उड़ मुदुल कल्पना पंखों में, नि्जन में , 

चुगता हूँ गाने बिखरे तृन में, कन में ! 
कल कंठिनि ! निज कलरव में भर , 
अपने कवि के गीत मनोहर 
फेला आओ वन वन, घर घर, 

नाचें तृण, तरु, पात ! 


प्रथम रश्मि 


प्रथम रश्मि का आना रंगिणि ! 
तने कंसे पहचाना ? 
कहाँ, कहाँ हे घाल विहंगिनि ! 
पाया, तूने यह गाना ? 


सोई थी तू स्वप्न नीड़ में 
पंखों के सुख में छिपकर , 
भूम रहे थे, घूम द्वार पर, 
प्रहही से जूगन्‌ नाना! 
शशि किरणों से उतर उत्तरकर 
भू पर कामरूप नभचर 
चूम नवरू कलियों का मृदु मुख 
सिखा रहे थे मुसकाना ! 
स्नेह हीनः तारों के दीपक 
सरवास शून्य थे तरू के पात , 
विचर रहे थे स्वप्न अवनि में , 
तम नें था मंडप ताना ! 


वूहलविनी 


कक उठी सहसा तर वासिनि ! 
गा तू स्वागत का गाना, 
किसने तुभको अंतर्यामिनी ! 
बतलाया उसका आना ? 

निकल सृष्टि के अंबध गर्भ से 

छाया तन बहु छाया हीन , 

चक्र रच रहे थे खल निशिचर 

चला कुहुक, टोना माना ! 

छिपा रही थी मुख शणि बाला 

निशि के श्रम से हो श्री हीन , 

कमल क्रोड़ में बंदी था अलि , 

कोक शोक से दीवाना ! 

मूछित थीं ईंद्रियाँ, स्तब्ध जग , 

जड़ चेतत सब एकाकार , 

शून्य विश्व के उर में केवल 

सांसों का आना जाना! 
तूने ही पहले बहु दर्शिनि ! 
गाया जागृति का गाना , 


२२ 


प्रथम रश्मि 


श्री सुख सौरभ का बभ चारिणि ! 
गूथ दिया ताना बाना ! 
निराकार तम मानो सहसा 
ज्योति पूंज में हो साकार , 
बदल गया द्रत जगत जाल में 
धर कर नाम रूप नाना: 
सिहर उठे पुलकित हो द्रम दल , _ 
सुप्त समीरण हुआ अधीर , 
झलका हास कुसुम अधरों पर 
हिल मोती का सा दाना! 
खुले पलक, फैली सुवर्ण छबि , 
जगी सुरभि, डोले मधु बाल , 
स्पंदन कंपन ओऔ नव जीवन 
सीखा जग ने अपनाना ; 
प्रथम रश्मि का आना रंगिणि ! 
तूने केसे पहचाना ? 
कहाँ कहाँ हे बाल विहगिनि ! 


पाया यह स्वगिक गाना ? 
१९१९ ] 

बालापन 


चित्रकार ! क्या करुणा कर फिर 
मेरा. भोला बालापन 
मेरे यौवन के अचल में 
चित्रित कर दोगे पावन ? 
आज परीक्षा तो लो अपनी 
क्ृशलू लेखनी की ब्रह्मन ! 
उसे याद होगा वह अपने 
उर का उज्वल भाव रतन ! 

जब कि कल्पना की तंत्री में 

खेल रहे थे तुम करतार ! 

तुम्हें याद होगी, उससे जो 

निकली थी अस्फूट झंकार ? 

हाँ, हाँ, वही, वही, जो जलू,थल , 

अनिल, अनल नभ से उस बार 

एक बालिका के कऋ्ंदन में 

ध्वनित हुई थी, बन साकार ! 


२४ 


बालापने 


वही प्रतिध्वनि निज बचपन की 
कलिका . के भीतर अविकार 
रज में लिपटी रहती थी नित , 
मधुबाला की सी गुंजार ; 
यौवन के मादक हाथों ने 
उस कलिका को खोल अजान , 
छीन लिया हा! ओस बिन्दु सा 
मेरा मधुमय, तुतला गान ! 


अहो विश्वसृज ! पुनः गूथ दो 
वह मेरा बिखरा संगीत 
मा की गोदी का थपकी से' 
पला हुआ वह स्वप्न पुनीत ! 


वह ज्योत्स्ना से हषित मेरा 
कलित कल्पनामय संसार , 
तारों के विस्मय से विकसित 
विपुल भावनाओं का हार ; 


२५ 
प्‌० ४ 


पल्‍लविनी 

सरिता के चिकने उपलो सी 

मेरी. इच्छाएँ रंगीन , 

वह अजानता की सुंदरता , 

वृद्ध विश्व का रूप नवीन ; 
अहो कल्पनामय ! फिर रच दो 
वह मेरा निर्भय अज्ञान , 
मेरे अधरों पर वह मा के 
द्ध से धुली मृदुमुसकान ' 

मेरा चिन्ता रहित, अनलसित , 

वारि बिम्ब सा विमल हृदय , 

इंद्रवाप सा वह बचपन के 

मृदुल अनुभवों का समुदय ; 

सांध्य गगन सा, स्वर्ण ज्योति से 

आलिगित जग का परिचय , 

इंदु विचुंबित बाल जलूद सा 

मेरी आशा का अभिनय ; 
इस अभिमानी अंचल में फिर 
अंकित करदो, विधि ! अकलंक 


रद 


बालापन 


मेरा छीना बालापन फिर 
करुण ! लगादो मेरे अंक ! 

विहग बालिका का सा मृदू स्वर , 

अधंखिले, नव कोमल अंगः , 

क्रींड़ा कोतृहूतता मन की, 

वह मेरी आनंद उमंग ; 
अहो दयामय ! फिर लौटादो 
मेरी पद प्रिय. चंचलता , 
तरल तरंगों सी वह लीला , 
निविकार भावना छता! 

धूलभरे, घुघराले, काले, 

भय्या को प्रिय मेरे बाल , 

माता के चिर चुंबित मेरे 

गोरे, गोरे, सस्मित गाल ; 

वह काँटों में उलभी साडी , 

मंजुल फूलों के गहने , 

सरल नीलिमामय मेरे दृग 

अस्त्र हीन संकोच सने ; 


२७ 


पल्‍लविनी 


उसी सरलता की स्याही से 
सदय ! इन्हें अंकित कर दो , 
मेरे यौवन के पयाले में 
फिर वह बालापन भर दो ! 

हा, मेरे बचपन-से कितने 

बिखर गए जग के श्ूांगार ! 

जिनकी अविकच दुबलता ही 

थी जग की शोभालंकार ; 

जिनकी निर्भयता विभूति थी , 

सहज सरलता दिष्टाचार , 

ओ जिनकी अबोध पावनता 

थी जग के मंगल की द्वार ! 
“है विधि ! फिर अनुवादित करदो 
उसी सुधा स्मिति में अनुपम 
मा के तन्‍्मय उर से मेरे 
जीवन का तुतला उपक्रम ! 


२८ 


स्वन्त 
बालक के कंपित अधरों पर 
किस अतीत स्मृति का मृदु हास 
जग की इस अविरत निद्रा का 
करता नित रह रह उपहास ! 
उस स्वप्नों की स्वर्ण सरित का 
सजनि ! कहाँ शुचि जन्मस्थान , 
म्‌सकानों में उछल उछल मृदु , 
बहती वह किस ओर अजान ? 


किन कर्मों की जीवित छाया 
उस निद्रित विस्मृति के संग 
आँखमिचौनी खेल रही वह , 
किन भावों की गूढ़ उमंग * 
मुँदै नयन पलकों के भीतर 
किस रहस्य का सुखमय चित्र 
गुप्त वंचना के मादक कर 
खीच रहे सखि! स्वर्ण विचित्र ? 


२६ 


पलल्‍लविनी 


निद्रा के उस॑ अलसित वन में 

वह कया भावी की छाया 

दृग पलकों में विचर रही, या 

वन्य देवियों की माया ? 

नयन नीलिमा के लघु नभ में 

अलि ! किस सुखमा का ससार 

विरल इंद्रधनुषी बादल सा 

बदल रहा निज रूप अपार ? 
मुकुलित पलकों के प्यालों में 
किस स्वप्निल मदिरा का राग 
इंद्रजाल सा गूथ रहा नव , 
किन पुष्पों का स्वर्ण पराग ? 
किन इच्छाओं के पंखों में 
उड़ उड़ ये आँखें अनजान 
मधुवालों सी, छाया वन की 
कलियों का मध्‌ करतीं पान ? 

मानस की सस्मित लहरों पर 

किस छबि की किरणें अज्ञात 

स्वप्न 

रंजत स्वर्ण में लिखतीं अविदित 

तारक लोकों की शूचि बात ? 

किन जन्मों की चिर संचित सुधि 

बजा सुप्त तंत्री के तार, 

नयन नलिन में बँधी मधुप सी 

करती मर्म मधुर गुंजार ? 
पलक यवनिका के भीतर छिप , 
हृदय मंच पर छा छंबिमय , 
सजनि ! अलस के मायावी शिशु 
खेल रहे कसा अभिनय ? 
मीलित नयनों का अपना ही 
यह कसा छायामय लोक , 
अपने ही सुख दुख, इच्छाएंँ , 
अपनी ही छंबि का आलोक ! 

मौन मुकुल में छिपा हुआ जो 

रहता विस्मथ का संसार 

सजनि ! कभी क्या सोचा तूने 

बह किसका शुचि शयनागार ? 


३१ 


पल्‍लविनी 


प्रथम स्वप्न उसमें जीवन का 

रहता चिर अविकच, अज्ञान , 

जिसे नहीं चिन्ता छ पाती , 

जो केवल मृदु अस्फूट गान ' 
जब शशि की शीतल छाया में 
रुचिर रजत किरणे सुकुमार 
प्रथम खोलती नव कलिका के 
अन्त.पुर के कोमल द्वार, 
अलिबाला से सुन तब सहसा , 
जग है केवल स्वप्न असार' , 
अपित कर देती मारुत को 
वह अपने सौरभ का भार! 


हिमजल बन, तारक पलकों से 

उमड़ मोतियों से अवदात , 

सुमनों के अधखुले दूगों में 

स्वप्त लुड़कते जो नित प्रात ; 

उन्हें सहज अंचल में चुन चुन , 

गूथ उषा किरणों में हार 
शेर 


क्या अपने उर के विस्मय का 

तूनें कभी किया श्ंगार ? 
विजन नीड़ में चौंक अचानक , 
विटप बालिका पुलकित गात 
जिन सुवर्ण स्वप्नों की गाथा 
गागा कर कहती जज्ञात ; 
सजनि ! कभी क्‍या सोचा तूने 
तरुओं के तम में चुपचाप , 
दीप शलभ दीपों को चमका 
करते जो मृदु मौनालाप ? 


अलि [! किस स्वप्नों की भाषा में 
इंगित करते तरु के पात , 
कहाँ प्रात को छिपती प्रतिदिन 
वह तारक स्वप्नों की रात ? 
दिनकर की अन्तिम किरणों ने 
उस नीरव तरु के ऊपर 
स्वप्नों का जो स्वर्ण जाल हे 
फैलाया सुखमय, सुंदर ; 


३३ 
प्‌०५ 


स्वप्न 


पललविनी 


विहग बालिका बन हम दोनों , 

बेठ वहाँ पर भर एकांत, 

चल सखि ! स्वप्तों पर कुछ सोचें , 

दूर करें निज श्रांति नितांत ! 
सजनि ! हमारा स्वप्न सदन क्‍यों 
सिहर उठा सहसा थर्‌ थर ! 
किस अतीत के स्वप्न अनिल में 
गूंज उठे, कर मृदु मर्‌ मर ! 
विरस डालियों से यह कंसा 
फूट रहा हा ! रुदन मलिन ,“+ 
हम भी हरी भरी थीं पहिले , 
पर अब स्वप्न हुए वे दिन 

पत्रों के विस्मित अधरों से 

संसति का अस्फुट संगीत 

मौन निमंत्रण भेज रहा वह। 

अंधकार के पास सभीत ! 

सघन द्रुमों में कूम रहा अब 

निद्रा का नीख्के निःश्वास , 


३४ 


स्वप्न 


मूंद रहा घन अंधकार में 

रह रह अहूस पलक आकाश ! 
जग के निद्वित स्वप्न सजनि ! सब 
इसी अंध तम में बहते , 
पर जागृति के स्वप्न हमारे 
सुप्त हृदय ही में रहते ! 
अह, किस गहरे अंधकार में 
डूब रहा धीरे संसार, 
कौन जानता हैं, कब इसके 
छटेंगे ये स्वप्त असार ! 
अलि ! क्‍या कहती है, प्राची से 
फिर उज्वल होगा आकाश ? 
पर, मेरे तम पूर्ण हृदय में 
कौन भरेगा प्रकृत प्रकाश ! 


नवम्बर, १९१९ |] 

ग्रंथि 
वह मधुर मधुमास था, जब गंध से 
मृग्ध होकर भूमते थे मधुप दल ; 
रसिक पिक से सरस तरुण रसाल थे , 
अवनि के सुख बढ़ रहे थे दिवस-से ! 
जानकर ऋतुराज का नव आगमन 
अखिल कोमल कामनाएँ अवनि की 
खिल उठी थी मृदुल सुमनों में कई 
सफल होने को अवनि के ईश से ! 


अस्तमित निज कनक किरणों को तपन 
चरम गिरि को खींचता था कृपण सा 


३६ 


ग्रंथि 
अरुण आभा में रँगा था वह पतन 
रजकणों सी वासनाओं से विपुल ! 
तरणि के ही सग तरल तरंग से 
तरणि डूबी थी हमारी ताल में ; 
सांध्य निःस्वन-से गहन जल गर्भ में 
था हमारा विश्व तन्‍्मय हो गया ! 


बुदबुदे जिन चपल लहरों में प्रथम 
गा रहे थे राग जीवन का अचिर , 
अल्प पल, उनके प्रबल उत्थान में 
हृदय की लहरें हमारी सो गई ! 


२५ 2५ /५ ०९ 


जब विमूछित नींद से में था जगा 
(कौन जाने, किस तरह ? )पीयूष सा 
एक कोमल समव्यथित नि:श्वास था 
पुर्नीवन सा मुझे तब दे रहा! 
शीश रख मेरा सुकोमल जाँघ पर , 
शशि कला सी एक बाला व्यग्र हो 


३७ 


पल्‍लविनी 


देखती थी म्लान मुख मेरा, अचल , 
सदय, भीरु, अधी र, चिन्तित दृष्टि से ' 

इंढ पर, उस इंदु मुख पर, साथ ही 

थे पड़े मेरे नयन, जो उदय से , 

लाज से रक्तिम हुए थे;--पूर्व को 

पूर्व था, पर वह ट्वितीय अपूर्व था ! 

बाल रजनी सी अलक थी डोलती 

भ्रमित हो शशि के बदन के बीच में ; 

अचल, रेखाकित कभी थी कर रही 

प्रमुखता मुख की सुछबि के काव्य में ' 
एक पल, मेरे प्रिया के दृुग पलक 
थे उठे ऊपर, सहज नीचे गिरे , 
चपलता ने इस विकंपित पुलक से 
दृढ़ किया मानो प्रणय संबंध था ' 
लाज की मादक सुरा सी लालिमा 
फल गालों में, नवीन गुलाबन्से , 
छलकती थी बाढ़ सी सौन्दर्य की 
अधखुले सस्मित गढ़ों से, सीप-से ! 


३८ 


ग्रंथि 

(इन गढ़ों में--रूप के आवर्त-से-- 
घूम फिर कर, नाव-से किसके नयन 

हैं नहीं डबे, भटक कर, अटक कर , 
भार से दब कर तरुण सोन्‍्दर्य के ? ) 
सुभग लूगता हे गुलाब सहज सदा , 
क्या उषामय का पुनः कहना भला ? 
लालिमा ही से नहीं क्‍या टपकती 
सेब की चिर सरसता, सुकुमारता ? 
पद नखों को गिन, समय के भार को 

जो घटाती थी भूछाकर, अवनितलू 
खुरच कर, वह जड़ पलों की घृष्टता 

थी वहाँ मानो छिपाना चाहती ! 

इंदू की छबि में, तिमिर के गर्भ में , 
अनिल की ध्वनि में, सलिल की बीचि में , 
एक उत्सुकता विचरती थी, सरल 
सुमन की स्मिति में, लता के अधर में ! 


३६ 


पलल्‍लविनी 


५ 


निज पलक, मेरी विकलता, साथ ही 
अवनि से, उर से मृगेक्षिणि ने उठा , 
एक पल, निज स्नेह इ्यामल दृष्टि से 
स्निग्ध कर दी दृष्टि मेरी दीप सी ' 
प्रथम केवल मोतियों को हंस जो 
तरसता था, अब उसे तर सलिल में 
कमलिनी के साथ क्रीड़ा की सुखद 
लालसा पल पल विकल थी कर रही ' 
रसिक वाचक ! कामनाओं के चपल , 
समुत्सुक, व्याकुल पणों से प्रेम की 
क्ृपण बीथी मे विचर कर, कुशल से 
कौन लौठा है हृदय को साथ ला ? 


३ /५ है 


हाँ, तरणि थी मग्त जब मेरी हुई 
(सरस मोती के लिए ही ! ) उस समय 
छुलकता था वक्ष मेरा स्फीति से , 
मुग्ध विस्मय से, अतृप्त भुडाव से ! 


है. 5। 


बाल्य की विस्मय भरी आँखें, मृदुल 
कल्पना की कृश लटों में उलझ के 
रूप की सुकुमार कलिका के निकट 
भूम, मडराने छूंगी थी घम कर ! 
चपल पलकों में छिपे सौन्दर्य के 
सहज दब कर, हृदय मादकता मिली 
गुदगुदी के स्तिग्धं पुलकित स्पर्श को 
समुत्सुक होने लगा था प्रतिदिवस ! 


दृष्टिपय पर दूर अस्फुट प्यास सी 
खेलती थी एक रजत मरीचिका , 
शरद के बिखरे सुनहरे जलूद सी 
बदलती थी रूप आशा निरंतर ! 
अह, सुरा का बुलबुला यौवन, घवल 
चंद्रिका के अधर पर अठका हुआ , 
हृदय को किस सुक्ष्मता के छोर तक 
जलूद सा हे सहज ले जाता उड़ा ! 

ग्रंथि 


पलल्‍्लविनी 


हाय. मेरे सामने ही प्रणय का 
ग्रंथ 'बंधत हो गया, वह नव कमल 
मधुप सा मेरा हृदय लेकर, किसी 
अन्य मानस का विभूषण हो गया ' 
पाणि ! कोमल पाणि! निज बंधूक की 
मृद हथेली में सरल मेरा हृदय 
भूल से यदि ले लिया था, तो मुझे 
क्यों न वह लौटा दिया तुमने पुनः ? 


प्रणय की पतली अँगुलियाँ क्या किसी 
गान से विधि ने गढ़ीं ? जो हृदय को , 
याद आते ही, विकल संगीत में 
बदल देती हूं भुलाकर, मृग्ध कर ! 
याद है मुभको अभी वह जड़ समय 
व्याह के दिन जब विकल दुर्बल हृदय 
अश्रुओं से तारकों को विजन में 
गिन रहा था, व्यस्त हो, उद्भ्रांत हो ! 


२ 


ग्रंथि 
हाय रे मानव हृदय ! तुझसे जहाँ 
बजञ्च थी भयभीत होता है, वहीं 
देख तेरी मृदुलता तिल सुमन भी 
संकुचित हो, सहंम जाता है सदा ! 
ग्रंथि बंधन ! -- इस सुनहली ग्रंथि में 
स्वर्ग की औ विश्व की मंगलमयी 
जो अनोखी चाह, जो उन्मत्त धन 
हैं छिपा, वह एक है, अनमोल है ! 


शेवलिनि जाओ, मिलो तुम सिंधु से , 
अनिल ! आलिंगन करो तुम गगन को , 
चंद्रिके ! चूमो तरंगों के अधर , 
उड़गणो ! गाओ, पवन वीणा बजा ! 
पर, हृदय ! सब भाँति तू कंगाल है , 
उठ, किसी निर्जत विपिन मे बेठ कर 

अश्वुओं की बाढ़ में अपनी बिकी 


भग्न भावी को' डबा दे आँख-सी ! 


दर 


पलल्‍लविनी 


देख रोता है त्कोर इधर, वहाँ 
तरसता है तृषित चातक वारि को, 
वह, मधूप बिंध कर तड़पता है, यही 
नियम हे संसार कां, री हृदय, रो! 
>< >< >< »< 

छि: सरल सौन्दर्य ! तुम सचमुच बड़े 

निठुर औ' नादान हो ! सुकुमार, यों 

पलक दल में तारकों में, अधर में 

खेल कर तुम कर रहे हो हाय ! क्‍या ? 

जानते हो क्या ? सुकोमल गाल पर. 

कृश अँंगुलियों पर, कटी कटि पर छिपे , 

तुम मिचौनी खेल कर कितना गहन 

घाव करते हो सुमन-से हृदय्‌ में ! 


औ अकेले चिबुक तिल से, कुछ उठी 
कुछ गिरी 'भ्रू वीचि से, कुछ कुछ खुली 
नयनता से, कुछ रुकी मुसकान से 
छीनते किस भाँति हो तुम घैर्य को ? 


१.3. 


ग्रंथि 
मुकुल के भीतर उषा की रश्मि से 
जन्म पा, मधु की मधुरता, धलि की 
मृदुलता, कटु कंटकों की प्रखरता , 
मुग्धघता ली मधूप की तुमने चुरा ! 


और, भोले प्रेम ! क्‍या तुम हो बने 

वेदना के विकल हाथों से ? जहाँ. 
झूमते गज-से विचरते हो, वहीं 

आह है, उन्‍्माद है, उत्ताप है ! 
पर नहीं, तुम-चपल हो, अज्ञान हो , 
हृदय है, मस्तिष्क रखते हो नही , 
बस, बिना सोचे, हृदय को छीन कर , 
सांप देते हो अपरिचित हाथ में ! 


स्मृति! यदपि तुम प्रणय की पद चिह्न हो , 
प्र निरी हो बालिका--तुम हृदय को 
गुृदगृदाती हो, तरछः जल बिम्ब सी 
तेरती हो, बाल क्रीड़ा कर सदा ! 


४, 


पल्‍लविनी 
नियति ! तुम निर्दोष श्रौर अछू: | तुम निर्दोष श्रौर अछ्त हो , 
सहज हो सुकृमार, चकई का तुम्हें 
खेल अति प्रिय है सतत क्ृश सूत्र से 
तुम फिराती हो जगत को समय सा ' 
मंजु छाया के विपिन में पूर्णिमा 
सजल पत्रों से टपकती है जहाँ, 
विचरती हो वेश प्रतिपल बदल कर , 
सुघर मोती-से पदों से श्रोस के * 


अमृत आशा ! चिर दुखी की सहचरी 
नित नई मिति सी, मनोरम रूप सी , 
विभव वंचित, तृषित, लालायित नयन 
देखते हें सदथ मुख तेरा सदा : 


देवि | ऊषा के खिले उद्यान में 
सुरभि वेणी में भ्रमर को गूथ कर , 
रेणु की साड़ी पहन, चल तुहिन का 
मुकुट रख, तुम खोलती हो मुकुर को ! 


४६ 


ग्रंथि 
मेघ-से उन्माद ! तुम स्वर्गीय हो , 
कुम॒द कर से जन्म पा, तुम मधृप के 
गीत पीकर मत्त रहते हो सदा , 
मौन चिर अनिमेष निजन पुष्प से ! 


आह '-सूखे झ्रासुओं की कल्पना , 
कोहरे सी मुक्त नभ में झूम कर , 
दग्ध उर का भार हर, तुम जरूद सी 
बरसती हो स्वच्छ हलकी शांति में ! 
अश्रु--हे अनमोल मोती दृष्टि के ! 
नयन के नादान शिशु ! इस विश्व मे 
आँख हें सौन्दर्य जितना देखती 
प्रतनु ! तुम उससे मनोरम हो कहीं ! 


अश्रु ( --दिल की गूृढ़ कविता के सरल 
ओ' सलोने भाव ! माला की तरह 

विकल पल में पलक जपते हे तुम्हें , 
तुम हृदय के घाव धोते हो सदा ! 


४७ 


पललविनी 


वेदने ! तुम विश्व की कद दृष्टि हो , 
तुम महा संगीत, नीरव हास हो , 
हैं तुम्हारा हृदय माखन का बना , 
आँसुओं का खेल भाता है तुम्हें ! 


बेंदना ! --कैसा करुण उदगार हे! 
वेदना ही है अखिल ब्रह्मांड यह , 
तुहिन में, तृण में, उपल में, लहर में , 
तारकों में, व्योम में है बेदना ! 
वेदना | --कितना विशद यह रूप है ! 

यह अँधेरे हृदय की दीपक शिखा ! 

रूप की अंतिम छटा ! इस विश्व की 

अगम चरम अवधि, क्षितिज की परिधि सी ! 


कौन दोषी है ! यही तो न्याय है ! 
वह मधुप बिंध कर तड़पता है, उधर 
दग्ध चातक तरसता है--विश्ब का 
नियम है यह; रो अभागे हृदय रो ! ! 
»९ »< »< >< 


४८ 


ग्रंथि 


कौन बह बिछुड़े दिलों की दुदंशा 
पोंछु सकत! है ? दगों की बाढ़ में 
विकल, बिख़रे, बृदबूदों की बूड़ती 
मौन भाहें हाय ! कौन समझ सकते ! 
शून्य जीवन के अकेले पृष्ठ पर 
विरह | --अहह, क राहते इस शब्द को 
किस कूलिश की तीक्ष्ण, चुभती नोंक से 
निठर विधि ने अश्लुओं से है लिखा ! ! 


2५ २५ २५ ५ 


प्रेम वंचित को तथा कंगाल को ! 
हैं कहाँ आश्रय | विरह की वह्रि में 
भस्म होकर हृदय की दुर्बल दशा ' 
होगई परिणत विरति सी शक्ति में ! 
सुहृददर ! कंगाल, कृश कंकाल सा , 
भेरवी से भी सुरीला है। अहा ! 
किस गहनतता के अधर से फूट कर 
फेलते हू शून्य स्वर इसके सदा ! 
४६ 


प० ७ 


पटलविनी 


आज में कंगाल हँ--क्या यह प्रथम 
आज मेने ही कहा ? जो हृदय ! तुम' 
बह रहे हो मुक्त हलके मोद में 
भूल कर दुर्देव के गुरु भार को 
में अकेला विपिन में बेठा हुआ 
सीचता हूँ _ विजनंता से हृदय को , 
ओर उसकी भेदती कृश दृष्टि से 
ढूढता हूँ विश्व के उन्‍्माद को। 


विश्व,--यह कैसी मनोहर भूल है ! 
मधुर दुबेलता [--कई छोटी बड़ी 
अल्पताएं जोड़, लीछा के लिए , 
यह निराला खेल क्‍या विधि ने रचा ? 
कौत सी ऐसी परम वह वस्तु है 
भटकते है मनृजगण जिसके लिए ? 
कौन सा ऐसा चरम सौन्‍्दय है 
खींचता हैं जो जगत के हृदय को ? 


प्र्0 


म्रंथि 

आह, उस सर्वोच्च पद की कल्पना 

विश्व का कंसा उपल उन्माद है ! 
यह विशाल महत्त्व कितना रिक्त है , 
विपुलता कितनी अबल, असहाय है ! 
कौन सी ऐसी निरापद हैँ दशा: 
लोग अभ्युत्थयान कहते है जिसे ? 
पतन, इसमें कौन सां अभिश्ञाफ है 

जो कंपाता है जगत के घैर्य को ? 


निपट नग्न निरीहता को छोड़कर 
कौन कर सकता मनोरथ पूर्ति है ? 
कौन अज्ञ दरिद्रता से अधिकतर 
शक्तिमय है, श्रेष्ठ हुं, संपंत्न है ? 
सोख्य ?यह तो साधना का ब॒त्रु है , 
रिक्त, कुठित क्षीणता है शक्ति की ; 
हा ! अलस के इस अपाहिज स्वाँग में 
ही गई क्‍यों मरतन जग की गहनता ! 


१ 


पलल्‍लविनी 
ज्ञान ? यह तो इंद्रियो की श्रांति है , 
शुन्य जुंभा मात्र निद्रित बुद्धि को ; 
जुगनुओं की ज्योति से, वन में विजन , 
जन्म पीपल के तले इसका हुआ ! 
वेदना ही के सुरीले हाथ से 
है बना यह विश्व, इसका परम पद 
वेदना ही का मनोहर रूप हैं, 
वेदना ही का स्वतंत्र विनोद हैं! 


वेदना से भी निरापद क्‍या कहा 
ओर कोई शरण हे संसार में ? 
वेदना से भी अधिक़ निर्भय तथा 
निष्कपट साम्राज्य है क्या स्वर्ग का ? 
कर्म के किस जटिल विस्तृत जाल में 
है गुथी ब्रह्मांड की यह कल्पना ! 
योग बल का अटल आसन है अड़ा 
वेदना के किस गहन स्तर में अहा ! 


शर्‌ 


ग्रंथि 
आज मे सब भाँति सुख संपन्न हैं 
बेदना के इस मनोरम विपिन में ; 
विजन छाया में द्रमों की, योग सी , 
विचरती है आज मेरी वेदना ! 
विपुल कुंजों की सघनन्वा में छिपी 
ऊँधती हे नींद सी मेरी स्पृहा ; 
ललित लतिका के विकंपित अधर में 
काँपती हे आज मेरी कल्पना ! 


ओस जल-से सजल मेरे अश्रु है 
पलक दल में दूब के बिखरोे पड़े ! 
प्॒रन॒ पीले पात में मेरा विरह 
है खिलाता, दलित मुरझे फूल सा ! 
सुमन दल में फूट, पागल सी, अखिल 
प्रणय की स्मृति हँस रही है, मुकुल में 
वास है अज्ञात भावी कर रही 
आज मेरी द्रोपदी सी परवशा ! 


रे 


पल्लविनी 


गे सा गिर उच्च निर्भर स्रोत से 
स्वप्न सुख मेरा शिलामय हृदय में 
घोप भीषण कर रहा है वँज्ञ सा , 
वात सा, भूकम्प सा, उत्पात सा ! 
तारकों के अचल पछकों से विपुल 
मौन विस्मय छीन कर मेरा पतन 
निनिमेष विलोकता है विश्व की 
भीरंता को चंद्रमा की ज्योति में ! 


तिमिर के अज्ञात अ्रंचल में छिपी 
झूमती है श्रांति मेरी म्रमर सी , 
उंद्रिका की छहर में है खेलती 
भ्ग्न आशा आज शत शत खंड हो ! 
तिमिर [| --यह क्या विश्व का उन्माद है, 
जो छिपाता है प्रकृति के रूप को ? 
या किसी की यह विनीरव आह है 
खोजती है जो प्रलय की राह को ! 


ण्‌ छु 


ग्रोथ 


या किसी के प्रेम वंचित पलक की 
मृक जड़ता है ? पवन में विचर कर , 
पूछती हैँ जो सितारों से सतत-- 
प्रिय तुम्हारी नीद किसने छीन ली ? 
यह किसी के रुदन का सूखा हुआ 
सिन्धु हे क्या ? जो दुखों की बाढ में 
सृष्टि की सत्ता इबाने के लिए 


पु 


उमड़ता है एक नीरव लहर में ! 


आह, यह किसका अंधेरा भाग्य हे? 
प्रलय छाया सा, अनंत विषाद सा ! 
कौन मेरे कल्पना के विपिन में 
पागलो सा यह अभय हे घूमता ? 
हृदय ! यह क्‍या दुग्ध तेरा चित्र हे ? 
धूम ही हैं शेष अब जिसमें रहा ! 
इस पवित्र दुकल सेतू देव का 
बदन ढेकने के लिए क्‍यों व्यग्न है ! 
१९२० | 


हक 


छाया 


कोन, कौन तुम परिहृत वसना , 
म्लान मना, भू पतिता सी, 


है 


वात हता विच्छिन्न लता सी , 
रति श्रांता ब्रज वनिता सी? 
नियति वंचिता, आश्रय रहिता , 


जजंरिता, 


धूलि 
किसके 


पद दलिता सी, 
धूसरित मुक्त कुंतला , 
चरणों की दासी ? 


कहो, कौन हो दमयंती सी 
तुम द्रम के नीचे सोई! 
हाय * तुम्हें भी त्याग गया क्‍या 
अलि ! नल सा निष्ठुर कोई ? 
पीले पत्रों की शब्या पर 
तुम विरक्ति सी,. मर्छा सी, 
विजन विपिन में कौन पड़ी हो 
विरह मलिन, दुख विधुरा सी ? 


कु 


पलल्‍लविनी 


क्या तुम छिप कर क्रूर काल का 
लिखती हो अकरुण इतिहास ? 
सखि ! भिखारिणी सी तुम पथ पर 
फ्ला कर अपना अंचल , 
सूखे पातों ही को पा क्‍या 
प्रसदित रहती हो प्रतिपल ? 


पत्रों के अस्फूट अधरों से 
संचित कर सुख दुख के गान , 
सुला चुकी हो क्‍या तुम अपनी 
इच्छाएँ सब अल्प, महान ? 
कभी लोभ सी लंबी होकर , 
कभी तृप्ति सी. होकर पीन , 
तुम संसृति की अचिर भूति या 
सजनि, नापती हो स्थिति-हीन ? 

कालानिल की कुंचित गति से 

बार बार कंपित होकर , 

निज जीवन के मलिन पृष्ठ पर 

नीरव छाब्दों में निर्भर 


२८ 


छाया 


किस अतीत का करुण चित्र तुम 

खींच रही हो कोमलतर , 

भग्न॒ भावना, विजन वेदना 

विफल लालसाओं से भर ?' 
ऐ अवाक निर्जेत की भारति ! 
कंपित अधरों से अनजान 
मर्म मधुर किस सुर में गाती , 
तुम अरण्य., के चिर आख्यान ! 
ऐ अस्पृद्य, अदृद्य अप्सरसि ! 
यह छाया तन, छाया लोक , 
मुभको भी दे दो मायाविनि ! 
उर की आँखों का आलोक ! 


थके चरण चिह्नों को अपनी 

नीरव उत्सुकता से भर, 

दिखा रही हो क्‍या तुम जग को 

पर सेवा का मार्ग अमर ! 

श्रमित तपित अवलोक पथिक को 

रहती या यों दीन, मलीन ? 
६ 


पल्‍लविनी 


ऐ विटपी की व्याकुल प्रेयसि ! 
विश्व वेदना में तहलीन। 


दिनकर कुल में दिव्य जन्म पा , 
बढ़ कर नित तरुवर के संग , 
'मुरझे पत्रों की साड़ी से 
ढक कर अपने कोमर अंग ; 
सदुपदेश सुमनों से तरु के 
गूथ हृदय का सुरभित हार, 
पर सेवा रत रहती हो तुम , 
हरती हो पथ श्रांति अपार ! 


हे सखि ! इस पावच अंचल से 
मुझको भी निज मुख ढक कर 
अपनी विस्मृत सुखद गोद में 
सोने दो सुख से क्षण भर ! 
चूर्ण शिथिलता सी अँगड़ा कर, 
होने दो अपने में लीन , 


प्‌ 0 


छाया 
पर पीड़ा से पीड़ित होना 
मुझे सिखा दो, कर मद हीन ! 

>< ७... * > 


गाओ गाओ, विहग बालिके ! 
तरुवर से मृदु मंगल गान , 
में छाया में बैठ तुम्हारे 
कोमल स्वर में कर लू स्नान ! 
-हाँ, सखि, आओ, बाँह खोल हम 
लग कर गले जुड़ालें प्राण , 
फिर तुम तम में, मे प्रियतम में 
हो जावें द्रुत अंतर्धान ! 
द्सिम्बर, १९२० ] 


६१९ 


उच्छ्वास 
( सावन भादों ) 
( सावन ) 
सिसकते, अस्थिर मानस से 
बाल बादल सा उठकर आज 
सरल, अस्फुट उच्छवास ! 
अपने छाया के पंखों में 
(नीरव घोष भरे छांखों में) 
मेरे आँसू गूथ, फैल गंभीर मेघ सा , 
आच्छादित कर ले सारा आकाश ! 


मंद, विद्युत सा हँसकर , 

बजू सा उर में धेंसकर 
गरज, गगन के गान ! गरज गंभीर रवरों में , 
भर अपना संदेश उरों में, औ' अधरों में ; 
बरस धरा में, बरस सरित, गिरि, सर, सागर में , 
हर मेरा संताप, पाप जग का क्षणभर में ! 


६२ 


उच्छवास 


हृदय के सुरभित साँस ! 
जरा है आदरणीय , 
सुखद यौवन ” विलास उपवन रमणीय , 
गैशव ही है एक स्नेह की वस्तु, सरल, कमनीय ; 
--बालिका ही थी वह भी ! 


सरलपन ही था उसका मन, 
निराछहापतआ था आभूषन , 
कान से मिले अजान नयन , 
सहज था सजा सजीला तन ! 


रँगीले, गीले फूलों-से 
अधखिले भावों से प्रमुदित 
बाल्य सरिता के कूलों से 
खेलती थी तरंग सी नित ! 
-“इसी में था असीम अवसित ! 


मधुरिमा के मधुमास ! 
मेरा मधुकर का सा जीवन , 
कठिन कर्म है, कोमल है मन ; 
रे 


पृललविनी 


विपुल मृदुल सुमनों से सुरभित , 
विकसित है विस्तृत जग उपवन ! 


यही हें ध्यान, यही अभिमान ; 


धर 


यही हैं मेरे तन, मन, प्राण , 
लि 


की डेरी में अनजान 
छिपे हें मेरे मधमय गान ! 


६ 


कुटिल काँटे हे कहीं कठोर , 

जटिल तरु जाल घिरे चहुँ श्लोर , 

सुमन दल चुन चुन कर निशिभोर 

खोजना है अजान वह छोर ! 
“वे कलिका थी वह! 
उसके उस सरलपने से 
मेने था हृदय सजाया , 
नित मधुर मधुर गीतों से 
उसका उर था उकसाया ! 
कह उसे कल्पनाशओ्रों की 
कल कल्पछता, अपनाया ; 


६४ 


उच्छुवास 


बहु नवकू भावनाओं का 
उसमें पराग था पाया! 
मे मंद हास सा उसके 
मृदु अधरों पर मॉडराया ; 
भा उसकी सुखद सुरभि से 
प्रति दिन समीप खिंच आया ! 


पावस ऋतु थी, पर्वत प्रदेश ; 
पल पल परिवतित प्रकृति वेश ! 


मेखलाकार पर्वत! अपार 
अपने; सहत्न दंग सुमन फाड़ , 
अवलोक रहा है बार बार 
तीचे जल में निज महाकार ; 


--जिसके चरणों में पछा ताल 
दर्षण_ सा फैला है विज्ञाल ! 

गिरि का गौरव गाकर भर्‌ भर 

मंद से नस नस उत्तेजित क्र 

मोती की लड़ियों से सुन्दर 

झरते हूँ झाग भरे निर्झर ! 


न 


पललवितनी 


गिरिवर के उर से उठ उठ कर 

उच्चाकांक्षाओं-से तरुवर 

हें झाँक रहे नीरव नभ पर , 

अनिमेष, अटल, कुछ चिन्तापर ! 
“उड़ गया, अचानक, लो, भूधर 
फड़का अपार वारिद के पर ! 
रव-शेष रह गए ह निझ्नर ! 
हैं टूट पड़ा भू पर अंबर ! 


धेंस गए धरा में सभय शाल ! 
उठ रहा धुंआ, जल गया- तार 
“यों जलद यान में विचर, विचर , 
था इंद्र खेलता इंद्रजाल ! 
( वह सरला उस गिरि को कहती थी बादल घर ! ) 


इस तरह मेरे चितेरे हृदय की 
बाह्य प्रकृति बनी चमत्कृत चित्र थी : 
सरल शेशव की सुखद सुधि सी वही 

बालिका मेरी मनोरम मित्र थी ! 


द्द 


उच्छुवास 
( भादों ) 
दीप के बचे विकास ! 
अनिऊक सा लोक लोक में , 
हुए में, और शोक में , 
कहाँ नही हैं प्रेम ? साँस सा सबके उर में ! 
यही तो हैँ बचपन का हास 
खिले यौवन का मधुप विलास , 
प्रौढ़तक!ा का वह बृद्धि विकास 
जरा का अंतनेयन प्रकाश ; 
जन्मदिन का है यही हुलास, 
मृत्यु का यही दीघे निःश्वास ! 


हैं यह वेदिक वाद: 

विश्व का सुख-दुखमय उन्माद ! 

एकतामय हैं इसका नाद:-- 
गिरा हो जाती' है सनयन , 
नयन करते नीरव भाषण: 
श्रवण तक आजाता है मन , 
स्वयं मन करता बात श्रवण ! 


६७ 


पलल्‍लविनी 


अश्रजों में रहता है हास, 
हास में अश्व॒कणों का भास ; 
श्वास में छिपा हुआ उच्छुवास , 
ओर उच्छवासों ही में द्वास ! 


बँधे हें ज॑वन-तार ; 

सब में छिपी हुई हैं 'यह झंकार ! 

हो जाता संसार 

नहीं तो दारुण हाहाकार ! 
अचल हो उठते हूं चंचल , 
चपल बन जाते हैं अविचल ! 
पिघल पड़ते हेँ पाहन दल , 
कुलिश भी हो जाता कोमल ! 


मर्म पीड़ा के. हास ! 
रोग का हैं उपचार ; 
पाप का भी परिहार ; 
है अदेह संदेह, नहीं है इसका कुछ संस्कार ! 
हृदय की है यह दुर्बेल हार !! 
६८ 


उच्छुवास' 
खींचलो इसको, कही क्या छोर है ! 
द्रौपदी का यह दुरंत दुकल है ! 
फेलता हे हृदय में नभ बेलि सा , 
खोजलो, इसका कही क्या मूल है ? 
यही तो काँटे सा चुपचाप 
उगा उस तरुवर में,--सुकुमार 
सुमन वह था जिसमें अविकार-- 
बेध डाला मधुकर निष्पाप ! ! 
प्रणण में दुर्बडता है शाप ! ! 
देख हाय ! यह, उर से रह रह-निकल रही है आह ! 
व्यथा का रुकता नहीं प्रवाह ' 


सिड़ी के गूढ़ हुलास * 
बीनते हैं प्रसून दल , 
तोड़ते ही हैं मृदु फल , 
देखा नहीं किसी को&चुनते कोमल कोंपल ! ' 


अभी पल्‍लवित हुआ था स्नेह, 
लाज का भी न गया था राग ; 


६९ 


पलल्‍लविनी 


पड़ा पाला सा हा! संदेह , 
कर दिया वह नव राग विराग ! 
मिले थे मानस नभ अज्ञात , 
स्नेह शशि बिम्बित था भरपूर ; 
अनिल सा कर अकरुण आघात , 
प्रेम प्रति कर दी वह चूर !! 


बालकों का सा मारा हाथ , 

कर दिए विकल हृदय के तार ! 

नहीं अब रुकती है भंकार , 

यही था हा ! क्‍या एक सितार ? 
हुई मरु की मरीचिका आज , 
मुझे गंगा की पावन धार ! 


कहाँ हैँ उत्कंठा का पार ![! 

इसी बेदना में विलीन हो अब मेरा संसार ! 
तुम्हें, जो चाहो, है अधिकार ! 

टूट जा यहीं यह हृदय हार !!! 


उच्छवास 


कौन जान सका किसी के हृदय को ? 
सच नहीं होता सदा अनुमान हैं ! 
कौन भेद सका अगम आकाश को ? 


कौन समझ सका उदधि का गान है ? 
है सभी तो ओर दुर्बलता यही , 
समभता कोई नहीं--क्‍्या सार हैं! 
निरपराधों के लिए भी तो अहा! 
कै 


बन गया संसार कारागार है!!! 


सितम्बर, १९२१ ] 


हे ह 


आँसू 
( भाद। की भरन ) 
की, 
अपलक आँखों में 
उमड़ उर के सुरभित उच्छवास ! 
सजल जलधर से बन जलधार ; 
प्रेममय वे प्रिय पावस मास 
पुनः नयनों में कर साकार ; 
मूक कणों की कातर वाणी भर इनमें अविकार , 
दिव्य स्वर पा आँसू का तार 
बहादे हृदयोदगार ! 


विरह हे अथवा यह वरदान ! 
कल्पना में हे कसकती वेदना , 
अश्र्‌ में जीता सिसकता गान हैं; 
शून्य आहों में सुरीले छंद हें, 
मधुर लय का क्या कहीं अवसान है ! 


3१२ 


आँसू 
वियोगी होगा पहिला कवि, 
आह से उपजा होगा गान ; 
उमड़ कर आँखों से चपचाप 
बही होगी कविता अनजान ! 
>८ ५८ >< >९ 
हाय, किसके उर में 
उतारूँ अपने उर का भार ! 
किसे अब दूं उपहार 
गूथ यह अश्रुकणों का हार !! 


मेरा पावपा ऋतु सा जीवन , 
मानस सा उमड़ा अपार मन ; 
गहरे धूँधले, धुले, साँवले , 

भैषों-से मेरे भरे नयन ! 


कभी उर में अगणित मृद भाव 
कूजते हैं विहगों-से हाय ! 
अरुण कलियों-से कोमल, घाव 
कभी खुल पड़ते हैं असहाय ! 


9३ 
प०७ १७० 


पल्‍लविनी 


इंद्रधनूु सा आशा का सेतु 
अनिल में अठका कभी अछोर , 
कभी कुहरे सी धूमिल, घोर , 
दीखती भावी चारों ओर ! 
तड़ित सा सुमुखि ! तुम्हारा ध्यान 
प्रभा के पलक मार, उर चीर , 
गूढ़ गर्जन कर जब गंभीर 
मुझे करता हे अधिक अधीर , 
“जुगनुओं-से उड़ मेरे प्राण 
खोजते हे तब तुम्हें निदान ! 


५ २८ २५ 4५ 


देखता हूँ, जब उपवन 

पियालों में फूलों के 

प्रिये ! भर भर अपना यौवन 
पिलाता हैँ मधुकर को ; 


नवोढ़ा बाल लहर 
अचानक उपकूलों के 


9४ 


आँसू 
प्रसूनों के ढिंग रुक कर 
सरकती हे सत्वर ; 
अकेली आकुलता सी, प्राण ! 
कहीं तब करती मृदु आघात , 
सिहर उठता क्ृश गात , 
ठहर जाते हें पग अज्ञात ! 


देखता हैँ जब पतला 
इंद्रधनूषी हलका 
रेशमी घघट बादल का 
खोलती है कुमृ्‌द कला ; 
तुम्हारे ही मुख का तो ध्यान 
मुझे करता तब अंतर्धान ; 
न जाने तुमसे मेरे प्राण 
चाहते क्या आदान ! 


4 २५ 4५ ५ 


बादलों के छायामय मेल 
घूमते है आँखों में, फेल ! 


9५ 


पल्‍लविनी 


अवनि औ" अबर के वे खेल 
शेल में जलद, जलद में शेल ! 


शिखर पर विचर मरुत रखवाल 

वेणु में भरता था जब स्वर , 

अमनों-से मेघों के बाल 

कुदकते थे प्रम॒दित गिरि पर ! 
पपीहों की वह पीन पुकार , 
निभेरों की भारी भर भर ; 
भोगुरों की भीनी भनकार 
घनों की गुरु गंभीर घहर ; 
बिन्दुओं की छनती छुनकार , 
दादूरों के वे दुहरे स्वर ; 
हृदय हरते थे विविध प्रकार 
शेल पावस के प्रश्नोत्तर !' 


(२) 
करुण हे हाय :! प्रणय , 
नही दुरता हे जहाँ ढुराव ; 
७६ 


आँस्‌ 
करुणतर हैं वह भय , 
चाहता है जो सदा बचाव ; 
करुणतम भग्न हृदय , 
नहीं भरता हे जिसका घाव ; 
करुण अतिशय उनका संशय , 
छड़ाते हैं जो जड़े स्वभाव !! 
किए भी हुआ कहाँ संयोग ? 
टला टाले कब इसका वास ? 
स्वयं ही तो आया यह पास , 
गया भी, बिना प्रयास ! 


५ ५ ५ ८ 


हाय ! मेरा जीवन , 

प्रेम औ, आँसू के कन ! 

आह, मेरा अक्षय धन , 
अपरिमित सुंदरता औ' मन ! 


--एक वीणा की मृदु झंकार ! 
कहाँ है सुंदरता का पार : 


हक 


पल्लविनी 
तुम्हें किस दर्पण में सुकुमारि ! 
दिखाऊं म॑ साकार ? 
तुम्हारे छूने में था प्राण , 
संग में पावन गंगा स्नान ; 
तुम्हारी वाणी में कल्याणि ! 
त्रिवेणी की लहरों का गान ! 
अपरिचित चितवन मेंथा प्रात , 
सुधामय साँसों में उपचार ; 


ज्थ्र 


तुम्हारी छाया में आधार , 


चर के 


सुखद चेष्टाओं में आभार ! 
कंरुण भोंहों में था आकाश , 
हास में शशव का संसार ; 
तुम्हारी आँखों में कर वास 
प्रेम ने पाया था आकार ! 

कपोलों में उर के मृदु भाव , 

श्रवण नयनों में प्रिय बर्ताव : 

सरलू संकेतों में संकोच , 

मृदुल अधरों में मधुर दुराव ! 


3८ 


आँस्‌ 


उषा का था उर में आवास , 
मुकुल का मुख में मुदुल विकास ; 
चाँदनी का स्वभाव में भास 
विचारों में बच्चों के साँस ! 
बिंदु में थी तुम सिंध अनंत , 
एक स्वर में समस्त संगीत ; 
एक कलिका में अखिल वसंत , 
धरा में थी तुम स्वर्ग पुनीत ! 
>< ् >< >< 
सुप्ति हो स्वल्प वियोग 
नव मिलन को अनिमेष , 
देव ! जीवन भर का विडलेष, . . 
मृत्यु ही हे निःशेष ! ! 
»< भ८ »< >< 
मूँद पलकों में प्रिया के ध्यान को , 
थाम ले अब, हृदय ! इस आह्वान को ! 
त्रिभुवन की भी तो श्री भर सकती नहीं 
प्रेयसी के शून्य, पावन स्थान को ! 
दिसम्बर, १९११ | 
७६ 


नारी रूप 


घने लहरे रेशम के बाऊल,-- 
धरा है सिर में मने देवि ! 
लुम्हाया यह स्वर्गिक शंगार , 
स्व का सुरभित भार ' 


मलिन्दों से उलझी गुजार , 

मृणालों से मृदु तार; 

मेघ से संध्या का संसार, 

वारि से ऊर्मि उभार; 

>मिले. हें इन्हें विविध उपहार 

तरुण तम से विस्तार ! 
तुम्हारे रोम रोम से नारि! 
मुझे है स्नेह अपार ; 
तुम्हारा मृदू उर ही सुकुमारि ! 
मुझे है. स्वर्गागार ! 

८० 


नारी रूंप॑ 


तुम्हारे गुण हूं मेरे गान, 


मृदुल दुर्बलता, ध्यान; 
तुम्हारी पावन्तता, अभिमान , 
शक्ति, पूजन सम्मान, 


अकेली सुदरता कव्याणि ! 
सकल ऐंशवर्यो की संधान ! 

तुम्ही हो स्पृहा, अश्रु औ हास , 

सृष्टि के उर की साँस; 

तुम्हीं इच्छाओं की अबसान , 

तुम्ही स्वगिक आभास; 
तुम्हारी सेवा में अनजान 
हृदय है मेरा अंतर्धान; 
देवि | मा! सहचरि ! प्राण ! 

मई, १९२२ ] 


८ ९ 


बादल 


सुरपति के हम ही हैं अनूचर , 
जगत्माण के भी सहच र ; 
मेघद्त की . सजल कल्पना , 
चातक के चिर जीवनधर; 
मुग्ध शिखी के नृत्य मनोहर , 
सुभग स्वाति के मुक्ताकर , 
विहग वर्ग के गर्भ विधायक , 
कृषक बालिका के जलधर ! 
भूमि गर्भ में छिप विंहुंग-से , 
फंला कोमछ, रोमिल पंख , 
हम असंख्य अस्फूट बीजों में 
सेते साँस, छुड़ा जड़ पंक ! 
विपुल कह्फ्रता-से त्रिभुवन की 
विविध रूप धर, भर नभ अंक , 
हम फिर क्रीड़ा कौतुक करते , 
छा अनंत उर में निःशंक ! 
८२ 


बादल 
६ 


कभी चौकड़ी भरतेः मृग-से 

भू पर चरण नहीं धरते, 

मत्त मतंगर्जे कभी भूमते , 

सजग शशक नभ को चरते : 

कभी क॑ गैश-से अनिल डाल में 

नीरवता से मुँह भरते, 

बृहत्‌ गृद्धसे विहय छदों को. 

बिखरातिे नभ में तरते ! 
कभी अचानक, भूतों कासा 
श्रकटी विकट महा आकार , 
कड़क, कड़क जब हँसते हम सब , 
थरा उठता है संसार ; 
फिर परियों के बच्चों से हम 
सुभग सीप के पंख पसार, 
समुद पैरते शुचि ज्योत्स्ना में , 
पकड़ इंदु के कर सुकमार ! 

अनिल विलोड़ित गगन सिन्धु में 

प्रकयय बाढ़ से चारों ओर 


८ ३ 


पल्‍लविनी 


उमड़ उमड़ हम हलहराते हे 
बरसा उपछ, तिमिर, घनघोर; 
बात बात में, तूल तोम सा 
व्योम विटप से झटक, झकोर , 
हमें उड़ा ले जाता जब द्व॒ुत 
दल बल यूत घुस बातुल चोर ' 


व्योम विपिन में जब वसंत स। 
खिलता नव पलल्‍लवित प्रभात॑ , 
बहते हम तब अनिल स्रोत में 
गिर तमाल तम के से पात, 
उदयाचल से बाल हंस फिर 


जप 


उड़ता अंबर मे अवदात , 

फेल स्वर्ण पंखों से हम भी, 

करते द्र्त मारुत से बात ! 
पर्वत से रूघु धूलि, धूलि से 


पर्वत बन, पल में, साकार-- 
काल चक्र-से चढ़ते, गिरते , 


पल में जलधर, फिर जलधार; 
८४ 


बादल 


कभी हवा में महू बना कर , 
सेतु बाँध कर कभी अपार , 
हम विलीन हो जाते सहसा 
विभव भूति ही से निस्सार ! 


हम सागर के धवर हास है , 
जल के धूम, गगन की धूल , 
अनिल फेन, ऊषा के पल्‍लव , 
वारि वसन, वसुधा के मूल; 
नभ में अवनि, अवनि में अंबर , 
सलिल भस्म, मारुत के फूल , 
हम ही जल में थल,, थलर में जल , 
दिन के तम, पावक के तूल ! 


व्योम बेलि, ताराओं की गति , 
चलते अचल, गगन के गान , 
हम अपलूक तारों की तंद्रा, 
ज्योत्स्ना के हिम, शशि के यान; 
पवन घेनु, रवि के पांशुल श्रम , 


सलिल अनल के विरल वितान , 
८४ 


पल्‍लविनी 


व्योम पलक, जल खग, बहते थल , 
अंबुृधि की कल्पना महान ! 


है 


अग्रेल, १९२२ ] 


ओ८ ऐ. भ< 
धूम धुंआरे, काजर कारे, 
हम ही बिकरारे बादर, 
मदन राज के बीर बहादर , 
पावस के उड़ते फणिधर ! 
चमक झमकमय मंत्र वशीकर , 
छहर घहरमय विष सीकर , 
स्वर्ग सेतु-से . इंद्रधनुषधर , 
कामरूप घनश्याम अमर ! 


«६ 


सोने का गान 
कहो हैं प्रमुदित विहग कुमारि ! 
कहाँ से आया यह प्रिय गान ? 
तुहिन वन में छाई सुकूमारि ! 
तुम्हारी स्वर्ण ज्वाल सी तान ! 
उषा की कनक मदिर मुसकान 
उसी में था क्‍या यह अनजान ? 
भला उठते ही तुमको आज 
दिलाया किसने इसका ध्यान ! 
स्वर्ण पंखों की विहग कुमारि ! 
अमर हूँ यह पुलकों का गान ! 
विटप में थी तुम छिपी विहान , 
विकल क्यों हुए अचानक प्राण ! 
छिपाओ्ओो अब न रहस्य कुमारि ! 
लगा यहू किसका कोमल बाण ? 
विजन वन में तुमने सुकुमारि ! 
कहाँ पाया यह मेरा गान ? 
८७ 


पलल्‍लविनी 


के 


स्वप्न में आकर कौन सुजान 

फूंक सा गया तुम्हारे कान ? 

कनक कर बढ़ा बढ़ा कर प्रात 

कराया किसने यह मधू्‌ पान ? 
मुझे लोटा दो, विहग कुमारि ! 
सजल मेरा सोने का गान ? 


माच, १९२२ ] 


८८ 


सुसकान 
कहेंगे क्‍या मुभसे सब लोग 
कभी आता हे इसका ध्यान ! 
रोकने पर भी तो सखि ! हाय , 
नहीं रुकती है यह मसकान ! 
विपिन में पावस के से दीप 
सुकोमल, सहसा, सौ सौ भाव 
सजग हो उठते हैं उर बीच , 
नहीं रत सकती तनिक दुराव ! 
कल्पना के ये शिशु नादान 
हँसा देते हैं मुझे निदान ! 
तारकों से पलकों पर कूद 
नींद: हर लेते नव नव भाव , 
कभी बन हिमजल की हरूघु बूँद 
बढ़ाते मुभसे चिर अपनाव : 
गुदगुदाते ये तन, मन, प्राण , 
नहीं रुकती तब यह मुसकान ! 
८६ 
पृ०७ १२ 


पललविती 


कभी उड़ते पत्तों के साथ 

मुझे मिलते मेरे सुकुमार , 

बढ़ाकर लहरों से निज हाथ 

बुलाते, फिर, मुझको उस पार ; 
नही रखती में जग का ज्ञान , 
और हँस पड़ती हैँ अनजान ' 
रोकने पर भी तो सखि हाय , 
नही रुकती तब यह मुसकान ! 


अगस्त, १९२२ ] 


मधुकरी 


सिखा दो ना, है मधुप- कुमारि 
मुभे भी अपने मीठे ग्रान | 
कुसुम के चुने कटोरों से 
करा दो ना, कुछ कुछ मधुपान ! 
नवल कलियों के धोरे झूम , 
प्रसूनों के अधरों को चूम, 
मृदित, कवि सी तुम अपना पाठ 
सीखती हो सखि ! जग में घूम ; 
सुना दो ना, तब हे सुकुमारि 
मुझे भी ये केसर के गान ! 
किसी के उर में तुम अनजान 
कभी बँध जाती, बन चितचोर ; 
अधखिले, खिले, सुकोमल गान 
गूथती हो फिर उड़ उड़ भोर ; 
मुभे भी बतला दो न कुमारि ! 
मधुर निशि स्वप्नों के वे गान ! 
६ १ 


पलल्‍लविनी 


संघ चुन कर, सखि | सारे फूल , 

सहज बिंध बेध, निज सुख दुख भूल , 

सरस रचती हो ऐसा राग 

धूल बन जाती है मधुमूल ; 
पिला दो ना, तब हे सुकुमारि ! 
इसी से थोड़े मधमय गान ; 
कुसुम के खुले कटोरों से 
करा दो ना, कुछ कुछ मधुपान ! 

सितम्बर, १९२२ | 


निभररी 
यह कसा जीवन का गान 
अलि ! कोमल कल मल टल मल्‌ ! 
अरी शलबाले नादान ! 
यह निएछल कल कल छल छल ! 
भर्‌ मर्‌ कर पत्रों के पास , 
रण मण रोड़ों पर सायास , 
हँस हँस सिकता से परिहास 
करती तुम अधिरल झलमल ! 
स्वर्ण बेलि सी खिली विहान , 
निशि में तारों की सी यान ; 
रजत तार सी शुचि रुचिमान 
फिरती तुम रंगिणि ! रल्‌ मल ' 
दिखा भंगिमय भुृकुटि विलास , 
उपलों पर बहु रंगी लास , 
फेलाती हो फेनिल हास , 
फलों के कूलों पर चल 
९ रे 


पल्‍लविनी 


अलि ! यह क्‍या केवल दिखलाव , 

मूक व्यथा का मुखर भुलाव ! 

अथवा जीवन का बहलाव ! 

सजल  आँसुओं की अंचल ! 
वही कल्पना हे दिन रात , 


बचपन औ' यौवन की बात ; 
सुख की वा दुख की ? अज्ञात ! 


उर अधरों पर हे निर्मल ! 
सरल सलिल की सी कल तान , 
निखिल विश्व से निपट अजान , 
विपिन रहस्यों" की आख्यान ! 
गूढ बात है कुछ टल मल ! 
सितम्बर, १९२२ ] 


९ 


पललविनी 


चूम मोन कलियों का मान , 

खिला मलिन मुख में मुसकान , 

गूढ़ स्‍तेह का सा निःश्वास 

पा वुसुमों से सौरभ दान, 
रंग देते रज से आकाश ! 


छेड़ वेण वन में आलाप , 
जगा रेण के लोड़ित साँप , 
भय से पीले तरु के पात 
भगा बावलों से बेआप 
करते नित नाना उत्पात ! 


अस्थि हीन जलदों के बाल 
खींच, मींच औ' फेंक, उछाल , 
रचते विविध मनोहर रूप 
मार, जिला उनको तत्काल , 
फैला माया जाल अनूप ! 


६६ 


विश्व वेणु 
हंर सुदूर से अस्फुट तान , 
आकुल कर पथिकों के कान , 
विश्व वेणु के से झंकार 
हम जग के सुख दुखमय गान 
पहुँचाते अनन्त के द्वार ! 
माचे, १९२३ ] 


९ 


बीचि विल्लास 


अरी सलिल की लोलर हिलोर ! 

यह कैसा स्वर्गीय हुलास ! 

सरिता की चंचल दृग कोर ! 

यह जग को अविदित उल्लास हू 
आ, मेरे मृदु अंग झकोर , 
नयनों को निज छबि में बोर , 
मेरे उर में भर मधु रोर ' 


गूढ़ साँस सी यति गति हीन 
अपनी ही कंपन में लीन , 
सजल कल्पना सी साकार , 
पुतः पुनः प्रिय, पुनः नवीन ; 
तुम दौशव स्मिति सी सुकुमार , 
मर्म रहित, पर मधुर अपार , 
खिल पड़ती हों बिना विचार ! 


९६८ 


'वीचि विलास 
वारि बेलि सी फंल अमूल , 
छा अपत्र सरिता के कूल , 
विकसा औ”' सक्चा नवजात 
बिना ,नारू के फेनिल फूल; 
छुई मुई सी तुम पद्चात्‌ 
छकर अपना ही मूदु गात, 
मर॒झा जाती हो अज्ञात ! 
स्वण स्वप्त सी कर अभिसार 
जल के पलकों पर सुकमार , 
फूट आप ही आप अजान 
मधुर वेण की सी झंकार ; 
तुम इच्छाओं सी असमान , 
छोड़ चिह्न उर में गतिवान , 
हो जाती हो अंतर्धान | 
स्धा की सी मृदु मुसकान 
खिलते ही ल्ज्जा से म्लान ; 
स्वर्गिक सुख की सी आभास 
अतिशयता में अचिर; महाव-- 


५९९ 


पललविनी 


ताल 
सौ 


दिव्य भूति सीआ तुम पास, 
कर जाती हो क्षणिक विलास , 
आकुल उर को दे आश्वास ! 


ताल में थिरक अमंद , 
सो छंंदों में स्वछंद 


गाती हो निस्तल के गान, 
सिन्धु गिरा सी अगम, अनंत ; 


इंदु करों से छिख अम्लान 
तारों के रोचक आख्यान , 
भरंबर के रहस्य युतिमान ! 


चला मीन दृग चारों श्रोर , 
गह गह चंचल अंचल छोर , 
रुचिर रुपहरे पंख पसार 
अरी वारि की परी किशोर ! 
तुम जल थल में अनिलाकार 
अपनी ही रूघिमा पर वार , 
करती हो बहु रूप विहार ! 


१०० 


वीचि विलास 


अंग भंगि में व्योम मरोर, 
भोंहों में तारों के झौंर 
नचा, नाचती हो भर पूर ; 
तुम किरणों की बना हिडोर ; 
निज अधरों पर कोमल क्र, 
शशि से दीपित प्रणय कपूर 
चाँदी का चुबन कर चूर ! 


खेल मिचौनी सी निश्चि भोर , 
कूटिल काल का भी चित चोर, 
जन्म मरण से कर परिहास , 
बढ़ असीम की ओर अछोर ; 
तुम फिर फिर सृधि सी सोच्छवास 
जी उठती हो बिना प्रयास , 
ज्वाला सी, पाकर वातास ! 
मई, १९२३ ] 


5 


अनंग 
अहे विश्व अभिनय के नायक ! 
अखिल सृष्टि के सूत्राधार ! 
उर उर के कंपन में व्यापक ! 
ऐ त्रिभुवत के मनोविकार ! 
ऐ असीम सौन्दर्य सिंधु की 
विपुल वीचियों के श्वूंगार ! 
मेरे मानस की तरंग में 
पुन अनंग ! बनो साकार! 


आदि काल में बाल प्रकृति जब 

थी प्रस॒ुप्त, मृतवत, हतज्ञान , 
रास्य शून्य वसुधा का अ्रंचल , 
निशचल जलनिधि, २वि शशि म्लान ; 
प्रथण हास से, प्रथम अश्रुसे , 
प्रथम पुलक से, हे छबिमान ! 
स्मृति से, विस्मय से तुम सहसा 

विश्व स्वप्न से खिले अजान ! 


8 


अनंग 
झूल जगत के उर कंपन में , 
पुलकावलि में हँस अविराम , 
मृदुल कल्पनाओं से पोषित , 
भावों से भूषित अभिराम; 
तुमने भौंरों की गुंजित ज्या , 
कूसुमों का लीलायुध थाम , 
अखिल भुवन के रोम रोम में , 
केशर दर भर दिए सकाम ! 


नव वसंत के सरस स्पर्श से 
पुलकित वसुधा  बारंबार 
सिहर उठी स्मित शस्यावलि में , 
विकसित चिर यौवन के भार; 
फूट पड़ा कलिका के उर से 
सहसा सौरभ का उदगार , 
गंध मुग्ध हो भ्रंथ समीरण 
लगाः थिरकने विविध प्रकार ! 
अगणित बाँहें बढ़ा उदधि ने 
इंदु करों से आलिड्भन 
१०३ 


पल्‍लविनी 


बदले, विपुल चटुल लहरों ने 

तारों से फेनिलक चुंबन ; 

अपनी ही छबि से विस्मित हो 

जगती के अपलरूक लोचन 

सुमनों के पलकों पर सुख से 

करने लगे सलिल मोचन ! 
सौसौ साँसों में पत्रों की 
उमड़ी हिमजल सस्मित भोर , 
मूक विहग कूल के कठों से 
उठी मधुर संगीत हिलोर ; 
विश्व विभव सी बाल उषा की 
उड़ा सुनहली अंचरूर छोर , 
शत हर्षित ध्वनियों से आहत 
बढ़ा गंधवह नभ की और ! 

शून्य शिराओओओं में संसृति की 

हुआ विचारों का संचार, 

तारी के गंभीर हृदय का 

गूढ़ रहस्य बना साकार ; 

१०४ 


अन॑ग॑ 


मिला लालिमा में लज्जा की 
छिपा एक निर्मल संसार , 
नयनों में निःसीम व्योम औ' 
उरोरुहों में सुरसरि धार ! 
अंबुधि के जल में अथाह छबि , 
अंबर में उज्वल , ,आह्वाद , 
ज्योत्स्ना में अपनी अजानता , 
मेघों में उदार संवाद ; 
विपुल. कल्पनाएँ हछहरों में , 
तंरु छाया में विरह विंषाद॑ , 
मिली तृषा सरिता की गति में , 
तम में अगम, गहन उन्माद ! 
मृगियों ने चंचंछ अवलोकन , 
ग्रौ चकोर ने निशाशिसार , 
सारस ने मृदु ग्रीवालिद्धन , 
हँसों ने गति, वारि विहार , 
पावस लास प्रमत्त शिखी ने , 
प्रदा ने सेवा, श्ंगार , 
१०० 
पृ० ९४ 


पहलविनी 


स्वाति तृषा सीखी चातक ने, 


मधुकर ने 


मादक गुंजार ! 

शून्य वेणु उर से तुम कितनी 
छेड़ चुके तब से प्रिय तान , 
यमुना की नीली हहरों में 
बहा चुके कितने कल गान ; 
कहाँ गेघ औ' हंस ? किंतु तुम 
भेज चुके संदेश अजान : 
तुड़ा मरालों से मंदर धनु 
जुड़ा चुके तुम अगणित प्राण ! 


जीवन के सुख दुख से सुरभित 
कितने काव्य कुसुम सुकुमार , 
करुण कथाओं की मृदू कलियाँ-.- 
भानव उर के से शुंगार--- 
कितने छुंंदों में, तालों में, 
कितने रागों में अविकार 


फूट रहे नित, अहे विश्वमय ! 
'तब से जगती के उद्गार ! 


१०६ 


अनंग 

विपुल कल्पना से, भावों से , 

खोल हृदय के सौ सौ द्वार, 

जल थल,अनिल,अनल,नभ से कर 

जीवन को फिर एकाकार , 

विश्व मंच पर हास अश्रु का 

अभिनय दिखला बारंबार , 

मोह यवनिका हटा, कर दिया 

विश्व रूप तुमने साकार ! 
है त्रिलोकजित्‌ ! नव वसंत की 
विकच पृष्प शोभा सुकुमार 
सहम, तुम्हारे मृदुल करों में 
भूकी धनुष सी हैं साभार ; 
वीर : तुम्हारी चितवन चंचल 
विजय ध्वजा में मीनाकार 
कामिनि की अनिमेष नयन छबि 
करती नित ,नव बल संचार ! 


बजा दीघे साँसों की भेरी, 
सजा सटे कुच कलशाक्सस्, 


१०७ 


पलल्‍लवबिनी 


पलक पाँवड़े बिछा, खड़े कर 
रोओं में पुलकित प्रतिहार ; 
बाल यूवतियाँ_ तान कान तक 
चल चितवन के बंदनवार , 
देव ! तुम्हारा स्वागत करती 
खोल सतत उत्सुक दग द्वार ! 


सितम्बर, १९२३ ] 


ऐ त्रिनयन की नयन व॒क्ि के 
तप्त स्वर्ण ! ऋषियों के गान ! 
नव जीवन ! षड़ऋतु परिवतंन ! 
नव रसमय ! जगती के प्राण ! 
ऐ असीम सौन्दर्य राशि में 
हृत्कंपन से अंतर्धान ! 
विश्व कामिनी की पावन छबि 
मुझे दिखाओ्रो, करुणावान ! 


शिशु 


कौन तुम अतुल, अरूप, अनाम ? 

अये अभिनव, अभिराम ! 
मृुदुलता ही है बस आकार ! 
मधुरिमा--छबि, शुंगार ; 
न अंगों में है रंग, उभार, 
न मृदु उर में उदगार ; 

निरे साँसों के पिज्जर द्वार ! 

कौन हो तुम अकलंक, अकाम ? 

कामना-से मा की सुकुमार 

स्‍्तेह में, चिर साकार ; 
मृदुल जग , जिसे न ज्ञात 
सुरभि का निज संसार ; 
स्रोत-से नव, अवदात , 
स्खलित अविदित पथ पर अविचार ; 

कौन तुम गूढ़, गहन, अज्ञात ! 

अहे.. निरुपम, नवजात ! 

१०६. 


पलल्‍लविनी 
खेलती अधरों पर मुसकान , 
पूष. सुधि सी अम्लान ; 
सरल उर की सी मृदु आंलाप , 


अनवगत जिसका गान ; 
कौन सी अमर गिरा यह, प्राण ! 


कौन से राग, छंद, आख्यान ? 
स्वप्न लोकों में किन चुपचाप 
विचरते तुम इच्छा-गतिवान ! 
न अपना ही, न जगत का ज्ञान , 
न परिचित हें निज नयन, न कान : 
दीखता है जग केसा तात |! 
नाम, गृुण, रूप अजान ? 
तुम्हीं सा हूँ में भी अज्ञात , 
वत्स ! जग है अज्ञेय महान ! 


नवम्बर, १९२३ ] 


११० 


मोन निमंत्रण 


स्तब्ध ज्योत्स्ता में जब संसार 
चकित रहता शिशु सा नादान , 
विश्व के पलकों पर सुकुमार 
विचरते हेँँ जब स्वप्न अजान ; 
न जाने, नक्षत्रों से कौन 
निमंत्रण देता मुझको मौन ! 


सघन मेघों .का भीमाकाश 
गरजता है जब तमसाकार , 
दी्ध भरता समीर निः:श्वास , 
प्रखर झरती जब पावंस धार : 
न जाने, तपक तड़ित में कौन 
मुझे इंगित करता तब मौन ! 


१ 


पल्‍लविनी 


देख वसुधा का यौवन भार 
गूंज उठता है जब मधुमास , 
विधूर उर के से मृदु उदगार 
कुसुम जब खुल पड़ते सोच्छुवास , 
न जाने, सौरभ के मिस कौन 
संदेशा मुझे भेजता मौन ! 


क्षुब्ध जल शिखरों को जब वात 
सिन्धु में मथकर फेनाकार , 
बुलबुलों का व्याकुल संसार 
बना, बिथुरा देती अज्ञात ; 
उठा तब लहरों से कर कौन 
न जाने, मुभे बुलाता मौन! 
स्वर्ण, सुख, श्री, सौरभ में भोर 
विश्व को देती है जब बोर , 
विहग कुल की कल कंठ हिलोर 
मिला देती भू नभ के छोर ; 


न जाने, अलस पलक दल कौन 
खोल देता तब मेरे मौन! 


११२ 


मोन निमंत्रण 


तुमुल्ल तम में जब एकाकार 
ऊंधता एक साथ संसार , 
भीरु भींगुर कुछ की कनकार 
कंपा देती तंद्रा के तार | 
न जाने, खद्योतों से कौन 
मुझे पथ दिखलाता तब मौन ! 


कनक छाया में, जब कि सकारू 
खोलती कलिका उर के द्वार , 
सुरभि पीड़ित मथधुपों के बाल 
तड़प, बन जाते हैं गुंजार ; 
न जाने, ढुलक ओस में कौन 
खींच लेता मेरे दृग मौन! 
बिछा कार्यो का गुरुतर भार 
दिवस को दे सुवर्ण अवसान ; 
इन्य शय्या में, श्रमित अपार , 
जुड़ता जब में आकुल प्राण ; 
न जाने, मुझे स्वप्न में कौन 
फिराता छाया जग में मौन ! 


११३ 
प० १५ 


पलल्‍लविनी 
न जाने कौन, अये यूतिमान ! 
जान मुभको अबोध, अज्ञान , 
सुभाते हो तुम पथ अनजान , 
फूक देते छिद्रों में गान ; 
अहे सुख दुख के सहचर मौन ! 
नहीं कह सकता तुम हो कौन ! 
नवस्थर, १९२३ | 


१४ 


परिवतेन 
कहाँ आज वह पूर्ण पुरातन, वह सुवर्ण का काल ? 
भूतियों का दिगंत छुबि जाल , 
ज्योति चुंबित जगती का भाल ? 
राशि राशि विकसित वसुधा का वह यौवन विस्तार ? 
स्वर्ग की सुखमा जब साभार 
धरा पर करती थी अभिसार ! 
प्रसूनों के शारवत शूंगार , 
(स्वर्ण भूगों के गंध विहार) 
गज उठते थे बारंबार , 
सृष्टि के प्रथमोद्गार : 
नग्न सुंदरता थी सुकुमार , 
ऋद्धि औ सिद्धि अपार : 
अये, विश्व का स्वर्ण स्वप्न, संसृति का प्रथम प्रभात , 
कहाँ वह सत्य, वेद विख्यात ? 
दुरित, दुख, दैन्य न थे जब ज्ञात , 
अपरिचित जरा मरण श्र पात ! 
११५ 


पललविनी 
(२) 


हाय | सब भिथ्या बात [-- 
आज तो सौरभ का मधुमास 
शिशिर में भरता सूनी साँस ! 
वही मधुऋतु की गुंजित डा 
झुकी थी जो यौवन के भार , 
अकिंचनता में निज तत्काल 
सिहर उठती,--जीवन है भार ! 
आज पावस नद के उद्गार 
काल के बनते चिह्न कराल ; 
प्रात का सोने का संसार 
जला देती संध्या की ज्वाल ! 
अखिल यौवन के रंग उभार 
हड्डियों के हिलते कंकाल ; 
कच्चों के चिकने, काले व्याल 
केंचुली,  काँस,. सिवार ; 
गूजते हे सब के दिन चार, 
सभी. फिर हाहाकार ! 


११४९ 


परिवर्तन 


( ३ ) 
आज बचपन का कोमल गात 
जरा का पीला पात ! 
चार दिन सुखद चाँदनी रात , 
और फिर अंधकार, अज्ञात ! 


“शिक्षिर सा भर नयनों का नीर 
झुलस देता गालों के फूल !' 
प्रण० का चुबन छोड़ अधीर 
अधर जाते अधरों को भूल ! 


मुदुल होंठों का हिमजल हास 

उड़ा जाता निःश्वास समीर , 
सरल भोंहों का शरदाकाशग 
घेर लेते घन, घिर गंभीर ! 


शून्य साँसों का विधुर वियोग 

छुड़ाता अधर मधुर संयोग ; 
मिलन के पल केवल दो, चार , 
विरह के कल्प अपार : 


११७ 


पल्‍लविनी 


अरे, वे अपलक चार नयन 
आठ आँसू रोते निरुपाय ; 
उठे रोओं के आलिज्भन 
कसक उठते. काँटों से हाय ! 
(४ ) 

किसी को सोने के सुख साज 

मिल्गए यदि ऋण भी कुछ आज ; 

चुका लेता दुख. कलर हीव्याज , 

काल को नहीं किसी की लाज ! 
विपुल मणि रत्नों का छबि जाल , 


इंद्रधन्‌ की सी छटा - विशाल-- 
विभव की विद्यूत ज्वाल 


चमक, छिप जाती हे तत्काल ; 
मोतियों जड़ी ओस की डार 
हिला जाता चुपचाप बयार 
(५) 
खोलता इधर जन्म लोचन , 
मूदती उधर मृत्यु क्षण क्षण ; 


११८ 


परिवर्तन 


अभी उत्सव औ' हास हुलास , 
अभी अवसाद, अश्रु, उच्छवास ! 
अचिरता देख जगत की आप 
शुन्य भरता समीर निःश्वास , 
डालता पातों पर चुपचाप 
श्रोस के आँसू नीलाकाश ; 
सिसक उठता समुद्र का मन , 
सिहर उठते उड़गन ! 
(६) 
अहे निष्ठर परिवर्तन ! 
तुम्हारा ही तांडव नतेन 
विश्व का करुण विवतंन ! 
तुम्हारा ही नयनोन्मीलन , 
निखिल उत्थान, पतन | 
अहे वासु॒ुकि सहस्न फन ! 
लक्ष अलक्षित चरण तुम्हारे चिह्न निरंतर 
छोड़ रहे हैं जग के विक्षत वक्ष:स्थल पर ! 
शत शत फेनोच्छुवसित, स्फीत फूत्कार भयंकर 


१९८ 


पल्‍लविनी 


घुमा रहे हैं घनाकार जगती का अंबर ! 
मृत्यु तुम्हारा गरल दंत, कंचुक कल्पांतर , 
अखिल विश्व ही विवर , 
वक्र कुंडल 
दिडः मंडल ! 
(७) 
अहे दुर्जेय विश्वजित्‌ ! 
नवाते शत स्रवर, नरनाथ 
तुम्हारे इंद्राा तल माथ ; 
घूमते शत शत भाग्य अनाथ , 
सतत रथ के चत्रों के साथ ! 


तुम चृशस नूप से जगती पर चढ़ अनियंत्रित 
करते हो संसृति को उत्पीड़ित, पद मर्दित 
नरत नगर कर, भग्न मवन, प्रतिमाएँ खंडित 
हर लेते हो विभव, कला, कौशल चिर संचित ! 
आधि, व्याधि, बहु वृष्टि, वात, उत्पात, अमंगल 
वह्ति, बाढ़, भूकंप,--तुम्हारे विपुल सैन्य दल 
अहे निरुंकुश ! पदाधात से जिनके विह्वलू 


१२० 


परिवतंन 
हिल हिल उठता हे टल मल 
पद दलित धरा तल |! 
(८) 
जगत का अविरत हृत्‌कंपन 
तुम्हाया ही भय सूचन ; 
निखिल पलकों का मौन पतन 


'तुम्हारा ही - आमंत्रण ! 


विपुल वासना विकच विश्व का मानस शंतदल 


४ 


छान रहे तुम, कुटिल काल कृमि से घुस पल पल ; 
तुम्ही स्वेद सिंचित संसृति के स्वर्ण शस्य दल 
दलमल देते, वर्षोपछ बन, वांछित कृषिफल ! 
अये, सतत ध्वनि स्पंदित जगती का दिछ मंडल 


प्‌० १६ 


नेश गगन सा > सकल 
तुम्हारा ही समाधि स्थल ! 
(६ ) 
काल का अकरुण भृकुटि बिछास 
तुम्हारा ही परिहासः ; 
विश्व का अश्रु पूर्ण इतिहास 
तुम्हारा ही इतिहास ! 
१२१ 


पल्‍लविनी 
एक कठोर कटाक्ष तुम्हारा अखिल प्ररुयकर 
समर छेड़ देता निसगे संसृति में निर्भर ! 
भूमि चूम जाते अश्रध्वज सोध, शांगवर , 
नष्ट भ्रष्ट साम्राज्य--भूति के मेघाडंबर ! 
अये, एक रोमांच तुम्हारा दिग्भूकंपन , 
गिर गिर पड़ते भीत पक्षि पोतों से उड़गन ! 
आंलोड़ित अंबुधि फेनोन्नत कर शत शत फन , 
मुग्ध भुजंगम सा, इंगित प्र करता नतेन ! 
दिक्‌ पिंजर में बद्ध, गजाधिप सा विनतानत , 
वाताहत हो गगन 
आते करता गुरु गर्जन ! 
( १० ) 
जगत को शत कातर चीत्कार 
बेधती बघिर ! तुम्हारे कान ! 
अश्रु खोतो की अगणित धार 
सीचती उर पाषाण ! 
अरे क्षण क्षण सौ सौ निःश्वास 
छा रहे जगती का आकाश ! 


१६६ 


परिवतेन 


चतुदिक घहर घहर भाक्रांति 
प्रत्त करती सुख गांति ' 
( ११) 
हाय री दुर्बल अ्रांति (-- 
कहाँ नदवर जगती में बांति ! 
सृष्टि ही का तात्पय अशांति ' 
जगत अविरत जीवन संग्राम , 
स्वप्न है. यहाँ विराम : 
एक सौ वर्ष, नगर उपवन , 
एक सौ वर्ष विजन वन ! 
“यही तो है असार संसार , 
सृजन, सिंचन, संहार ! 
आज गवरन्नत, हम्य॑ अपार , 
रत्न दीपावलि, मंत्रोच्चार ; 
उलूकों के कल भग्न विहार , 
झिल्लियों की __, झनकार ! 
दिवस निशि का यह विश्व विशाल 
मेघ मारुत का माया जाल्‍रूू!।; 


बा 


उल्लविनी 


( १२) 
अरे, देखो इस पार-- 
दिवस की आभा में साकार 
दिगंबर, सहम रहा संसार ! 
हाय ! जग के करतार ![! 


प्रात ही तो कहलाई मात, 
पयोधर बने उरोज उदार , 
मधुर उर इच्छा को अज्ञात 
प्रथम ही मिला मृदुल आकार ; 
छिन गया हाय ! गोद का बाल , 
गड़ी हैँ बिना बाल की नाल ! 


अभी तो मुकूट बँधा था माँथ , 
हुए कल ही हलदी के हाथ ; 
खुले भी न थे लाज के बोल , 
खिले भी चुम्बन शून्य कपोल ; 
हाय ! रुक गया यहीं संसार 
बना सिन्दर अ्रगार ; 

परिवतन 


वात हत लतिका वह सुकुमार 
पड़ी है. छिन्नाधार !! 
( १३ ) 
कॉपता उधर देन्य निरुपाय , 
रज्जु सा, छिद्रों का कृश काय ! 
न उर में गृह का तनिक दुलार , 
उदर हीं में दानों का भार ! 
भकता सिड़ी शिशिर का श्वान 
चीरता हरे! अचीर शरीर ; 
न“अधरों में स्वर, तन में प्राण , 
न नयनों ही में नीर! 
( १४ ) 
सकल रोझओों से हाथ पसार 
लूटता इधर लोभ गुह द्वार ; 
उधर वामन डंग स्वेच्छाचार 
नापता जगती करा विस्तार ; 
टिड्डियों सा छा अत्याचार 
चाट जाता संसार ! 


के 


पल्‍लविनी 
( १५ ) 


बजा लोहे के दंत कठोर 
नचाती हिंसा जिह्ला खोल ; 
भूकूटि के कूंडल वक्र मरोर 
फ्हुकता अंध रोष फन खोल ! 
लालची_गाँधों से दिनरात , 
नोचते रोग शोक नित गात , 
अस्थि पंजर का देत्य दुकाल 
निगल जाता निज बाल ! 
( १६ ) 
बहा नर शोणित मूसलधार , 
रुंड मुंडों की कर बौछार , 
प्रलथ घन सा घिर भीमाकार 
गरजता हैँ दिगंत संहार ; 
छेड़ खर शास्त्रों की फनकार 
महाभारत गाता संसार ! 


कोटि मनुजों के, निहत अकाल , 
नयन मणियों से जटित करार 


एप 


परिवर्तन 
अरे दिग्गज सिंहासन जाहू 
अखिल मृत देशों के कंकाल ; 
मोौतियों के तारक लड़ हार 
आँसुझों के श्रृंगार ! 
( १७ ) 
रुधिर के है जगती के प्रात , 
चितानल  केये सायंकाल ; 
शून्य नि.श्वासों के आकाश , 
आँसुओं के ये सिन्धु विशाल ! 
यहाँ सुख सरसों, शोक सुमेरु , 
अरे, जग हैं जग का कंकाल  ' 
व॒था रे, ये अरण्य चीत्कार , 
शाति, सुख हैं उस पार ! 
( १८ ) 
आह. भीषण. उद्गार -- 
नित्य का यह अनित्य नतेन , 
विवर्ततन जग, जग व्यावतंन , 
अचिर में चिर का अन्वेषण 


१२७ 


पल्‍लविनी 
विश्व का तत्त्वपूर्ण दर्शन ! 

अतल से एक अकूल उमंग , 

सृष्टि की उठती तरल तरंग ; 

उमड़ शत शत बृदबूद संसार 

बूड़ जाते निस्सार ! 
बना सेकत के तट अतिवात 
गिरा देती अज्ञात ! 


8) 
एक छबि के असंख्य उड़गन , 
एक ही सब में स्पंदन ; 
एक छुबि के विभात में लीन , 
एक विधि के रे नित्य अधीन ! 
एक ही लोल लहर के छोर 
उभय सुख दुख, निशि भोर ; 
इन्हीं से पूर्ण त्रिगूण संसार , 
सृजन ही है, संहार ! 
मूंददी नयन मृत्यु की रात 
खोलती नव जीवन की प्रात , 


१९२८ 


परिवतंन 


शिशिर की सर्व प्रलयकर वात 
बीज बोती अज्ञात ! 


म्लान कुसुमों की मृदु मुसकान 

फलों में फलती फिर अम्लान , 
मह॒त्‌ हे, अरे, आत्म बलिदान , 
जगत केवल आदान प्रदान"! 


( २० ) 


वही प्रज्ञा का सत्य स्वरूप 
हृदय में बनता प्रणय अपार ; 
लोचनों में लावण्य अनूप , 
लोक सेवा में शिव अविकार ; 
स्वरों में ध्वनित मधुर, सुकुमार 


सत्य ही प्रेमोदगार ; 


दिव्य सोन्दय, स्नेह साकार , 


भावनामय संसार ! 


(२१ ) 
स्वीय कर्मों ही के अनुसार 
एक गुण फलता विविध प्रकार ; 


१२६ 


पलल्‍लविनी 


कहीं राखी बनता सुकुमार , 
कहीं बेड़ी का भार! 


( २२ ) 

कामनाओं के विविध प्रहार 

छेड़ जगती के उर के तार , 

जगाते जीवन की झंकार , 

स्फ्ति करते संचार , 
चूम सुख दुख के पुलिन अपार 
छलकती ज्ञानामृत की धार ! 

पिघल होंठों का हिलता-हास 

दुगों को देता जीवन दान, 

वेदना ही में तपकर प्राण 

दमक, दिखलाते स्वर्ण हुलास ! 
तरसते हँ हम आडठोंयाम , 
इसी से सुख अति सरस, प्रकाम ; 
भेलते निशि दिन का संग्राम 
इसी से जय अभिराम ; 


१३० 


परिवतंन 


अलभ है इष्ट, अत: अनमोल , 
साधना ही जीवन का मोल ! 


( २३ ) 
बिना दुख के सब सुख निस्सार , 
बिना आँसू के जीवन भार ; 
दीन दु्बेंल है रे संसार , 
इसी से दया, क्षमा औ' प्यार ! 


( २४ ) 
आज का दुख, कल का आह्वाद , 
और कल का सुख, आज विषाद ; 
समस्या स्वप्न गृढ़ संसार 
पूृति जिसकी उस पार; 
जगत जीवन का अर्थ विकास , 
मृत्यु, गति-क्रम का ह्वास ! 

पल्लविनी 


( २० ) 
हमारे कामन अपने काम , 
नही हम, जो हम ज्ञात ; 
अरे, निज छाया में उपनाम 
छिपे है. हम अपरूप ; 
गंवानोां आए है अज्नात 
गंवा कर पाते स्वीय स्वरूप ! 


( २६ ) 
जगत को सुंदरता का चाँद 
सजा लांछन को भी अवदात , 
सुहाता बदल, बदल, दिनरात , 
नवलरूता ही जग का आह्लाद ! 


( २७ ) 
स्वर्ण शशव स्वप्नों का जाल , 
मजरित यौवत, सरस रसाल ; 
प्रोढ़ता, छाया वट सुविज्ञाल ; 
स्थविरता, नीरव सायंकाल ; 


१३२ 


पलल्‍लविनी 


अहे अनिरवंचनीय ! रूप धर भव्य, भयंकर , 
इंद्रजाल सा तुम अनंत मे रचते सुंदर ; 
गरज गरज, हँस हँस, चढ़ गिर, छा ढा, भ्‌ अंबर ,, 
करते जगती को अजस्र जीवन से उबर ; 
अखिल विश्व की आशाओं का इंद्रचाप वर 
अहे तुम्हारी भीम भुकुटि पर 
अटका निर्भर ! 


( २६ ) 

एक ओऔ बहु के ब्रीच अजान 

घूमते तुम नित चक्र समान , 

जगत के उर में छोड़ महान 

गहन चिह्नों में ज्ञान ! 

परिवर्तित कर अगणित नूतन दृश्य निरंतर , 
अभिनय करते विश्व मंच पर तुम मायाकर ! 
जहाँ हास के अधर, अश्न के नयन करुणतर 
पाठ सीखते संकेतों में प्रकट, अमोचर ; 


हक 


परिवतंत 


शिक्षास्थल यह विश्व मंच, तुम तायक नटवर , 
प्रकृति नतंकी सुधर 
अखिल में व्याप्त सूत्रधर ! 


( ३० ) 
हमारे निज सुख, दुख, नि:श्वास 
तुम्हें केवल परिहास ; 
तृम्हारी ही विधि पर विश्वास 
हमारा चिर आश्वास ! 


ऐ अनंत हृत्कंप ! तुम्हारा अविरत स्पंदन 
सृष्टि शिराओं .में संचारित करता जीवन ; 
खोल जगत के शत शत नक्षत्रों से लोचन , 
भेदत करते अंधकार तुम जग का क्षण क्षण ; 
सत्य तुम्हारी राज यष्टि, सम्मुख नत त्रिभुवन , 


भूप, अकिचन , 
अटल शास्ति नित करते पालन ! 


श्२५ 


पल्‍लविनी 
( ३१ ) 


तुम्हारा ही अशेष व्यापार , 
हमारा भ्रम, भिथ्याहंकार ; 
तुम्ही में निराकार साकार , 
मृत्य जीवन सब एकाकार ! 
अहे महांबुधि ! लहरो से शत लोक, चराचर , 
क्रीड़ा करते सतत तुम्हारे स्फीत वक्ष पर ; 
तुग तरंगों से शत युग, शत शत कल्पांतर 
उगल, महोदर में विलीन करते तुम सत्वर ; 
शत सहखस्र रवि शशि, असंख्य यह उपग्रह , उडगण , 
जलते, बुझते हे स्फूलिंग से तुम में तत्क्षण ; 
अचिर विद्व में अखिल--दिशावधि , कर्म, बचन, मन , 
तुम्ही चिरंतन 
अहे विवर्ततन हीन विवर्तन ! 
एग्रिल, १९२४ | 


१३६ 


शिशु भावना 


आज शिशु के कवि को अनजान 
मिल गया अपना गान ! 


खोल कलियों ने उर के द्वार 

दे दिया उसको छबि का देश : 

बजा भोरों ने मधु के तार 

कह दिए भेद भरे संदेश ; 
आज सोये खग को अज्ञात 
स्वप्न मे चोंका गई प्रभात ; 
गूढ़ संकेतों में हिल पात 
कह॒ रहे अस्फूट. बात ; 
आज कवि के चिर चंचल प्राण 
पा गए अपना गान ! 

दूर, उन खेतों के उस पार , 

जहाँ तक गई नीले झंकार , 

छिपा छाया-वन में सुकुमार 

स्वर्गकी परियों का संसार ; 

१३७ 
पृ७० १८ 


पललविनी 
वहीं, उन पेड़ों में अज्ञात 
चाँद का हैं चाँदी का वास , 
वही से खट्योतों के साथ 
स्वप्न आते उड़ उड़ कर पास ! 
इन्ही में छिपा कही अनजान 
मिला कवि को निज गान ! 


जनवरी, १९२६ ] 


१३८ 


लोगी मोल ? 


लाई हूँ फूलों का हास , 
लोगी मोल, लोगी मोल ? 
तरल तुहिन वन का उल्लास 
लोगी मोल, लोगी मोल ? 


फेल गई मधु ऋतु की ज्वाल , 
जल जल उठती वन की डाल ; 
कोकिल के कुछ कोमल बोल 

लोगी मोल, लोगी मोल ? 


उमड़ पड़ा पावस पररिप्रोत , 
फूट रहे नव नव जल स्रोत ; 
जीवन की ये लहरें लो 

लोगी मोल, लोगी मोल ? 


१३६ 


पलल्‍लविनी 


विरल जलद पट खोल अजान 

छाई शरद रजत मुसकान , 

यह छबि की ज्योत्स्ना अनमोल 

लोगी मोल, लोगी मोल ? 
अधिक अरुण हैं आज सकाल- 
चहक रहे जग जग खग बाल : 
चाहो तो सुन लोजी खोल 
कुछ भी आज न लूँगी मोल ! 


अप्रेल, १९२७ ] 


१४० 


गीत खग ! 
(क) 


तेरा कैसा गान , 
विहगम ! तेरा कैसा गान ? 
न गुरु से सीखे बेद पुराण , 
न षड़्दशन, न नीति विज्ञान , 
तुझे कुछ भाषा का भी ज्ञान , 
काव्य, रस, छंदो की पहचान ? 
न पिक प्रतिभा का कर अभिमान , 
मनन कर, मनन, हकुनि नादान ! 
हँसते हें विद्वान , 


गीत खग, तुझ पर सब विद्वान ! 
दूर छाया-तरु वन में वास , 
न जग के हास अश्वू ही पास ; 
अरे, दुस्तर जग का आकाश , 
गूढ़ रे छाया ग्रथित प्रकाश ; 
छोड़ पंखो की शून्य उड़ान , 
वन्य खग : विजन नीड़ के गान ! 


१४९ 


पल्‍लविनी 


(ख) 
मेरा कंसा गान , 
न पूछो मेरा कंसा गान ! 
आज छाया वन वन मधुमास , 
मुग्ध मुकलों में गंधोच्छवास ; 
लुडकता तृण तृण में उल्लास ; 
डोलता पुलकाकूल वातास ; 
फूटता नभ में स्वर्ण विहान , 
आज मेरे प्राणों में गान! 
मुझे न अपना ध्यान , 


कभी रे रहा, न जग का ज्ञान ! 
सिहरते मेरे स्वर के साथ 
विश्व पुलकावलि-से तरु पात ; 
पार करते अनंत जज्ञात 
गीत मेरे उठ साय प्रात ; 
गान ही मेंरे मेरे प्राण, 
अखिल प्राणों में मेरे गान ! 
१९२७ ] 
303 


पतीक्ता 


कब से विलोकती तुमको 
ऊषा आ वातायन से? 
संध्या उदास फिर जाती 
सूने गृह के आँगन से ! 
लहरें. अधीर सरसी मे 
तुमको तकतीं उठ उठ कर, 
सोरभ-समीर रह जाता 
प्रेयेसि ! ठण्ढी साँसे भर ! 


मुकुल मुदे डालों पर, 


ध् 


/०४५ 


कफ 


कोकिक नीरव मधुवन में; 
कितने प्राणों के गाने 
ठहरे है तुमको मन में ! 
तुम आआञ्ोगी, आशा में 
अपलक हे निशि के उड़गण ! 
आओगी, अभिलाषा से 
चंचल, चिर नव जीवन क्षण ! 
जनवरी, १९३२ ] 


१४२ 


भावी पत्नी के प्रति 


प्रिये, प्राणों की प्राण ! 
न जाने किस गृह में अनजान 
छिपी हो तुम, स्वर्गीय विधान ' 
नवल कलिकाओं को सी बाण , 
बाल रति सी अनुपम, असमान--- 
न जाने, कौन, कहाँ, अनजान , 
प्रिये, प्राणों की प्राण ! 


जननि अंचल में झूल सकाल 
मृदुल उर कंपन सी वपुमान ; 
स्नेह सुख में बढ़, सखि ! चिरकारू 
दीप की अकलुष शिखा समान ; 
कौन सा आलय, नगर विशाल 
कर रही तुम दीपित, द्युतिमान ! 
शलभ चंचल मेरे मन प्राण , 
प्रिये, प्राणों की प्राण ! 


१४४ 


भावी पत्नी के प्रति 


नंवल मधुऋतु निकुंज में प्रात 
प्रथम कलिका सी अस्फूट गात , 
नील नभ अंतःपुर मे, तन्वि ! 
दूज की कला सद॒श नवजात , 
मधुरता मृदुता सी तुम, प्राण ! 
न जिसका स्वाद स्परश कछ ज्ञात ; 
कल्पना हो, जाने, परिमाण ? 
प्रिये, प्राशों की प्राण ! 


हृदय के पलकों में गति हीन 
स्वप्त ससृति सी सूुखमाकार ; 
वाल भावुकता बीच नवीन 
परी सी धरती रूप अपार ; 
झूलती उर में आज, किशोरि ! 
तुम्हारी मधुर मूति छबिमान , 
लाज म लिपटी उरपी समान | 

प्रिये, प्राणों की प्राग ! 
१ ४५ 


ए० १९ 


पल्‍लविनी 


मुकुल मधुपों का मृदु मधुमासं , 
स्वर्ण, सुख, श्री, सौरभ का सार ; 
मनोभावों का मधुर विलास , 
विश्व स्खमा ही का संसार 
दंगों में छा जाता सोल्लास 
व्योम बाला का शरदाकाश ; 
तुम्हारा आता जब प्रिय ध्यान , 
प्रिये, प्राणों की प्राण ! 


अरुण अधरों की पहलवब॒ प्रात , 
मोतियों सा हिलता हिम हास ; 
इन्द्रधनूषी पट से ढँक गात 
बाल विद्युत्‌ का पावस लास ; 
हृदय में खिल उठता तत्काल 
अधखिले अंगों का मधुमापत 
तुम्हारी छबि का कर अनुमान 
प्रिये, प्राणों की प्राण ! 


६4६ 


भावी पत्नी के प्रति 


खेल सस्मित सखियों के साथ 
सरल शेशव सी तुम साकार , 
लोल, कोमल लहरों में लीन 
लहर ही मी कोमल, लघु भार , 
सहज करती होगी, सुकूमारि ! 
मतोभावों से बार विहार , 
हँसिनी सी सर में कल तान : 
प्रिये, प्राणों की प्राण ! 


खोल सौरभ का मृदु कच जाहरू 
सूंघता होगा अनिल समोद , 
सीखते होंगे उड़ खग बार 
तुम्हीं से कलरव, केलि, विनोद ; 
चूम लघु पद चंचलता, प्राण ! 
फूटते होंगे नव जल स्रोत , 
मुकुल बनती होगी मुसकान , 
प्रिये, प्राणों की प्राण ! 


१४७ 


पलल्‍लविनी 


मृदर्मिल सरसी में सुकुमार 
अधोमुख अरुण सरोज समान , 
मग्ध कवि के उर के छू तार 
प्रणण का सा नव आकुल गान ; 
तुम्हीरा शेशव में, .सोभार 
पा रहा होगा यौवन प्राण ; 
स्वप्न सा विस्मय सा अस्‍्लान , 
प्रिये, प्राणों की प्राण | 


अरे वह प्रथम मिलन अज्ञात ! 
विकंपित मृदु उर, पुलकित गात , 
सशंकित ज्योत्स्ता सी चुपचाप , 
जड़ित पद, नमित पलक दग पात 
पास जब आ न सकोगी, प्राण ! 
मधुरता में सी मरी अजान ; 
लाज की छुईमुई सी म्लान , 
प्रिये, प्राणों की प्राण ! 
१४८ 


भावी पत्मी के प्रति 


सुमुखि, वह मध्‌ क्षण ! वह मधु वार ' 
धरोगी कर में कर सुकुमार ! 
निखिल जब नर नारी संसार 
मिलेगा नव सुख से नव बार ; 
अधर-उर से उर-अधर समान , 
पुलक से पुलक, प्राण से प्राण , 
केटेगे नीरव प्रणयाख्यान , 
प्रिये, प्राणों की प्राण | 


अरे, चिर गढ़ प्रणण आख्यान ! 
जब कि रुक जावेगा अनजान 
साँस सा नभ उर में पवमान , 
समय निश्चछ, दिशि पलक समान ; 
अवनि प्र झुक आवेगा, प्राण ! 
व्योम चिर विस्मृति से ज्रियमाण ; 
तील सरसिज सा हो हो म्लान , 
प्रिये, प्राणों की प्राण ! 
अप्रेल, १९२७ ] 
१४६ 


मधु स्मिति 

मुसकुरा दी थी क्‍या तुम, प्राण ! 

मुसकरा दी थी आज विहान ? 

आज गृह वन उपवन के पास 

लोटता राशि राशि हिम हास , 

खिल उठी आँगन में अवदात 

कद कलियों की कोमल प्रात ! 

मुसकरा दी थी, बोलो, प्राण ! 

मुसकरा दी थी तुम अनजान ? 
आज छाया चहुँदिशि चुपचाप 
मृदुल मुकूलों का मौनालाप , 
रुपहली कलियों से कुछ लाल , 
लद गई पुलकित पीपल डाल ; 
और, वह पिक की मर्म पुकार 
प्रिये ! झर झर पड़ती साभार , 
लाज से गड़ी न जाओ, प्राण ! 
मुसकुरा दी क्या आज विहान ! 

अक्तूबर, १९२७ ] 


११० 


मन विहग 


तुम्हारी आँखों का आकाश , 
सरल आँखों का नीलाकाश-- 
खो गया मेरा खग अनजान , 
मृगेक्षिणि ! इनमे खग अज्ञान ! 


देख इनका चिर करुण प्रकाश , 
अरुण कोरों में उषा विलास , 
खोजने निकला निभुत निवास , 
पलक पल्‍लव  प्रच्छाय निवास ; 
ने जाने ले कया क्‍या अभिलाप 

खो गया बाल विहग नादान ! 


तुम्हारे नयनों का आकाश 
सजल, श्यामलू, अक्ल आकान ! 
गूढ, नीरव, गंभीर प्रसार , 
न गहन को तृण का आधार 


4 फनी 


हे 


है जैकी 


बंसाएगा कैसे ससार , 
प्राण! इनमें अपना संसार ! 
नइनका ओर छोर रे पार , 
खो गया वह नव पथिक अजान ! 


अक्तुबर, १९२७ | 


१५२ 


प्रेम नीड़ 


नवरू मेरे जीवन की डाल 
बन गई प्रेम विहण का वास ! 
आज मघुवत की उन्मद वात 
हिला रे गई पात सा गात , 
मंद्र द्रमः मर्मर सा अज्ञात 

उमड़ उठता उर में उच्छवास ! 
नवरू मेरे जीवन की डाल 

बन गई प्रेम विहग का वास ! 


मदिर कोरों-से कोरक जाल 
बेधते मर्म बार रे बार, 
मूक चिर प्राणों का पिक बार 
आज कर उठता करुण पुकार ; 
अरे अब जल जल नवल प्रवालर 
लगाते रोम रोम में ज्वाल , 
आज बौरे रे तरुण रसाल 
भौर मन मेंडरा गई सुवास ! 
माचे, १९२८ ] 
१५३ 
पू० २०५ 


मंधुवन 
आज नव मधु की प्रात 
झलकती नभ पलकों में प्राण ! 
मृग्ध योवन के स्वप्त समान , 
झलकती, मेरी जीवन स्वप्न ! प्रभात 
तुम्हारी मुख छाबि सी रुचिमान ! 
आज लोहित मधु प्रात 
व्योम लऊतिका में छायाकार 
खिल रही नव पल्‍लव सी लाल , 
तुम्हारे मधुर कपोलों पर सुकुमार 
लाज का ज्यों मृदु किसलय जाल ! 


आज उनन्‍मद मधु प्रात 
गगन के इंदीवर से नील , 
भर रही स्वर्ण मरंद समान , 
तुम्हारे हयन शिथिल सरसिज उन्मील 
छुलकता ज्यों मदिरालस, प्राण ! 


१५४ 


मधुवन 


आज स्वर्णिम मधु प्रात 
व्योम के विजन कूंज में, प्राण ! 
खुल रही नवर गुलाब समान , 
लाज के विनत वुन्त प्र ज्यों अभिराम 
तुम्हारा मुख अरविन्द - सकाम ! 


प्रिये, मुकुलित मधु प्रात 

मुक्त नभ वेणी में सोभार 
सुहाती रक्‍त पलाश. समान 
आज मधुवन मुकलों में झुक साभार 
तुम्हें करता निज विभव प्रदान ! 

>८ >८ >९ >< 
डोलने लगी मधुर मधुवात 
हिला तृण, अतति, कुंज, तरु पात , 
डोलने लगी प्रिये ! मुदु वात 
गूंज - मधु - गंध - धूल - हिम -गात ' 
खोलने लगीं, शयित चिरकाल , 
नवलू कलि अलस पलक दल जाल , 


१ ि 


पहलविनी 


बोलने लगी, डाल से डाल 
प्रमुद, पुलकाकुल कोकिल बाल ! 
युवाओं का प्रिय पुष्प गुलाब , 
प्रणय स्मृति चिह्न, प्रथम मधुबाल , 
खोलता लोचन दल मदिराभ , 
प्रिये, चल अलि दल से वाचाल ! 


आज मुकुलित कुसुमित सब और 
तुम्हारी छबि की छटा अपार , 
फिर रहे उन्मद मधु प्रिय भौंर 
नयन, पलकों के पंख पसार ! 


तुम्हारी मंजुल मूर्ति निहार 
लग गई मधु के वन में ज्वाल , 
खड़े किशुक, अनार, कचनार 
लालसा की लो से उठ लाल ! 


कपोलों की मदिरा पी, प्राण ! 
आज पाटल गुलाब के जाल , 


१५६ 


मधुवन 


विनत शुक नासा का धर ध्यान 
बन गये पुष्प पछाश अराल * 


तुम्हारी पी मुख वास तरंग 
आज बौरे भोौरे, सहकार , 
चुनाती नित लछवंग निज अंग 
तन्वि ! तुम सी बनने सुकुमार ' 
लालिमा भर फूलों में, प्राण * 
सीखती लाजवती मुद्ु छाज , 
माधवी करती झुक सम्मान 
देख तुम में मधु के सब साज 


नवेली बेला उर की हार, 
मोतिया मोती की मुसकान , 
मोगरा कएफूल सा स्फार , 
अँगूलियाँ मदनबान की बान ! 
तुम्हारी तनु तनिमा छूघु भार 

बनी मुदु ब्रतति प्रतति का जाल , 


१२७ 


पलल्‍्लविनी 


मृदुलता सिरिस मृकुल सुकुमार , 
विपुल पुलकावलि चीना डाल ! 


प्रिये, कलि कुसुम कुसुम में आज 
मधुरिमा मधु, सुखमा सुविकास , 
तुम्हारी रोम रोम छबि व्याज 
छा गया मधुवन में मघुमास ! 


८ २५ ९ +५ 


वितरती गृह-वन मलूय समीर 
साँस, सुधि, स्वप्न, सुरभि, सुख, गान ; 
मार केशर शर मलय समीर 
हृदय हुलसित कर, पुलकित प्राण ! 
बेलि सी फेल फैल नवजात 
चपल, लघु पद, लहलह, सुकुमार , 
लिपट लगती मलयानिल गात 

झूम, झुक झुक सोरभ के भार ! 


१+८ 


मधुवन 


आज, तृण, छद, खग, मृग, पिक, कीर , 
कुसुम, कलि, व्रतति, विटप, सोच्छवास , 
अखिल, आकुल, उत्कलित, अधीर , 
अवनि, जल, अनिल, अनल, आकाश ! 


आज वन में पिक, पिक में गान , 
विटप में कलि, कलि में सृविकास , 
कुसम में रज, रज में मधु, प्राण ! 
'सलिल में लहर, लहर में लास ! 
देह में पुलक,. उरों में भार, 
भआवों में भंग, दूगों में बाण, 
अधर में अमृत, हृदय में प्यार , 
गिरा में लाज, प्रणय में मान ! 


“नै -74: 


तरुण विटपों से लिपट सुजात , 
सिहरती लतिका मुकुलित गात , 
सिहरती रह रह सुख से, प्राण ! 
लोम रूतिका बन कोमल गात ! 


१५६ 


पल्‍लविनी 
गंध-गुंजित कुंजों में आज, 
बचे बाँहों में छायाओ्लोक , 
मर्मरेत छत्र, पत्र दर व्याज 
लिए द्रम, तुमको खड़ी विलोक ! 


मिल रहे नवल बेलि तरु, श्राण ! 

शुकी शुक, हँस हंसिनी संग , 

लहर सर, सुरभि समीर, विहान , 

मृगी मूंग, कलि अलि, किरण पतंग ! 

>< >< >< >< 

आज तन तन, मन मन हों लीन , 
प्राण ! सुख सुख, स्मृति स्मृति चिर सात्‌ ; 
एक क्षण, अखिल दिशावधि हीन , 
एक रस, नाम रूप अज्ञात ! 


अगस्त, १९३० ] 


१६० 


गह काज 
आज रहने दो यह गृह काज , 
प्राण ! रहने दो यह गृह काज ! 
आज जाने कंसी वातास 
छोड़ती सोरभ इलथ उच्छवास , 
प्रियें लालस साहस वातास 
जगा रोओं में सौ अभिलाष ! 


आज एर के स्तर स्तर में, प्राण ! 
सजग सौसो स्मृतियाँ सुकुमार , 
दूगों में मधुर स्वप्न संसार , 
मर्म में मदिर स्पृहा का भार ! 
शिथिल, स्वप्निल पंखड़ियाँ खोल 
आज अपलूक कलिकाएँ बाल , 
गूंजता भूला भौंरा डोर 
सुमुदि : उर के सुख से वाचाल ! 


१९१ 
प० २१ 


पल्‍लवनी 


आज चंचर चंचल मन प्राण , 
आज रे शिथिल शिथिल तन भार ! 
आज दो प्राणों का दिनमान , 
आज संसार नहीं संसार | 
आज क्या प्रिये, सुहाती लाज ' 
आज रहने दो सब गृह काज ' 


फ़रवरी, १९३२ |] 


5 


संध्या 


कौन, तुम रूपसि, कौन ? 
व्योम से उतर रही चुपचाप 

छिपी निज छाया छबि में आप , 
सुनहला फेला केश कलाप ,-- 


मुदु, मौन ! 


मूंद अधरों में मधूपालाप , 
पलक में निर्मिष, पदों में चाप , 
भाव संकुल, बंकिम; भ्रू चाप , 
मौन, केवल तुम मौन ! 
ग्रीव तियंक, चम्पक द्युति गात , 
नयन मुकुलित, नत मुख जलूजात 
देह छबि छाया में दिन रात 
कहाँ. रहती तुम कौन 


१६३ 


पल्‍लविनी 


१९३० | 


अनिल पुलकित स्वर्णांचल लोल 
मधर नपुर ध्वनि खग कुल रोल 
सीप-से जलदों के पर खोल 
उड़ रही नभ में मौत । 
लाज से अरुण अरुण सुकपोल , 
मदिर अधरों की सुरा अमोल ,-- 
बने पावस घन स्वर्ण हिंदोल , 
कहो, . एकाकिनि,.. कौन ' 
सधुर, मंथर तुम मौन * 


१६४ 


चारवाय 
प्राण ! तुम लघु लघु गात ! 
नील नभ के निकुंज में लीन , 
नित्य नीरव, निःसंग नवीन , 
निलि ल छुबि की छुबि ! तुम छबि हीन, 
अप्सी सी जज्ञात : 
अधर मर्मर युत, पुलकित अंग , 
चूमतीं चल पद चपल तरंग , 
चटकती कलियाँ पा भ्रूभंग , 
थिरकते तृण, तर पात ! 
हरित द्युति चंचल अंचल छोर , 
सजल छबि, नील कंच, तन गौर , 
चूर्ण कच, साँस सुगंध झकोर , 
परों में सायं प्रात ! 
विश्व हृ॒द्‌ शतदल निभूत निवास , 
अहनिश साँस साँस में लास , 
अखिल जग जीवन हास विलास , 
अदृश्य, अस्पृश्य, अजात ' 
१९३० | 


१६०५ 


प्राथना 


जग के उवबेर आँगन में 

बरसो ज्योतिर्मेय जीवन ' 

बरसो लघु लघु तृण तरु पर 

हे चिर अव्यय, चिर नूतन ! 

बरसो कुसुमों में मधु बन , 

प्राणों में अमर प्रणय धन ; 

स्मिति स्वप्न अधर पलकों में , 

उर अंगों में सुख योवन ! 
छू छू जग के मृत रज कण 
कर दो तृण तरु में चेतन , 
मृन्मरण बाँध दो जग का , 
दे प्राणों का आलिगन ! 
बरसो सूख बन, सुखमा बन , 
बरसी जग जीवन के घन '! 
दिशि दिशि में औ' पल पल में 
बरसो संसृति के सावन ! 


१६५ 


नव संतति 


मृदू तन, हम मधु बाल, मधुर मन ! 
नव जीवन से नव म॒कुलित नित 
गरा जीर्ण जग डाल, विटप, वन ' 
नव इच्छाओं का नव गुजन , 
मंजु मंजरित तन, मन, लोचन , 
नव यौवन पिक पंचम कूजन 
मुखरित विश्व रसाल हरित, घन ! 


नव छबि, नव रँग के कलि किसलय , 

नव वय के अलि, नवलू कुसम चय , 

मधुर प्रणय नव, नव मधु संचय , 

जग मधुछत्र विशाल, सुपूरन ! 
१९३१ | 


१६७ 


गंजन 

वन वन, उपवन--- 
छाया उनन्‍मन उनन्‍मन गुंजन , 
नव वय के अलियों का गुंजन ! 


रुपहले, सुनहले आम्र बौर, 
नीले, पीले औ' ताम्र भौर , 
रेगंध अंध हो ठौर ठोर 
उड़ पाँति पाँति में चिर उन्मन 
करते मधु के वन में गुंजन ! 


वन के विटपों की डाल डाल 

कोमल कलियों से लाल लाल , 
फैली नव मध्‌ की रूप ज्वाल , 
जल जल प्राणों के अलि उन्मन , 
करते स्पदन, करते गुजन ; 


१६९८ 


गुंजन 
अब फंला फूलों में विकास , 
मुृकलों के उर में मदिर वास , 
अस्थिर सौरभ से मरूय द्वास , 
जीवन मधु संचय को उनन्‍मन 
करते प्राणों के अलि गुंजन ! 


फरवरी, १९३२ ] 


१६६ 
पै० २२ 


तप रे, 


तप रे मधुर मधुर मन! 
विश्व वेदना में तप प्रतिपल , 
जग जीवन की ज्वाला में गल , 
बन अकलुष, उज्वल, औ कोमल , 
तप रे विधर॒ विधुर मन * 


अपने सजल स्वर्ण से पावन 

रच जीवन की मूर्ति पूर्णतम , 

स्थापित कर जग में अपनापन , 

ढल रे ढल आतुर मन ! 
तेरी मधूर मृक्ति ही बंधन , 
गंध हीन तू, “ गंध युक्त बन , 
निज अरूप में भर स्वरूप, मन ! 
मृतिमान बन, निर्धन ! 
गल रे गल निष्टर मन ! 


१७० 


छुख दुख 
में नहीं चाहता चिर सुख , 
म॑ नही चाहता चिर दुख ; 
सृख दुख की खेल मिचौनी 
खोले जीवन अपना मुख ' 


सुख दुख के मधुर मिलन से 
यह जीवन हो परिपूरन ; 
फिर घन में ओभल हो शशि , 
फिर शशि से ओझल हो घन !' 


जग पीडित है अति दुख से , 

जग पीडित रे अति सुख से, 

मानव जग में बॉँठ जावें 

दुख सुख से औ' सुख दुख से । 
१७२ 


पुत्र दुख 
अविरत दुख है उत्पीडन , 
अविरत सुख भी उत्पीडन , 
दुख सुख की निशा दिवा में , 
सोता जगता जग जीवन ! 


यह साँक उषा का आँगन , 
आलिंगन विरह मिलन का, 
चिर हास अश्वुमय आनन 
रे इस मानव जीवन का ! 


फरवरी, (९३२ ] 


१७२ 


उर की डाली 


देख सबके उर की डाली-- 
किसने रे क्‍या क्‍या चुने फूल 
जग के छबि उपवन से अकल ? 
इसमें कलि, किसलय, कुसुम, शूल ! 
किस छबि, किस मध्‌ के मधूर भाव ? 
किस रंग, रस, रुचि से किसे चाव ? 
कवि से रे किसका क्‍या दुराव ! 


किसने ली पिक की विरह तान ? 
किसने मधुकर का मिलन गान ? 
या फुल्ल कुसम, या मुकुल म्लान ! 

देख सब के उर की डाली-- 
सब में कुछ सुख के तरुण फूल , 
सब में कुछ दुख के करुण शूल; -- 
सुख दुःख न कोई सका भूल ! 


१७४ 


अवलबन 
आँसू की आँखों से मिल 
भर ही आते हं लोचन , 
हँसमुख ही से जीवन का 
पर हो सकता अभिवादन ! 
अपने मधु में लिपटा पर 
कर सकता मधुप न गुंजन , 
करुणा से भारी अंतर 
खो देता जीवन कंपन ! 


विश्वास चाहता है मन , 

विश्वास पूर्ण जीवन पर ; 

सुख दुख के पुलिन डुबा कर 

लहराता जीवन सागर |! 

दुख इस मानव आत्मा का 

रे नित का मधुमय भोजर 
१७४ 


पलल्‍लविनी 


दुख के तम को खा खा कर 
भरती प्रकाश से वह मन ! 
अस्थिर है जग का सुख दूख , 
जीवन ही नित्य, चिरंतन ! 
सुख दुख से ऊपर, मन का 
जीवन ही रे अवलंबन ' 


जनवरी, १९३२ | 


१७६ 


शचिर सुख 
कुसमो के जीवन का पल 
हेसता ही जग मे देखा, 
इन म्लॉन मलिन अधरो पर 
स्थिर रही न स्मिति की रेखा ! 


बन की सूनी डाली पर 
सीखा कलि ने मसकाना , 
में सीख न पाया अब तक 
सुख से दुख को अपनाना ' 
काँटो से कुटिक भरी हो 
यह जटिल जगत की डाली 
इसमे ही तो जीवन के 
पल्‍्छव की फूटी छाली ! 
अपनी डाली के कॉटे 
बेधघते नहीं अपना तन, 
१७७ 


प्र० ७३६ 


पेललविनी 
सोने सा उज्वल बनने 


तपता नित प्राणों का धन ! 


दुख दावा से नव अंकुर 
पाता जग जीवन का वन , 
करुणाद्रें विश्व की गर्जन 
बरसाती नव जीवन कण ! 


फरवरी, १९३२ | 


१७८ 


प्रिय 
तृण, 
सुंदर 
निज 


“५ 


उन्सन 


क्या मेरी आत्मा का चिर धन ? 
में रहता नित उनन्‍मन, उनमन ! 


मुभे विश्व यह सचराचर , 
तरु, पशु, - पक्षी, नर, सुरवर , 
अनादि शुभ सृष्टि अमर ; 
सुख से ही चिर चंचल मन, 
है प्रतिपल उन्मन, उनमन ! 


मे प्रेमी. उच्चादर्शो का , 
संस्कृति के स्वगिक स्पर्शों का । 
जीवन के हष॑ विमर्षों का; 
लगता अपूर्ण मानव जीवन , 
में इच्छा से उतनमन, उनमन ! 


१७९ 


पललविनी 


जग जीवन में उल्लास मुझे 

नव आशा, नव अभिलाष मुझे , 
ईइवर पर ख़िर विश्वास मुझे : 
चाहिए विव्व को नव जीवन , 
मे आकुल रे उन्‍मतन, उच्सन न्‍ 


फरवरी, “९३२ | 


संध्या तारा 
नीरव संध्या में प्रशात 
डइबा हें सारा ग्राम प्रात ' 
पत्रों के आनत अधरों पर सो गया निखिल वन का ममेर , 
ज्यों वीणा के तौरो मे स्वर ' 
खग कजन भी हो रहा लीन, निर्जेज गोपथ अब धूलि हीन , 
ध्सर मुँजेंग सा जिह्दा, क्षीण ' 
भीगर के ग्व॒र का प्रखर तीर केवल प्रशांति को रहां चीर , 
संध्या प्रशाति को कर गभीर ' 
इस महाजाति का उर उदार, चि* आकाक्षा की तीक्ष्म धार 
ज्यों बेध रही हो आर पार ! 


अब हुग्ना साध्य स्वर्णाम लीन , 
सब वर्ण वस्तु से विश्व हीन ' 
गंगा के चल जल में निर्मल, कुम्हला किरागों का रक््तोत्पछ 


है मूँद चुका अपने मृदु दल | 
छट्टरों पर स्वर्ण रेख सदर पद गे ई नील, ज्यों अधर, गर 
अरुणाई प्रखर शिक्षिण् से डर | 


१८ ६ 


पलल्‍लचिनी 

तरु शिख्नरों से वह स्वर्ण विहुग उड़ गया, खोल निज पंख सुभग, 
किस गुहा नीड़ में रे किस मग ! 

मृदु म॒दु स्वप्तों से भर अंचल, नव नील नील, कोमल कोमल/॥ 
छाया तरु वन में तम श्यामल 
पद्चिम _नभ में हूं रहा देख 
उज्बल, अमंद नक्षत्र एक ! 

अकलष, अनिन्द् नक्षत्र एक, ज्यों मृतिमान ज्योतित विवेक 
उर में हो दीपित “अमर टेक ' 

किस स्व्र्णाकांक्षा का प्रदीप वह लिए हुए किसके समीप ? 
मुक्तालोकित ज्यों रजत सीप ! 

क्या उसकीआत्मा का चिर धन, स्थिर, अपलक नयनों का चिन्तन, 
क्या खोज रहा वह अपनापन ' 

दुलभ रे दुर्लभ अपनापन, लगता यह निखिल विश्व निर्जन , 
वह निष्फल इच्छा से निर्धन ! 


आकांक्षा का उच्छवसित वेग 
मानता नहीं बंधन विवेक ! 
ज्षिस्आकांक्षा से ही थर्‌ थर्‌ उद्देलित रे अहरह सागर , 
नाचती लहर पर हहर लहर !' 
१८२ 


सचध्या तारा 


अविरत इच्छा ही में नर्तत करते अबाध रवि, शशि, उड़गण, 
दुूस्तर आकाक्षा का बंधन ' 

रे उड़, क्या जलते प्राण विकछ ! क्या नीरव, नीरव नयन सजल! 
जीवन निसंग रे व्यथ विफल ! 

एकाकीपन का अंधकार, दुस्सह है इसका मृक भार , 
इसके विषाद का रेन पार ! 


चिर अविचल पर तारक अमद 
जानता नही, वह छंद बंध : 

बह रे अनंत का मुक्त मीन, अपने असग सुख में विलीन, 
स्थित निज स्वरूप में चिर नवीन ! 

निष्कंप शिखा सा वह निरुपम, भेदता जगत जीवन का तम, 
वह शुद्ध, प्रबुद्ध, शुक्र, वह सम : 


गुंजित अलि सा निजन अपार, मधुमय लगता घन अधकार, 
हंलका एकाकी व्यथा भार ' 
जगमग जगमग नभ का आँगन लरूद गया कुद कलियों से घन, 
वह आत्म और यह जग दर्शन ! 
जनवरी, १९३२ | 
१८ ३ 


नोका बिहार 

शात, स्तिग्ब, ज्योत्य्ता उज्बल ! 
अपलक अनंत, नीरव भूतल ! 

सेंकत गय्या पर दुग्ध धवल, तनन्‍्वगी गगा, ग्रीष्म विरल, 
लेटी है श्रात, कक्‍्लात, निब्चल ! 

तापस बाला गंगा निर्मल, शशि मुख से दीपित मृदु करतल, 
लहरे उर पर कोमल कूतल | 

गोरे भ्रगो पर सिहर सिहर, लहराता तार तरल सुदर, 
चचल अचल सा नीलाबर ' 

साडी की सिकुड़न सी जिस पर, शशि की रेशमी विभा से भर, 
सिमटी हे वर्तूल, मुदुल लहर | 


चॉदनी रात का प्रथम प्रहर , 
हम चले नाव लेकर सत्वर 
सिकता की सस्मित सीपी पर मोती की ज्योत्स्ना रही विचर, 
लो, पाले चढ़ीं, रठा लगर ! 
ला, कक | 
मृदूं मद, मद, मथर, मथर, लघु तरणि, हसिनोी सी सुंदर, 
तिर रही, खोल पालो के पर |! 


१८८ 


नौका बिहार 


निशचल जल के शुचि दर्पण पर, बिम्बित हो रजत पुलिन निर्भर, 
दुृहरे ऊंचे लगते क्षण भर ! 

कालाकाँकर का राज भवन, सोया जल में निश्चिन्त , प्रमन, 
पलकों में वेभव स्वप्न सघन ! 
नोका से उठतीं जल हिलोर , 
हिल पड़ते नभ के ओर छोर ! 

विस्फारित नयनों से निश्चल, कुछ खोज रहे चल तारक दल, 
ज्योतित कर जल का अंतस्तल ; 

जिनके लघु दीपों को चंचल, अंचछ की ओट किए अविरल, 
फिरतीं लहरें लुक छिप पल पल ! 

सामने शुक्र की छबि झलमल, पैरती परी सी जल में कल, 
रुपहरे कचों में हो ओजझल ! 

लहरों के घूघट से भुक-फुक, दशमी का शशि निज तियेक्‌ मुख 
दिखलाता, मुग्धा सा रुक रुक ! । 
अब पहुँची चपला बीच धार, 
'छिप गया चाँदनी का कगार ! 

दो बाँहों से दूरस्थ -तीर, धारा का कृश कोमल शरीर, 
आलिंगन करने को अधीर ! 

१८५ 
प० २४ 


पलल्‍लविनी 


अति दूर, क्षितिज पर विठप माल, लगती भ्र्‌ रेखा सी अराल, 
अपलक नभ नील नयन विशाल ! 

मा के उर पर शिशु सा, समीप, सोया धारा में एक द्वीप, 
ऊमिल प्रवाह को कर प्रतीप ; 

वह कौन विहग ? क्या विकल कोक उड़ता, हरने निज विरह शोक 
छाया की कोकी को विलोक * 


पतवार घुमा, अब प्रतनु भार 
नोका घूमी विपरीत धार! 
डाँड़ों के चल करतल पसार, भर भर मुक्ताफल फेन स्फार, 
बिखराती जरू में तार हार! 
चाँदी के साँपों सी रठमरू नाँचतीं-रश्मियाँ जल में चल, 
रेखाओं सी खिंच तरल सरल : 
लहरों की लतिकाशओं में खिल, सो सौ शशि, सौ सौ उड़ झिलमिल, 
फेले फूले जल में फेनिल ! 
अब उथला सरिता का प्रवाह, रूग्गी से ले ले सहज थाह, 
हम बढ़े घाट को सहोत्साह ! 
ज्यों ज्यों लगती है नाव पार 
उर में आलोकित शत विचार : 
१८६ 


नौका विहार 


इस धारा सा ही जग का क्रम, शाश्वत इस जीवन का उद्गम, 
शाइवत है गति, शाइवत संगम ! 

शाइवत नभ का नीला विकास, शाश्वत शशि का यह रजत हास, 
शाइवत लघु लहरों का विलास : 

है जग जीवन के कर्णधार ! चिर जन्म मरण के आर पार, 
शाइवत जीवन-नौका विहार : 

में भूल गया अस्तित्व ज्ञान, जीवन का यह शाइवत प्रमाण, 
करता मुझको अमरत्व दान : 


भाचे, १९३२ ] 


१८७ 


चाँदनी 
नीले 'नभ के शतदल पर 
वह बेठी शारद हासिनि, 
मृदु करतल पर शशि मुख धर , 
नीरव, अनिमिष, एकाकिनि ! 
वह स्वप्न जड़ित नत चितवन 
छ लेती अग जग का मन, 
स्यामछ, कोमछ, चल चितवन 
लहरा देती जग जीवन ! 


वह बेला की फूली वन 
जिसमें न नाल, दल, कुड्मल , 
केवल विकास चिर निर्मल 
जिसमें डूबे दश दिशि दल ! 
वह सोई सरित पुलिन पर 
साँसों में स्तब्ध समीरण 
केवल लघु लघ॒ लहरों पर 
मिलता मुदु मृदु उर स्पंदन ! 


ह। 


१८८ 


चंदिन्ी 
अपनी छाया में छिप कर 
वह खड़ी शिखर पर सुंदर , 
लो, नाच रहीं शत शत छवि 
सागर को लहर लहर पर ' 
दिन की आभा दुलहिन बन 
आई निशि निभुत शयन पर , 
वह छबि की छईमुई सी 
मुदु मधुर ल।ज से मर मर ! 


जग के अस्फूट स्वप्तों का 
वह॒ हार गूँथती प्रतिपल ; 
चिर सजरलू सजल करुणा से 
उसके ओसों का अंचल , 
वह मृदु॒ मुकुलों के मुख में 
भरती मोती के चुंबन , 
लहरों 'के चल करतल में 
चाँदी के चंचक उडगण ! 
बह परिमल के रूघु घन सी 
जो लीन अनिल में अविकल , 
१८६ 


पहलविनी 


सुख के उमड़े सागर सी 
जिसमें निमग्न तट के स्थल ! 
वह स्वप्निल शयन मुकुल सी 
हें मूँदे दिवस के द्युति दल 
उर में सोया जग का अलि 
नीरव जीर्वन गुंजन कल ! 
बहू एक बूँद जीवन की 
नभ के विशाह़ करतरू पर; 
डूबे असीम सुखमा में 
सब ओर छोर के अंतर ! 


वह शशि किरणों से उतरी 
चुपके मेरे आँगन पर, 
उरकी आभा में खोई, 
अपनी ही छवि से सुंदर 
वह खड़ी दूगों के सम्मुख 
सब रूप, रेख, रंग ओभल ; 
अनुभूति मात्र सी एर में, 


आभास शांत, शुचि, उज्वल ! 
१६० 


चाँदनी 


वह हैं, वह नहीं, अनिरवंच', 
जग उसमें, वह जग में लय ; 
साकार चेतना सी वह, 
जिसमें अचेत जीवाशय * 


फ़रवरी, १९१२ ] 


१९१ 


चाँदनी 

जग के दुख देत्य शयत पर 

यह रुूग्णा जीवन बाला 

रे कब से जाग रही, वह 

आँसू की नीरब माला ' 

पीली पड़, दुर्बडल, कोमल 

कृश देह लता कुम्हलाई; 

विवसना, लाज में लिपटी , 

समाँसों में शून्य समाई ! 
रे म्लान अंग, रंग, यौवन ! 
चिर मूक, सजल नत चितवन 
जग के दुख से जजर उर, 
बस मृत्यु शेष अब जीवन !! 
वह स्वर्ण भोर को ठहरी 
जग के ज्योतित ऑगन पर , 
तापसी विश्व की बाला 
पाने नव जीवन का वर! 


१९२ 


जीवन क्रम 


सुंदर मृदू मुदु रज का तन , 
चिर सुंदर सुख दुख का मन 


सुंदर  शेशव 


यौवन रे, 


सुंदर सुदर जग जीवन ! 
सुदर॒ वाणी का विश्रम , 
सुंदर कर्मों का उपक्रम ; 
चिर सुदर जन्म मरण रे. 
सुंदर सुदर जग जीवन ! 


फरवरी, १९३२ ] 


पृ० 5 


सुंदर प्रशस्त दिशि अंचल , 
सुदर चिर रूघु, चिर नव पल ; 
सुंदर पुराण नृतन रे 
सुदर सुंदर जंग जीवन ! 
सुंदर से नित सुदरतर 
सुदरतर से सुदरतम , 
सुंदर जीवन का क्रम रे, 
सुंदर सुंदर जग जीवन | 


१६३ 


अप्सरा 


निखिल कल्पनामयि अयि अप्सरि ! 
अखिल . विस्मयाकार ! 

अकथ, अलौकिक, अमर, अगोचर 
भावों की आधार ' 

गूढ़, निरर्थ असंभव, अस्फुट 
भेदों की श्ुंगार ! 

मोहिनि, कुहकिनि, छल विम्रममयि , 
चित्र विचित्र [अपार ' 


शेंशव की तुम परिचित सहुच की तम परिचित सहचरि , 


जग से चिर अनजान | 

नव शिशु के संग छिप छिप रहतो 
तुम, मा का अनुमान ; 

डाल अँगूठा शिक्षु के मुँह में 
देती मधु स्तन दान , 

छिपी थपक से उसे सुलाती , 
गा गा नीरव गान ! 


१९४ 


अप्सरा 


तेंद्रा के छाया पथ से आ 
शिशु उर में सबिलास , 

अधरों के अस्फुट मुकुलों म 
रंगती स्वप्निल हास ; 

दंत कथाओ्रों से अबोध शिक्ष॒ 
सुन विचित्र इतिहास 

नव नयतन्नों में नित्य तुम्हारा 
रचते रूपाभास ! 


प्रथणथ रूप मदिरा स॒ उन्मद 
योवन में उद्दाम 
प्रेयसि के प्रत्यंग॑ अंग से 
लिपटी तुम अभिराम , 
युवती के उर में रहस्य बन 
हरती मन प्रतियाम , 
मृदुल पुलक मुकुलों से रूद कर 
देह लता छबि धाम ! 
इंद्रलोक में पुलक नृत्य तुम 
करती लघु पद भार ! 


१९४, 


पललविनी 


तड़ित चकित चितवन से चंचल 
कर सुर सभा अपार , 
नग्त देह में नव रंग सुरधनु 
छाया पट सुकुमार , 
खोंस नील नभ की वेणी में 
इंदु कुंद द्युति स्फार ' 
स्वरगगा में जल विहार तुम 
करती, बाहु मृणाल ' 
पकड़ पैरते इंदु बिम्ब के 
शत शत रजत मराल ; 
उड़ उड़ नभ में शुत्र फेन कण 
बन जाते उड़ बाल , 
सजल देह द्युति चल लहरों में 
बिम्बित सरसिज माल ! 
रवि छवि चुंबित चर जलदों पर 
तुम नभ में, उस पार , 
लगा अक से तड़ित भीत शशि- 
मुग शिशु को सुकुमार , 
९६६ 


अप्सरा 


छोड गगन में चंचल उड़्गन 
चरण चिह्न लघ भार , 
नाग दंत नत इंद्रधनूष पुल 
करती हो नित पार ! 
भी स्वर्ग की थी तुम अप्सरि , 
अब वसुधा को बाल , 
जग के शैशव के विस्मय से 
अपलक ' पलक प्रवाल ! 
बाल युवतियों की सरसी में 
चुगा मनोज्ञ मरालू , 
सिखलाती मृद्रु रोम हास तुम 
चितवन कंला अराल ! 
तुम्हें खोजते छाया वन में 
अब भी कवि विख्यात , 
जब जग जग ॒निशि प्रहरी जुगनू 
सो जाते चिर प्रात , 
सिहर लहर, ममेर कर तरुवर , 
तपक तड़ित अज्ञात , 


१९७ 


पल्‍लविती 


अब भी चुपके इंगित देते 
ग्‌ ज मधुप, कवि श्रात ! 
गौर श्याम तन, बैठ प्रभा तम , 
भगिनी भ्रात सजात , 
बुनते मृदुल मसुण छायांचल 
तुम्हें तन्वि ! दिन रात; 
स्वर्ण सूत्र में रजत हिलोरे 
कंचु काढ्ती प्रात , 
सुरंग रेशमी पंख तितलियाँ 
डुला, सिरातीं गात ! 
तुहिन बिन्दु में इंदु रश्मि सी 
सोई तुम चुफ्चाप , 
मुकुल शयन में स्वप्न देखती 
निज निरुपम छबि आप ; 
चटुल लहरियों से चलहू चुंबित 
मलय मृदुल पद चाप , 
जलजों में निद्वित मधुपों से 
करती मौनालाप ! 


१९८ 


अप्सरा 


नील रेशमी तम का कोमल 
खोल लोर कच भार , 
तार तरलरू लहरा लहरांचल , 
स्वप्न-विकच स्तन हार; 
शशि कर सी लघु पद, सरसी में 
करती तुम अभिसार , 
दुग्ध फेन शारद ज्योत्स्ता में 
ज्योत्स्ना सी सुकुमार ! 
मेंहदी यूत मृदु करतलू छबि से 
कुसूमित सुभग सिंगार , 
गौर देह द्यति हिम शिखरों पर 
' बरस रही साभार , 
पद लालिमा उषा, पुलकित पर 
दशि-स्मित घन सोभार, 
उडु॒ कंपन मुदु मृदु उर स्पंदन, 
चपल बीचि पद चार ' 
शत भावों के विकंच दलों से 
मंडित, एक प्रभात 


१९९ 


9 #$ 


पलल्‍लविनी 
खिली प्रथम सौदय पद्म सी 
तुम जग में नवजात; 
भूगों से अगणित रवि, शशि, ग्रह 
गंज उठे जजकज्ञात, 
जगज्जलधि हिल्लोल विलोड़ित, 
गंधअंध दिशि वात ! 


जगती के अनिमिष पलकों पर 
स्वरणिम स्वप्न समान, 
उदित हुई थी तुम अनंत 
यौवन में चिर अम्लान; 
चंचल अंचल में फहरा कर 
- भावी स्वर्ण विहान, 
स्मित आनन में नव प्रकाश से 
 दीपित नव दिनमान ! 
संखि, मानस के स्वर्ग वास में 
चिर सुख में आसीन, 
अपनी ही सूखमा में अनुपम, 
इच्छा में स्वाधीन, 


२०० 


अप्सरा 
प्रति युग मे आती हो रंगिणि ! 
रच रच रूप नवीन, 
तुम सुर-नर-मुनि-ईप्सित अप्सरि ! 
त्रिभुवन भर में लीन ! 
अंग अंग अभिनव जोभा का 
नव वसंत सुकुमार, 
भूकुटि भंग नव नव इच्छा 
भूगों का गुजार, 
णत शत मधु आकांक्षाओं 
स्पंदित पृथू उर भार, 
नव आजा के मृदु मुकुलों 
चुबित लरूघु पदचार ! 
निखिल विश्व ने निज गौरव 
महिमा, सुखमा कर दान, 
निज अपलक उर के स्वप्नों से 
प्रतित कर निर्माण, 
पल पल का विस्मय, दिशि दिशि की 
प्रतिभा, कर परिधान, 


२०१ 


६-24 

पल्‍लविनी 

तुम्हें कल्पना औ' रहस्य में 
छिपा दिया अनजान ! 

जग के सुख दूख, पाप ताप , 
तृष्णा ज्वाला से हीन , 

जरा - जन्म - भय - मरण - शून्य , 
यौवनमयि, नित्य नवीन ; 

अतल - विव्व - शोभा - वारिधि में , 
मज्जित जीवन मीन , 

तुम अदृश्य, अस्पृश्य अप्सरी , 
न्रिज सुख में तत्लीन ! 


फ़रवरी, १९३२ | 


२०२ 


सांध्य बन्दना 
जीवन का श्रम ताप हरो, है ! 
सुख सुखमा के मध्र स्वर्ण से 
सूने जग गृह द्वार भरो, है ' 
लोटे गृह सब श्रांत चराचर , 
सीरव तरु अधरों पर ममंर , 
करुणानत निज कर पल्‍लव से 
विश्व नीड़ प्रच्छाय करो, हे ! 


उदित शुक्र, अब अस्त भान्‌ बल , 
स्तब्ध पवन, नत नयन पद्म दल , 
तंद्विल पलकों में निशि के शशि ! 
सुखद स्वप्त बन कर विचरो, है ! 


१९३२ ] 


कर 


ज्योत्स्ना स्तुति 
तुम चद्र वर्दनि, तुम कुंद दशनि , 
तुम शशि प्रेयसि, प्रिय परछाई ! 
नभ की नव रंग सीपी से तुम 
मकक्‍ताभा सदृश उमड़ आई ! 
उर में अविकच स्वप्नो का युग , 
मन की छबि तन से छन छाई ! 
श्री, सुख, सुखमा को कलि चुन चन 
जग के हित अंचल भर लाई ! 


२०४ 


मिलन 
जब मिलते मौत नयन पल भर , 
खिल खिल अपलक कलियाँ निर्भर 
देखती मुग्ध, विस्मित, नभ पर ! 
तुम मदिराधर पर मधुर अधर 
बरते, अरते डिम कण भर झर , 
मोती के चुबन से चुकर 
मृदु मुकुलों के सस्मित मुख पर ! 


तुम आलिगन करते, हिमकर ' 
नाचतीं हिलोरे सिहर सिहर , 
सो सौबाँहों में बाँहे भर 
सर में, आक्‌ल, उठ उठ, गिरकर ! 
जब रहस मिलन होता सुखकर , 
स्वगिक सुख स्वप्नों से सुंदर 
भर जाता स्नेहातुर होकर , 
अग जग का विरह विधुर अंतर : 
१९३२ |] 
५०४ 


लिली के प्रति 


सुखमा की जितनी मधुर कली ; 
उन सबमें सुदर सलज छिली ! 
वह छायातप में सहज पली , 
अपनी शोभा से स्वयं खिली ! 
बह तरुण प्रणय की पलकों को 
सौंदय स्वप्न सी प्रथम मिली , 
वह प्यारी, गोरी, रूप परी , 
जग में मेरे ही संग हिली ! 


१९३२ ] 


२०६ 


जुगनू 
जगमग जगमग, हम जग का मग , 
ज्योतित प्रति पग करते जगमग ! 


हम ज्योति शलूभ, हम कोमल प्रभ , 
हम सहज सुलभ दीपों के नभ ! 
चंचल, चंचल, बुझ बुझ, जल जल , 
शिशु उर पल पल हरते छुल छल ' 


हम पट नभचर, हँममुख सुदर , 
स्वप्नो को हर छाते भू पर ? 
भिलमिल,भिलमिल, स्वप्निल, तंद्विल , 
आभा हिल मिल भरते भिलमिल ! 


आस का गीत 


जीवन चल, जीवन कल , 
जीवन हिमजल-लूघु-पल * 
विश्व सुखद, विश्व विशद , 
विदव विकच प्रेम कमल ! 
जीवन चल, जीवन कल , 
जीवन हिमजल-लघु-पल ! 


खिल खिल कर, भिलमिल कर 

हिलमिल ले, बंधु | सकल ; 

जन्म नवल, अगणित पल 

लेगे कह, सृजन प्रबल ! 

जीवन चल, जीवन कल , 

जीवन हिमजल-लघु-पल 
१९३२ |] 


२०८ 


पबनन गीत 
सर सर मर मर्‌ भन्‌ झन्‌ सन्‌ सन्‌ू-- 
गाता कभी गरजता भीषण , 
वन वन, उपवन , 
पवन, प्रभंजन ! 
मेरी चपछ अँगलियों पर चल 
लोल लहरियाँ करतीं नतेन , 
अधर अधर पर धर चल चुंबन , 
बॉह बाह में भर आलिंगन ! 
मेरा चाबुक खा, मुर्गेद्र-सा 
आहत घन करता गुरु गर्जन , 
अट्ठ्हास कर, विद्यूत्‌ पर चढ़ , 


 च 


जब में नभ में करता विच रण ! 
१९३२ | 


तितलियों का गीत 


जीवन के सुखमय स्पशों सी 
हम खोल खोल पुलकों के पर , 
उड़ती फिरतीं सुख के नभ में 
स्मिति के आतप में ज्यों स्मितिचर ! 
पा साँस चेतना की मानो 
जड़ वुंत नीड़ से उड़ सत्वर 
हम फूली फिरतीं फूलों सी 
पंखों की सुरंग पँखड़ियों पर ! 


पल पर चल पलकों में उड़तीं 
चितवन की परियों सी सुंदर 
हम शिक्षु के अधरों पर मुकुलित 
स्वप्तों की कलियों सी सुखकर ! 
चेतना रेशमी सुखमा की 
सौ सौ रूचि रंग रूप धर कर 


२१६९ 


पलल्‍लविनी 


उड़ती हो ज्यों रचना सुख मे , 
रंग रंग जीवन के गति प्रिय पर ! 
( फूलों तितलियों का गान ) 
तितली 
हों जग में मधुर फूल से मुख , 
जीवन में क्षण क्षण चुबन सुख ! 
फ्‌्ल 
हों इच्छाओं के चंचल पर 
अधरो से मिलते रहें अधर ' 
तितली 
हों हृदय प्रणण मधु से मधुमय , 
उर सौरभ से जग सौरभमय ! 
फल 
हो सबके प्रिय स्‍्नेही सहचर , 
यह धरा स्वर्ग ही सी सुखकर ! 
१९३२ | 

हिलोरों का गीत 


अपने ही सुख से चिर चंचल 
हम खिल खिल पड़ती हूं प्रतिपल ! 
जीवन के फेनिल मोती को 
ले ले चल करतल में टलूमल ! 
छ-छ मधु-मलूयानिल रह रह 
करता प्राणों को पुलकाकुल 


जीवन की लतिका में लहलह 
विकसा इच्छा के नव नव दल ! 


सुन मधुर मरुत मुरली की ध्वनि 
गृह पुलिन नाँघ, सुख से विह्लल , 
हम हुलस नृत्य करतीं हिल मिल , 
खस खस पड़ता उर से अंचल ! 
चिर जन्म मरण को हँस हँसकर 
हम आलिगन करतीं पल पल , 
फिर फिर असीम से उठ उठ कर 
फिर फिर उसमें हो हो ओभल ! 


१९३२ ] 


२१३ 


मकोरों का गीत 


हम चिर अदृश्य नभचर सुंदर 

अपनी लघिमा पर न्योछावर !' 
शोभित मृदु वाष्पवसन तन पर , 
रवि शशि किरणों से सस्मित पर ! 


अधरों मे भर अस्फूट मर्मर , 
साँसों से पी सौरभ सुखकर 
फिरते हम दिशि दिशि निशि वासर 
चढ़ चित्रग्रीव' चल जलदों पर ! 


खिल पड़ते चपल परस पाकर 
पुलकित हो तृण तरुदल सत्वर , 
नाचती संग विवसना लहर 
बाहों में कोमल बाहें भर ! 


१९३२ | 


पक 


हिलोर श्रोर ऋकोर 


लहर---हम कोमल सलिल हिलोर नवल , 
भकोर--हम अस्थिर मरुत भकोर चपल ! 
लहर--हम मृग्धा नव यौवन चंचल , 
भकोर--हम तरुण, मिलन इच्छा विह्लल ! 


लहर--हम लाज भीरु, खुल पड़ता तन , 
झकोर--सुदर॒ तन का सौदय्य वसन ! 
लहर--इ्लथ हुए अंग सब सिहर सिहर , 
झकोर--आकुल उर काँप रहा थर्‌ थर्‌ ! 
लहर--हम तन्वि, भार यह नव यौवन , 
भकोर--नवलका का आश्रय आलिंगन ! 
लहर--हम जल अप्सरि , 
भको र--हम चल नभचर , 
दोनों--है प्रेम पाश स्वर्गीय, अमर ! 


१९३२ |] 

विहंग गीत॑ 


आओ, जीवन के आतप में 

हम सब हिल मिल खेलें जी भर , 
गई रात, त्यागों जड़ निद्रा, 
खुला ज्योति का छत्र गगन पर ! 


चहकें जूट जग के आँगन में 

हो निज लघु नीड़ों से बाहर , 
एक गान हो यह जग जीवन , 
हम उसके सो सौ सुखमय स्वर ! 


सुख से रे रस लें, जीवन फल 
छेद प्रेम की चंचु से प्रखर , 
डाल डाल हो क्रीडा कलरव , 
शाख शाख हो इस जग की, घर ! 
मुक्त गगन है जग जीवन का, 
उड़ें खोल इच्छाश्रों के पर , 
हो अपार उड़ने की इच्छा , 
हैं असीम यह जग का अंबर ! 


२१६ 


१९३२ | 


सप्त-कल्पना 

शिक्षुओं के अविकच उर में 

हम चिर रहस्य बन रहते ! 

छाया-वबन के गुजन में 

युग युग की गाथा कहते | 

अनिमिष तारक पलकों पर 

हम भावी का पथ तकते 

नव युग की स्वर्ण कथाएँ 

ऊषा अंचल पर लिखते ! 
सीमाएँ बाधा बधन , 
निःसीम सदेव विचरते ; 
हम जगती के नियमों पर 
अनियम से शासन करते ! 
हम मनोलोक से जग में, 
युग युग में आते जाते , 
नव जीवन के ज्वारों में 
दिशि पल के पुलिन इबाते ! 


६१७ 


मधु प्रभात 


लो, जग की डाली डाली पर 

जागी नव जीवन की कलियाँ ! 

मिट॒टी ने जड़ निद्रा तज कर 

खोली स्वप्निल पलकावलियाँ ! 

मलयानिल ने सरका एर से 

उर्वबी का तंद्रिल छायांचल , 

रज रज के रोए रोए मे 

छू छ भर दी पुलकावलियाँ ! 
शशि किरणों ने मोती भर भर 
गूथी उडती सौरभ अलकें 
गूजी, मधु अधरो पर मंडरा , 
इच्छाओ की मधुपावलियाँ ! 
श्री, सुख, स्वप्तों से भर लाई 
लो, ऊषा सोने की डछिया , 
मुखरित रखतीं जग का ऑगन 
जीवन की नव नव रंगरलियाँ ! 

१९३२ | 
९१८ 


१९३२ | 


जीवन वसंत 
जग जीवन नित नव नव , 
प्रतिदिन, प्रतिक्षण उत्सव ! 
जीवन जगाइवत वसंत , 
अगणित कलि कुसुम व॒त , 
सोरभ सुख श्री अनंत , 
पल पल नव प्रलूय प्रभव ! 
रवि दि ग्रह चिर ह्षित 
जल स्थल दिशि समुल्लसित , 
निखिल कुसुम कलि सस्मित , 
मुदित सकल हों मानव ' 
आशा इच्छान्राग , 
हो प्रतीति, शक्ति, त्याग , 
उर उर में प्रेम आग, 
प्रेम स्वर्ग मर्त्व विभव ! 


२१९ 


मानव स्तव 


न्योछावर स्वर्ग इसी भू पर , 
देवता यही मानव शोभन , 
अविराम प्रम की बाँहों में 
है मुक्ति यही जीवन बंधन ! 
हे रेन दिशावधि का मानव , 
वह चिर पुराण, वह चिर नूतन , 
मानव के हैं सब जाति, वर्ण, 
सब धरम, ज्ञान, संस्कृति, बल, धन ! 

मृन्मय प्रदीप में दीपित हम 

शाश्वत प्रकाश की शिखा सुषम , 

हम एक ज्योति के दीप अखिल , 

ज्योतित जिनसे जग का आँगन ! 
हम पृथ्वी की प्रिय तारावछि , 
जीवन वैसंत के मुकुल, सुमन , 
सुरभित सुख से गृह गृह, उपवन , 
उर उर में पूर्ण प्रेम मध्‌ धन ! 

१९३२ ] 


२२० 


सौर मंडल 


चिन्मय प्रकाश से विश्व उदय , 
चिन्मय प्रकाश में विकसित, छय ! 
रवि, शक्षि / भ्रह्ठ उपग्रह तारा चय 
अग जग प्रकाशमय हें निरचय ' 
।चत्‌ शक्ति एक रे जगज्जननि , 
धृत ज्योति योनि में लोकाशय , 
पलते उर में नव जगत सतत , 
होते जग जीएँ उदर में क्षय ! 
खिर महानंद के पुलकों से 
झर भर नित अगणित लोक निचय , 
नाचते शून्य में समुल्लसित 
वन शत शत सौर चक्र निर्भय ' 
अविराम प्रेम परिणय अग जग , 
परिणीत उभय चिन्मय मृन्मय , 
जड़ वेतन, चेतन जड़ बन बन 
रचते चिर सृजन प्रलय अभिनय ' 


हि 


१९३२ | 
२२१ 


निद्रा का गीत 
सोओ, 'सोओ, तात ! 
सोए तरु-वन में खग , 
सरसी में जलजात ! 
सजग गगन के तारक 
प्रहरी प्रस्यात , 


सोओ जग दृग तारक , 
भूलो पलक निपात ! 
चपल - वायु सा मानस , 
पा स्मृतियों के घात 

भावों में मत लरहरे , 


विस्मृत हो जा गात ! 
जाग्रत उर में कंपन , 
नासा में हो वात, 
सोएं सुख, दुख, इच्छा , 
आशाएँ अज्ञात ! 


१९३२ | 


निद्रा का गीत 


विस्मति के तंद्रालस 
तमसांचल में, रात,-- 
सोओ जग की संध्या , 
होए नवयृग॒ प्रात ! 


पं 
रन 
ल्‍च् 


प्रलय गीत 
डम डम डम डमरू स्वर, 
र्द्र नृत्य प्रलयंकर ' 
कंपित द्ग्भि्‌ अंबर , 
ध्वस्त अहंमद डंबर ! 
क्र, शूर, खर, दुधर , 
अंध तमस पूृत्र अमर , 
नित्य सर्व॑ शिव अनुचर 
भव भय तम म्रम जित्वर ! 


हम अभाव जनित, अपर , 
हमसे सत्‌ू चित्‌ अकक्षर , 
ताम रूप गुण अंतर 
तम प्रकाश रूपांतर ! 
झभा हर जौणं पत्र 

बोता नव बीज॑ निकर , 
पता नित सदू विकास , 
होता कय तम कट मर ! 

१९३२ | 


२२४ 


उषा बंदना 

तुम नील वूंत पर नभ के जग 

ऊषे ! गुछाब सी खिल आई ! 

अलसाई आँखों में भरकर 

जग के प्रभात की अरुणाई ! 

लिपटी तुम तरुण अरुण उर से 

लज्जा लाली की सी, झाँई ! 

भू पर उस स्नेह मधुरिमा की 

पड़ती सखि, कोमल परछाँई ! 
तुम जग की स्वप्न शिराओं में 
नव जीवन रुधिर सद॒श छाई , 
मानस में सोई, भावों की 
लो, अखिल कमल कलि मसकाई ' 
आशाकू्कांक्षा के कुसुमों से 
जीवन की डाली भर लाई 
जग के प्रदीप में जीवन की 
लो सी उठ, नव छबि फेलाई ! 

१९३२ | 


२२४५ 
प० २५९ 


संगले गान 


मंगल चिर मंगल हो! 
मंगलमय सचराचर , 
मंगलमय दिशि पल हो ! 
तमस मूढ़ हों भास्वर , 
पतित क्षुद्र, उच्च प्रवर , 
मृत्यु भीत, नित्य अमर , 
अग जग चिर उज्वल हो ! 


१९३२ | 


शुद्ध बुद्ध हों सब जन , 
भेद मुक्त, निर्भय मन, 
जीवित सब जीवन क्षण , 
स्वयं यही भूतलूू हो ! 
लुप्त जाति-वर्ण - विवर , 
सुप्त अथ -दक्ति भँवर , 
शांत रक्त तृष्ण समर , 
प्रहसित जग शतदल हो ! 


२२६ 


द्रत भरो 


द्रत झरो जगत के जीर्ण पत्र : 
हे स्रस्त ध्वस्त ! हे शुष्क शीर्ण ! 
हिम ताप पीत, मधुवात भीत , 
तुम वीत राग, जड़, पुराचीन ! * 
निष्प्राण विगत यूग ! मृत विहंग * 
जग नीड़ शब्द औ' इ्वास हीन , 
च्यूत, अस्त व्यस्त पंखों से तुम 

झर झर अनंत में हो विलीन ! 


फ़रवरी ३४ | 


कक्राल जाल जग में फंले 
फिर नवल रुधिर,--पल्लव लाली ! 
प्राणों की मर्मर से मुखरित 
जीवन की मांसल हरियाली ! 
मंजरित विश्व में यौवन के 
जग कर जग का पिक, मतवाली 
निज अमर प्रणंय स्वर मदिरा से 


भरदे फिर नव यग की प्यारी ! 


२२७ 


गा, कोकिल ! 


गा, कोकिल, बरसा पावक कण ! 
नष्ट भ्रष्ट हो जीर्ण पुरातन , 
ध्वंस भ्रंश जग के जड़ बंधन ! 
पावक पे धर आए नूतन, 
हो पल्‍लवित नवल मानवपन ! 
गा, कोकिल, भर स्वर में कंपन ! 


भरें जाति कुल वर्ण पर्ण घन , 
अंध नीड़-से रूढ़ि रीति छन, 
व्यक्ति-राष्ट-गत - राग-द्वेष - रण , 
भरें, भरें विस्मृति में तत्क्षण ! 
गा, कोकिल,, गा,--कर मत चिन्तन ! 


नवलऊ रुधिर से भर पल्‍लव तन , 

नवल्‍रू सस्‍्तेह सौरभ से यौवन ; 

कर मंजरित नव्य जग जीवन ु 

गूज उठें पी पी मधु सब जन ! 
२२८ 


गा, कोकिल 
गा, कोकिल, नव गान कर सूजन ! 
रच मानव के हित नूतन मन , 
वाणी, वेश, भाव नव शोभन , 
स्नेह, सुहृदता हो मानस धन , 
करें मनुज नव जीवन यापन ! 
गा, कोकिल, संदेश सनातन ! 


मानव दिव्य स्फुलिंग चिरंतन , 
वह न देह का नह्वर रज कण ! 
देश कार हें उसे न बंधन , 
मानव का परिचय मानवपन ! 
कोकिल, गा, मुकुलित हों दिशि क्षण ! 
अग्रेल !१५ ] 


२२६० 


वे डूब गए 


वे डूब गए--सब ड्ब गए 

दुर्देम, उदग्रशिर अद्विशिखर ! 

स्वप्नस्थ हुए स्वर्णातप में 

लो, स्वर्ण स्वर्ण अब सब भूधर ! 

पल में कोमल पड़, पिघल उठे 

सुदर बन, जड़ निर्मम प्रस्तर , 

सब मंत्र मुग्ध हो, जड़ित हुए , 

लहरों-से चित्रित लहरों पर ! 
मानव जग में गिरि कारा सी 
गत युग को संस्क्ृतियाँ दुर्धर 
बंदी की हें मानवता को 
रच देश जाति की भित्ति अमर ! 
ये डूबेंगी--सब  डबेंगी 
पा नव मानवता का विकास , 
हँस देगा स्वणिम, वज्अ-लौह 
छू मानव आत्मा का प्रकाश ! 

अग्रेल ३६ ] 


रड्ठे० 


भानव जग 
वे चहक रहीं कुंजों में चंचल सुंदर 
चिड़ियाँ, उर का सुख बरस रहा स्वर स्वर पर ! 
पत्रों पुष्यों से टपक रहा स्वर्णातप 
प्रातः समीर के मृदु स्पर्शों से कप कप ! 
शत कुसुमों में हँस रहा कुंज उड़ उज्वल , 
लगता सारा जग सद्यस्मित ज्यों शतदल ! 


हें पूर्ण प्राकृतिक सत्य ! किन्तु मानव जग , 
क्यों म्लान तुम्हारे कुंज, कुसुम, आत्तप, खग ? 
जो एक, असीम, अखंड, मधुर व्यापकता 
खो गई तुम्हारी वह जीवन सार्थकता ! 
लगती विश्वी ओऔ' विकृत आज मानव कृति , 
एकत्व शून्य है विश्व मानवी संस्कृति ! 


सई ३० ] 


२३१ 


ताज 

हाय ! मृत्यु का ऐसा अमर, अपार्थिव पूजन ! 
जब विषण्ण, निर्जीव पड़ा हो जग का जीवन ! 
संग सोध में हो श्रृंगार मरण का शोभन , 
नग्न, क्षुबातुर, वास विहीन रहें जीवित जन ? 
मानव ! ऐसी भी विरक्ति क्‍या जीवन के प्रति ? 
आत्मा का अपमान, प्रेत ओऔ छाया से रति ! ! 
प्रेम अर्चना यही, करे हम मरण को वरण'? 
स्थापित कर कंकाल, भरे जीवन का प्रांगण ? 
दव को दें हम रूप, रग, आदर मानव का 

मानव को हम कुत्सित चित्र बनादें शब का ? 


गत युग के मृत आदर्शों के ताज मनोहर 

मानव के मोहांध हृदय: में किए हुए घर ! 

भूल गए हम जीवन का संदेश अनहवर 

मृतकों के हे मृतक, जीवितों का है ईश्वर ! 
अक्तूबर '३५ | 


३३२ 


कल्लरव 


बाँसों का भुरमृट-- 
संध्या का झुटपुट-- 

हैं चहक रहीं चिड़ियाँ 
टी वी टी--दुद्‌ दुदू ! 


वे ढाल ढाल कर उर अपने 


कक 


हू बरसा 
श्रम जजेर 
गा गीत 


पृ ३१० 


रहो मधुर सपने 

विधुर चराचर पर, 

स्नेह वेदना सने | 

ये नाप रहे निज घर का मग 
कुछ श्रमजीवी धर डगमग डग , 
भारी है जीवन ! भारी पग !! 
आ:, गा गा शत शत सहृदय खग , 
संध्या बिखरा निज स्वर्ण सुभग 
आर गंध पवन झल मंद व्यजन 

भर रहे नया इनमें जीवन , 
ढीली हें जिनकी रग रण ! 


२३३ 


पल्लविनी 


“यह लौकिक औ' प्राकृतिक कला , 
यह काव्य अलौकिक सदा चला 

आ रहा,--सृष्टि के साथ पा ! 
५८ >८ >< >८ 
गा सके खगों सा मेरा कवि, 
विश्री जग की संध्या की छबि ! 
गा सके खगों सामेरा कवि, 

फिर हो प्रभात,--फिर आए रबि ! 


अक्तूबर ३५ | 


२३४ 


आकांक्षा 


झर पडता जीवन डाली से 
में पतश्नड़ का सा जीर्ण पात + -- 
केवल, केवल जग आँगन में 
लाने फिर से मधु का प्रभात ! 
मधु का प्रभात | --लद लद जातीं 
बैभव से जग की डालर डाले , 
कलि कलि, किसलय में जलू उठती 
सुंदरता की स्वर्गीय ज्वाल : 
नव मधु प्रभात (--गूंजते मधुर 
उर उर में नव आशाउइसिलाष , 
सुख सौरभ, जीवन कलरव से 
भर जाता सूना महाकाश ! 
आः मधु प्रभात [--जग के तम में 
भरती चेतना अमर प्रकाश , 
म्रझाएं मानस मुकुलों में 
पाती नव मानवता विकास * 


२३५ 


पलल्‍लविनी 


मधु युग प्रभात ! नभ में सस्मित 
नाचती धरित्री मुक्त पाश ! 
रवि शशि केवरू साक्षी होते , 
अविराम प्रेम करता प्रकाश ! 


में झरता जीवन डाली से 
साह्वाद, शिशिर का शीर्ण पात ! 
फिर से जगती के कानन में 


आ जाता नव मधु का प्रभात ! 
अग्रेल ?३५ ] 


२३६ 


शुक्र | 

दहाभा के एकाकी प्रेमी , 

नीरव दिगंत के छाब्द मौन 

रवि के जाते, स्थल प्र आते 

कहते तुम तम से तमक-कौन ? 

संध्या के सोने के नभ पर 

तुम उज्वल हीरक सदश . जड़े 

उ्दयाचडल पर दीखते प्रात 

अंगूठे के बल हुए खड़े: 
अब सूनी दिशि ऑऔ' श्रांत वायु , 
कुम्हलाई पंकज कली सृष्टि 
तुम डाल विद्व प्र करुण प्रभा 
अविराम कर रहे प्रेम वृष्टि 
ओ छोटे शशि, चाँदी के उड़ 
जब जब फंले तम का विनाश , 
तुम दिव्य दूत से उतर शीक्र 
बरसाओ निज स्वर्गिक प्रकाश 


१९३५ ] 
२३७ 


लाया 


खोलो, मुख से घूँघट खोलो , 
है चिर अवगुंठनमयि, बोलो ! 
वैया तुम केवछ चिर अवगुंठन , 
अथवा भीतर जीवन कंपन ? 
कल्पना मात्र मृदू देह छता , 
पा ऊरध्व॑ ब्रह्म, माया विनता ! 
है स्पृश्य, स्पर्श का नहीं पता, 
है दृश्य, दृष्टि पर सके बता ! 


पट पर पट केवल तम अपार , 
पट पर पट खुले, न मिला पार ! 
सखि / हटा! अपरिचय अंधकार 
खोलो रहस्य के मर्म द्वार ! 
में हार गया तह छील छीर , 
आँखों से प्रिय छबि लीलछ लील , 
में हँ या तुम ? यह कैसा छल ! 
या हम दोनों, दोनों के बल्ल ? 
२३८ 


छाया 


तुम में कवि का मन गया समा , 

तुम कवि के मन की हो सुषमा ; 

हम दो भी हँयथा नित्य एक ? 

तब कोई किसको सके देख ? 
ओ मौन चिरंतन, तम-प्रकादश , 
चिर अवचनीय, आदइचये पाश ! 
तुम अतल गतें, अविगत, अकूल , 
फैली अनंत में बिना मूल ! 
अज्ञेय, गुह्य, अग जग छाई , 
माया, मोहिनि, सेंग सेंग आई ! 
तुम कुहकिनि, जग की मोह निशा , 
में रहँ सत्य, तुम रहो मृषा ! 

अप्रेल १३६ ] 


२२९ 


०.४3 


बसत 


चंचछ पग॒ दीप शिखा के धर 
गृह, मग, वन में आया वसंत : 
सुलगा फाल्गुत का सूनापन 


शिखाओं में अनंत ! 


सोरभ की शीतरू ज्वाला से 
फंला उर उर में मधुर दाह 
आया वसंत, भर पृथ्वी पर 
स्वर्गिक सुंदरता का प्रवाह ' 


पल्लव पललब में नवकू रुधिर , 
पत्रों में मांसल रंग. खिला , 
आया नीली पीली कौ से 
पुष्षों के चित्रित दीप जला ' 
अधरों क्री छाछी से चुपके 

कोमरू गुलाब के गाल लजा , 
आया, पंखड़ियों को काले--- 
पीले धब्बों से सहज सजा 


हि 


शढ० 


वसंत 
कलि के पलकों में मिलन स्वप्न , 
अलि के अंतर में प्रणय गान 
लेकर आया, प्रेमी बसंत ,-- 
आकुल जड़ चेतन स्नेह - प्राण ! 


काली कोकिल ! --सुलगा उर में 
स्वरमयी वेदना का अंगार , 
आया वसत, घोषित दिगंत 
करती, भर पावक की पुकार ! 
आ:, प्रिये ! निखिल ये रूप रंग 
रिल मिल अतर में स्वर अनंत 
रचते सजीव जो प्रणय मूर्ति 
उसकी छाया, आया बसंत ! 
एप्रिक, १९३५ | 


२४९५ 
प्‌ृ७ ३१ 


अ्ल्मोड़े का वसंत 


विदुम औ' मरकत की छाया , 
सोने चाँदी का सूर्यातप ; 
हिम परिमल की रेशमी वायु , 
दात रत्नछाय, खग चित्रित नभ ! 
पतझड़ के कृश, पीले , तन पर 

पलल्‍लवबित तरुण लावण्य लोक ; 
शीतल हरीतिमा की ज्वाला 
फेली दिशि दिशि कोमलाइलोक ! 


आह्लाद, प्रेम औ' यौवन का 
नव स्व : सद्य सौन्दर्य सृष्टि ; 
मंजरित प्रकृति, मुकुलित दिगंत , 
कूजन गुजन की व्योम वृष्टि ! 
“लो, चित्रशछुभ सी, पंख खोल 
उड़ने को है कुसुमित घाटी,--- 
यह है अल्मोड़े का वसंत ; 
खिल पड़ीं निखिल पर्वत पाटी ! 
सई, १९३५ ] 


२४२ 


विजन घाटी 

वह विजन चाँदनी की घाटी 
छाई मृदु वन तरु गंध जहाँ , 

नीबू आड़ के मुकुलों के 
मद से मलयानिल छदा वहाँ ! 


सौरभ इलथ हो जाते तन मन , 
बिछते झर झर मृदु सुमन शयन , 
जिन पर छन, कंपित पत्रों से , 
लिखती कुछ ज्योत्स्ना जहाँ तहाँ ! 
आ कोकिल का कोमल कूजन , 
उकसाता आकुल उर कंपन , 
योवन का री वह मधुर स्वर्ग , 
जीवन बाधाएँ वहाँ कहाँ ? 
मई ३५ ] 


२४३ 


प्रथण मिलन 

मंजरित आम्र वन छाया में 

हम प्रिये, मिले थे प्रथम बार , 

ऊपर ररीतिमा नभ शभुंजित , 

नीचे चंद्रातप छुना स्फार ! 

तुम मग्धा थी, अति भाव प्रवण , 

उकसे थे अँबियों से उरोज , 

चंचल, प्रगल्भ, हँसमुख, उदार , 

में सलज,--तुम्हें था रहा खोज 
छनती थी ज्योत्स्ना शशि मुख पर , 
में करता था मुख सुधा पान,-- 
ककी थी कोकिल, हिले मुकुछू , 
भर गए गंध से मम्ध प्राण ! 
तुमने अधरों पर धरे अधर , 
मेने कोमहू वपु, भरा गोद , 
था आत्म समर्पण सरल, मधुर , 
मिल गए सहज माझ्तामोद ! 


२४४ 


झट !१५ ] 


प्रथम मिलने 


मंजरित आम्र दह्रुम के नीचे 

हम प्रिये, मिले थे प्रथम बार , 
मधु के कर में था प्रणय बाण , 
क्किं के उर में, पावक पुकार ! 


२३४, 


मधु रू॒ति 
उड़ता हे जब प्राण ! 
तुम्हारी सारी का सित छोर, 
सो वसंत, सौ- मलय 
हृदय, को करते गंध विभोर ! 
उड़ता उर से कभी 
तुम्हारी सारी का जब छोर ! 


ग्रीवा मोड़, ' कभी _विलोकती 

जब तुम वंकिम कोर, 

खिल खिल पड़ते रेत “कमल , 

नाचतीं विलोल हिलोर ! 
ग्रीवा मोड़, हंसिनी सी, 
देखती फेर जब कोर ! 


जब जब प्राण ! तुम्हारी मधु स्मृति 
देती मुझको « बोर, 


२४६ 


मई, १९३७५ है 


क््योत 


अधियाली घाटी में सहसा 
हरित स्फुलिज्धभ सदृश फूटा वह ! 
वह उड़ता दीपक निशीथ का,--- 
तारा सा आकर टूटा वहू ! 
जीवन के घन अंधकार में 
मानब आत्मा का प्रकाश कण 

जग सहसा, ज्योतित कर देता 
मानस के चिर गुह्य कुंज वन ! 


९४८ 


मानव | 
सुदर हूँ विहग, सुमन सुदर 
मानव ! तुम सबसे सुंदरतम 
निर्मित सब की तिल सुषमा से 
तुम निखिल सृष्टि में चिर निरुपम ! 
योवन ज्वाला से वेष्टित तन 
मृदु त्वच, सौन्दर्य प्ररोह अंग 
ग्योछावर जिन पर निखिल प्रकृति 
छाया प्रकाश के रूप रंग 


घावित कृश नील शिराओं में 
मदिरा से मादक रुधिर धार, 
आँखें हैँ दो लछावण्य लोक , 
स्वर में निसर्ग संगीत सार ! 
पृथु उर, उरोज, ज्यों सर, सरोज , 
दृढ़ बाहु प्रलंब प्रेम बंधन , 
पीनोर स्‍्कंध जीवन तह के, 
कर पद, अंगुलि, नखशिख शोभन ! 


२४६ 
७ ३२ 


पलल्‍लविनी 


योवत की मांसल, स्वस्थ गंध , 
नव, यूग्मों का जीवनोत्सग ! 
आंह्वाद अखिल, सौन्दर्य अखिल , 
आ. प्रथम प्रेम का मधुर स्वर्ग ! 
आशदा5भिलाष, उच्चाकांक्षा , 
उद्यम अजखस््र, विघ्नों पर जय , 
विश्वास, असद्‌ सद्‌ का विवेक , 
दृढ श्रद्धा, सत्य प्रेम अक्षय ! 


मानसी भूतियाँ ये अमंद 
सहृदयता, त्याग, सहानुभूति,- 
जो स्तंभ सभ्यता के पार्थिव , 
संस्कृति स्वर्गीय,--स्वभाव पूर्ति ! 
मानव का मानव पर प्रत्यय , 
परिचय, मानवता का विकास , 
विज्ञात ज्ञान का अन्वेषण , 
सब एक, एक सब में प्रकाश ! 


२५० 


मातव 


प्रभ [ 

हर का अनंत वरदान तुम्हें , 
ग करो प्रेतिक्षण नव नव 

क्या हें हे | 

दा के तुम्हें है त्रिभुवन में 
बने रह सको तुम मानव ! 


एप्रिल, “३५ ] 


२५१ 


सूष्टि 


मिट्टी का गहरा अंधकार , 
डूबा है उसमें एक बीज,-- 
वह खो न गया, मिट॒टी न बना , 
कोदों सरसों से क्षुद्र चीज ! 
उस छोटे उर में छिपे हुए 

हैं डाल, पात औ' स्कंध, मूल , 
संसूति की गहरी हरीतिमा 

बहु रूप रंग फल और फूल ! 


वह है मुट्ठी में बंद किए 
वट के पादप का महाकार 
संसार एक, आइचर्य एक 
वह एक बंद, सागर अपार: 
बंदी उसमें जीवन - अंकुर 
जो तोड़ निखिल जग के बंधन 
पाने को हैं निज सत्व,-मुक्ति , 
जड़ निद्रा से जग, बन चेतन ! 
२५२ 


हि 


मई ?३५ ] 


सृष्टि 


आः:, भेद न्‌ सका सुजन रहस्य 
कोई भी, वह जो क्षुद्र पोत 
उसमें अनंत का है निवास , 
वह जग-जीवन से ओततप्रोत ! 
मिट्टी का गहरा अंधकार 
सोया है उसमें एक बीज,-- 
उसका प्रकाश उसके भीतर , 
वह अमर पुत्र ! वह तुच्छ चीज ? 


२५२ 


बापू के प्रति 


तुम मांस हीन, तुम रक्त हीन , 
हैं अस्थि शेष ! तुम अस्थि हीन , 
तुम शुद्ध बुद्ध आत्मा केवल , 
हैं चिर पुराण, हे चिर नवीन ! 
तुम पूर्ण इकाई जीवन की , 
जिसमें असार भव-दशुन्‍्य लीन ; 
आधार अमर, होगी जिसपर 

भावी की संस्कृति समासीन ? 


तुम मांस, तुम्हीं हो रक्त अस्थि,-- 
निर्मित जिनसे नवयुग का तन , 
तुम धन्य ! तुम्हारा निःस्व त्याग 
हैं विश्व भोग का वर साधन ! 
इस भस्म काम तन की रज से 
जग पूर्ण काम नव जग जीवन 
बीनेगा सत्य अहिंसा के 
ताने बानों से मभानवपन ! 


२५४ 


बाप्‌ के प्रति 


सदियों का देन्य तमिस्र तूम , 
धुन तुमने, कात प्रकाश सूत, 
हें नग्न ! नग्न पशुता ढंकदी 
बुन नव संस्क्ृत मनुजत्व पृत ! 
जग पीड़ित छूतों से प्रभूत , 
छ अमृत स्पर्श से हे अछूत ! 
तुमने पावन कर, मुक्त किए 
मृत संस्क्ृतियों के विक्ृत भूत ! 


सुख भोग खोजने आते सब , 
आए तुम करने सत्य खोज , 
जग की मिट॒टी के पुतले जन , 
तुम आत्मा के, मन के मनोज ! 
जड़ता, हिंसा, स्पर्धा में भर 
चेतना, अहिंसा, नम ओज , 
पशुता का पंकज बना दिया 
तुमने मानवता का सरोज ! 


२५५ 


पललविनी 


पशुबल की कारा से जग को 
दिखलाई आत्मा की विमुक्ति , 
विद्ेष, घृणा से लड़ने को 
सिखलाई दुर्जय प्रेम यूक्‍ति, 
वर श्रम- प्रसूति से की कृतार्थ 
तुमने विचार परिणीत उक्ति 
विश्वानुक्त हे अनासकत 
सर्वस्व त्याग को बना भक्ति ! 


सहयोग सिखा शासित जन को 
शासन का दुवह हरा भार, 
हीकर निरस्त्र, सत्याग्रह से 
रोका मिथ्या का बल प्रहार; 
बहु भेद विग्रहों में खोई 

ली जीर्ण जाति क्षय से उबार , 
तुमने प्रकाश को कह प्रकाश , 
ग्रौ' अंधकार को अंधकार ! 


२५६ 


बाप के प्रति 


उर के चरखे मे कात सृुक्षम 
युग युग का विषय जनित विषाद , 
गुंजित कर दिया गगन जग का 
भर तुमने आत्मा का निनाद ! 
रंग रंग खहर के सत्रों में 
नव जीवन आशा स्पुहा, ह्लाद, 
मानवी करा के सूृत्रधार ! 
हर दिया यंत्र कौझल प्रवाद ! 


जड़वाद जजरित जग में तुम 
अवतरित हुए आत्मा द महान , 
यंत्राभिभूत युग में करनें 
मानव जीवन का परित्राण; 
बहु छाया बिम्बों में खोया 
पाने व्यक्तित्व प्रकाशवान , 
फिर रक्‍त मांस प्रतिमाओं में 
फूंकने सत्य से अमर प्राण ! 


२५७ 


पल्‍लविनी 


संसार छोड़ कर ग्रहण किया 
नर जीवन का परमार्थ सार , 
अपवाद बने, मानवता के 
श्रुव नियमों का करने प्रचार; 
हो सार्वजनिकता जयी, अजित ! 
तुमने निजत्व निज दिया हार , 
लोकिकता को जीवित रखने 
तुम हुए अलौकिक, हे उदार | 


मंगल-शशि-लोलप-मानव थे 
विस्मित ब्रह्मांड परिधि विलोक , 
तुम केन्द्र खोजने आए तब 
सब में व्यापक, गत राग शोक; 
पशु पक्षी पुष्पों से प्रेरित 
उद्दाम - काम जन « क्रांति रोक , 
जीवन इच्छा को आत्मा के 
वश में रख, शासित किए छोक ! 

बाप के प्रति 

था व्याप्त दिशावधि ध्वांत : भ्रांत 
इतिहास विश्व उद्भव प्रमाण , 
बहु हेतु, ब॒द्धि, जड़ वस्तु वाद 

मानव संस्कृति के बने प्राण ; 
थे राष्ट, अर्थ, जन, साम्य वाद 
छल सभ्य जगत के शिष्ट मान , 
भू पर रहते थे मनुज नहीं , 
बहु रूढ़ि' रीति प्रेतों समान-- 


तुम विश्व मंच पर हुए उदित। 
बन जग जीवन के सूृत्रधार , 
पट पर पट उठा दिए मन से 
क्र नर चरित्र का नवोद्धार; 
आत्मा को विषयाधार बना , 
दिशि पल के दृश्यों को सँवार ; 
गा गा--एकोहं बहु स्यांम , 
हर लिए भेद, भव भीति भार ! 

पल्‍लविनी 


एकता दृष्ट निर्देश किया , 
जग खोज रहा था जब समता , 
अंतर शासन चिर राम राज्य , 
औ' वाह्य, आत्महन अक्षमता; 
हों कर्म निरत जन, राग विरत , 
रति विरति व्यतिक्रम भ्रम ममता , 
प्रतिक्रिया क्रिय साधन अवयब , 
है सत्य सिद्ध, गति यति क्षमता ! 


ये राज्य प्रजा, जन, साम्य तंत्र 
शासन चालन के कृतक यान , 
मानस, 'मानुषी, विकास शास्त्र 
हैं तुलनात्मक, सापेक्ष ज्ञान | 
भौतिक विज्ञानों की प्रसूति 
जीवन - उपकरण - चयन - प्रधान , 
मेथ सुक्ष्म स्थूछ जग, बोले तुम--- 
मानव मानवता से महान ! 
२६० 


साम्राज्यवाद था कुस, बंदिनी 
मानवता पशु बलाक़ांत , 
श्रृंखद्ला दासता, प्रहरी बहु 
निर्मम शासन-पद शक्तित श्रांत! 
कारा गृह में दे दिव्य जन्म 
मानव आत्मा को मुक्त, कांत , 
जन शोषण की बढ़ती यमुना 
तुमने की नत-पद-प्रणत शांत ! 


बापू के प्रति 


कारा थी संस्कृति विगत, भित्ति 
बहु धर्म-जाति-गत-रूप-नाम , 
बंदी जग जीवन, भू विभक्‍त , 
विज्ञान मुढ़ जन प्रकृति-काम, 
आए तुम मुक्त पुरुष, कहने-... 
मिथ्या जड़ बंधन, सत्य राम , 


नानृत जयाति सत्यं, मा 


ये 


भे, 


जय ज्ञान ज्योति, तुमको प्रणाम ! 


अग्रेल '३६ ] 

